Yoosuf Bin Thaashfeen 12 - One Online\nޔޫސުފު ބިން ތާޝްފީން 12\n(09 ނޮވެމްބަރުގެ އަދަދާ ގުޅޭ)\nسعد އާއި ميـمــونـة އާ ދެބޭފުޅުންގެ ވާހަކަފުޅު އެހައިތަނަށް ދިޔައިރު إدريـس އަސްގުދަނުގައި އަސްބަންނަވައިފައި އެނބުރި ވަޑައިގެންފިއެވެ. إدريـس އާއި سعـد އާ ދެބޭފުޅުން ދުނިއުއްކަވަން ފަރިތަކުރައްވާން ބަގީޗާއާ ދިމާއަށް ވަޑައިގެންފިއެވެ. ميـمــونـة ވެސް އެދެބޭފުޅުންގެ ފަހަތްޕުޅުން ވަޑައިގެންނެވިއެވެ.\nއިޝްބީލިއްޔާގެ ލަޝްކަރު މަޑުކުރީ ޤުރުޠުބާއާއި އައްޒަހުރާއާ ދެމެދު ވާދިލްކަބީރުގެ އައްސޭރީގައެވެ. معـتـمـد ގެ ދަރިކަލުން عُبــاد އާއި އޭނާގެ ވަޒީރު إبـن عمّــار އެލަޝްކަރުގައި ބައިވެރިވެވަޑައިގެންނެވިއެވެ. ޤުރުޠުބާގެ އަހުލުވެރީން އެލަޝްކަރަށް މަރުޙަބާކީ އިންތިހާދަރަޖައިގެ ޖޯޝާއި ފޯރިއާ އެކުގައެވެ. މިހާރު ޤުރުޠުބާގެ އާއްމުން އެބައިމީހުންނަށް ފަތަޙަ ލިބޭނެކަމަށް ހަމައެކަނި އުންމީދުކުރަނީކީ ނޫނެވެ. އަދި ކީއްތޯއެވެ؟ އެމީހުން ޔަގީންކޮށްގެން ތިބީ ދުޝްމިނުން ބަލިކުރުމަށްފަހު އެބައިމީހުން ފަހަމުން ޠުލައިޠުލާއާ ހަމައަށްވެސް ދެވޭނެކަމުގައެވެ. ނަމަވެސް ޤުރުޠުބާގެ މީހުންނަށް އެހީވެދެއްވާން އެއްހާސް އަސްވާރުން ގޮވައިގެން ވަޑައިގެންނެވި ބަޠުލިޔޫސްގެ ރަސްގެފާނު عـمـرالمـتــوكـل ހުންނެވީ ކަންހިނގަމުންދާ ގޮތާމެދު ވަރަށް ހިތްޕުޅު ހަމަޖެހިވަޑައި ނުގެންފައެވެ. އޭނާ عبـدالمـلـك އަށް ވިސްނައިދެއްވިއެވެ. އިޝްބީލިއްޔާގެ މީހުންނަށް އިތުބާރު ކުރެއްވުމަކީ عبـدالمـلـك އަށް އެޅުއްވޭ ކުށް ފިޔަވަޅެއްކަމުގައި ވިދާޅުވިއެވެ. ނަމަވެސް عبـدالمـلـك އަށް ލަފާއަރުވާ މީހުންގެ ކުރިމައްޗަކު عـمـر ގެ ބަސްފުޅު ވިކޭގޮތެއް ނުވިއެވެ. عبـدالمـنعــم އާއި އޭނާއާ އެއް ޚިޔާލުފުޅެއްގެ ބައެއް އެކުވެރީން ފިޔަވައި އެހެން އެކަކުވެސް އިޝްބީލިއްޔާގެ މީހުންގެ މަޤުޞަދާމެދު ވިސްނައިލާކަށެއްވެސް ބޭނުމެއް ނުވިއެވެ. عـمـرالمـتــوكـل ހިތްޕުޅާ ނުވެގެން އޭނާގެ ސިފައިންނަށް އެނބުރިދާން އަންގަވައިފިއެވެ. عـمـر ޤުރުޠުބާއަށް ވަޑައިގަތުމުން އެތާނގެ އާއްމުން އުފަލުން ނަޢުރާކުރިއެވެ. ނަމަވެސް އަލަށް އައި އެހީތެރީންގެ ޢަދަދު ފެނުމުން އެންމެ އެއްހާސް އަސްވާރުން ރުޅިއައިސްގެން އެނބުރި ދިއުމަކީ އެއްވެސްމީހަކު އަޅައިލާވަރުގެ ކަމެއް ކަމަކަށެއް ނުވިއެވެ.\nعبـدالمـلـك އާއި، إبـن عمّــار އާއި ޤުރުޠުބާގެ ލީޑަރުންގެ ސައްލާގައި އެއްބަސްވެވަޑައިގަތީ ذوالـنّــون ބަލިކޮށްލެއްވުމަށްފަހު ފުރިހަމަ ބާރާއެކު އޭނާ ފައްސަވަމުން ވަޑައިގަތުމަށެވެ. އެހެންކަމުން ތިންހަފްތާގެ ތައްޔާރުވުމަކަށްފަހު އެއްދުވަހެއްގެ ހެނދުނު ކުއްލިއަކަށް ޤުރުޠުބާގެ ދޮރޯށިތައް ހުޅުވައިލައިފިއެވެ. ޤުރުޠުބާއާއި އިޝްބީލިއްޔާގެ ސިފައިންނާއި، ޖިހާދުގައި އަމިއްލައަށް ބައިވެރިވާ މުޖާހިދުންގެ ޖަމާޢަތްތައް ރަށްބޭރަށް ނުކުމެ ދުޝްމިނުންނާ ޙަމަލާދޭން ފަށައިފިއެވެ. މެންދުރެއްހައިއިރު ވީއިރު ذوالـنّــون ގެ ލަޝްކަރު ބަލިވެއްޖެއެވެ. ހަވީރުވީއިރު عبـدالمـلـك އާއި އޭނާގެ އެކުވެރީންނަށް ތިއްބެވުނީ ދުޝްމިނުންގެ ފަހަތުން އެތައް ކޯހެއްގެ ދުރަށް ވަޑައިގެންނެވިފައެވެ. އެހައިތަނުން އެބޭފުޅުންނަށް ވިސްނިވަޑައިގެންނެވީ އިޝްބީލިއްޔާގެ ލަޝްކަރު ذوالـنّــون ފަހައިދިއުމުގައި ފުރިހަމައަށް ބައިވެރިނުވާކަމެވެ. ބައިވެރިވި ސިފައިންގެ ތެރެއިންވެސް ގިނަމީހުން އެނބުރި ހިނގައްޖެކަމެވެ. إبـن عمّــار އާއި عُبــاد ވެސްވީ ފަހަތަށް ފޭދިގެންދިޔަ މީހުންނާ އެކުގައިކަމެވެ. އިޝްބީލިއްޔާގެ ހަތްހާސް ސިފައިންގެ ތެރެއިން عبـدالمـلـك ގެ އަރިހުގައިތިބީ އެންމެ ދެހާސް ސިފައިންނެވެ.\nޤުރުޠުބާގެ ވަރުބަލިވެފައިތިބި ސިފައިން އިރުއޮއްސުމާއެކު ކުޑަކުޑަ ރަށެއްގައި މަޑުކޮށްލިއެވެ. عبـدالمـلـك ޤުރުޠުބާގެ ލީޑަރުންގެ ސިއްރު ޖަލްސާއެއް ބޭއްވެވިއެވެ. ބައެއް ބޭފުޅުން ޚިޔާލު ފާޅުކުރެއްވީ އިޝްބީލިއްޔާގެ ސިފައިން އެބައިމީހުންގެ ފިނޑިކަމާއި ކަންފަސޭހަކަމުގެ ސަބަބުން ފަހަތަށްޖެހުނީ ކަމުގައެވެ. عبـدالمـنعــم ވެސް އެޖަލްސާގައި ބައިވެރިވެވަޑައިގެންނެވިއެވެ. އޭނާއަކީ إبـن عمّــار ފަހަތުގައި ހުންނެވުމަކީ ނުރައްކަލެއްކަމުގައި ދެކެވަޑައިގަންނަވާ ބޭފުޅުންނާ އެއް ޚިޔާލެއްގެ ބޭފުޅެކެވެ. ތަފާތު ބޮޑު ބަހުސުތަކަކަށްފަހު ޖަލްސާއިން އެއްބަސްވެވަޑައިގެންނެވުނީ ފަސްސަތޭކަ ސިފައިންނާއެކު عبـدالمـلـك އަވަހަށް ޤުރުޠުބާއަށް އެނބުރި ވަޑައިގެންނެވުމަށެވެ. ލަޝްކަރުގެ ބާކީ ތިބި މީހުން عبـدالمـلـك ޤުރުޠުބާއިން ފޮނުއްވާ އަމުރުފުޅަކަށް އެރަށުގައި އިންތިޒާރު ކުރުމަށެވެ.\nޤުރުޠުބާގެ ބޮޑުން މި ސައްލާގައި ތިއްބެވިއިރު ޤުރުޠުބާގެ މަސްރަޙުގައި ކުޅެވެމުންދިޔައީ މުޅީން އެހެން އައު ތަމްސީލެކެވެ.\nއާއްމުކޮށް ފާޅުވެފައި އޮތްގޮތުގައި إبـن عمّــار ޤުރުޠުބާގައި ހުންނަވައި ތިންހަފްތާ ވަންދެން ތައްޔާރުވެވަޑައިގަތީ ذوالـنّــون އާ ދޭތީން އެކައްޗަށް ޙަމަލާ ދެއްވުމަށެވެ. ނަމަވެސް ޙަޤީޤަތުގައި އޭނާގެ މަޤުޞަދަކީ މުޅީން އެހެންކަމެކެވެ. އޭނާ އިޝްބީލިއްޔާއިން ވަޑައިގަތީ ރަންރިހީގެ ފުނިވަރުތައް ހިއްޕަވައިގެންނެވެ. ތިންހަފްތާގެ ތެރޭގައި އޭނާވަނީ ޤުރުޠުބާއާއި އައްޒަހުރާއުގެ އަމިއްލަ އެދުމުން ފުރިފައިތިބި މީހުންގެ ޒަމީރުތައް ބައްލަވައިގެންފައެވެ. ހަދިޔާތަކާއި އިނާމުތައް ބައްސަވައިގެންނެވެ. އޭގެތެރެއިން އެއްބަޔަކީ މަޖްލިސުއްޝޫރާގެ މަޝްވަރާގެމަތީން عبـدالمـلـك މަގާމުން ދުރުކުރައްވައިފައިތިބި މީހުންނެވެ. ކުޅިވަރާއި މަޖަލަށް ލޯބިކުރައްވާ ބޮޑުންކުރެވެސް އެއްޖަމާޢަތެއްވަނީ ހިނގަމުންދާ ހަނގުރާމައިގެ ސަބަބުން ދަންނަބޭކަލުންގެ ނުފޫޒު ގަދަވަމުންދާ ދިއުމަކީ އެބޭފުޅުންނަށްހުރި ނުރައްކަލެއް ކަމުގައި ބައްލަވައިފައެވެ. އެބޭފުޅުން އެންމެ ކުރީބައިގައިވަނީ ޤައުމު ވިއްކަވައިލެއްވުމުގައި معـتـمـد އާ އެއްބައިވެވަޑައިގެންފައެވެ. معـتـمـد ގެ އެޖެންޓުންނާ އެންމެ އަވަހަށް ބައިވެރިވި ބަޔަކީ ވައިއަޅުވާ ޝާޢިރުންނެވެ. ޤުރުޠުބާގައި އިސްލާމީ ނިޒާމުގެ ވެރިކަމެއް ޤާއިމުވެއްޖެނަމަ އެބައިމީހުންގެ ޅެންތަކުގެ އަޑުއައްސަވައި އިނާމުދެއްވާ ބޮޑުން ހުސްވެދާނެތީ އެމީހުން ތިބީ ވަރަށް ބިރުންނެވެ.\nއިސްވެދެންނެވި ބާވަތުގެ އެންމެންނަށް إبـن عمّــار ޔަގީންކޮށްދެއްވީ އެބައިމީހުންގެ ސަލާމަތަކީ معـتـمـد ކަމެވެ. އެބައިމީހުން ޤުރުޠުބާގެ ބާޒާރުތަކުގައި معـتـمـد އާއި إبـن عمّــار ގެ ޅެންތައް މީހުންނަށް ކިޔައިދެމުން ގެންދިޔައެވެ. އެބޭފުޅުންގެ ދީލަތިފުޅުކަމާއި، ހިތްޕުޅު ތަނަވަސްކަމުގެ ވާހަކަ ފޮނިތޮށި ކާފޫރުތޮޅިލައިގެން މީހުންނަށް ކިޔައިދެމުން ގެންދިޔައެވެ. އެބައިމީހުން އާއްމުންނަށް ވިސްނައިދެމުން ގެންދިޔައީ عبـدالـرّحـمن الأعظم (ތިނެއް) އަށްފަހު އަންދަލުސުގެ މުސްލިމުންނަށް އެރަސްކަލަކާމެދު ފަޚުރުވެރިވެވޭފަދަ ރަސްކަލަކު އުފެދިފައިވާނަމަ އެބޭފުޅަކީ معـتـمـد ކަމެވެ.\nއަންދަލުސްގެ އަލްކަޒަބާގެ އަލްމޭރިޔާޓަވަރު، ފޮޓޯގެ ޝުކުރު: ފިކްސަބޭ ---\nإبـن عمّــار ގެންނަވައިފައިވާ ރަންފުނިވަރުގެ ސަބަބުން މުދަލަށް ދަހިވެތިވެފައިވާ މީހުންގެ ލޯތައް ދިޔައީ ތަރަތަރަލަމުންނެވެ. މަގާމާއި ޖާހަށް ލޯބިކުރާ މީހުން ގަނެލެވުނީ އެބައިމީހުންގެ ހިތްހަމަޖެހޭކަހަލަ ވަޢުދުތަކުންނެވެ. އައްޒަހުރާގެ ފާރަވެރީންނަށާއި، ދެކުނުފަރާތުގެ ފިރިހެން ނޯކަރުންނަށްވެސް ވަނީ ހިތްފުރޭވަރަށް ހަދިޔާ ބަދިޔާ ކުރެވިފައެވެ.\nޤުރުޠުބާގެ އާއްމުން ތިބީ معـتـمـد ގެ ވަޒީރުގެ ދީލަތި އަތްޕުޅު ފެނިފައި ވަރަށްބޮޑަށް އަސަރުކޮށްފައެވެ. އޭނާގެ އަތްޕުޅުގައި ފޮރުއްވައިފައި އޮތް ޒަހަރުން ކަޅިކޮށްފައިވާ ޚަންޖަރެއް އެބައިމީހުންނަކަށް ނުފެނެއެވެ. إبـن عمّــار އޭނާގެ މަކަރުވެރިކަމުގެ ދާފަތުރައިލެއްވީ ވަރަށް ހުޝިޔާރުކަމާއެކުގައެވެ. އެހައިމެ ސިއްރު ސިއްރުންނެވެ.\nމިހުރިހައި ކަމެއް ހިނގަމުންދިޔައިރު ޤުރުޠުބާގެ ދަންނަބޭކަލުން ތިއްބެވީ ހަނގުރާމައިގެ މައިދާނުގައެވެ. މަގާމުތަކުގައި ސާބިތުވެވަޑައިގެންނެވެ. إبـن عمّــار ތަކުރާރުކުރައްވައި އިޢުލާނު ކުރައްވަމުން ގެންދެވީ އޭނާގެ މަންޒިލަކީ ޠުލައިޠުލާކަމެވެ. އެހެންކަމުން ޤުރުޠުބާގެ އެންމެ ދުރުވިސްނޭ މީހުންވެސް إبـن عمّــار ގެ ނިޔަތް ރަނގަޅުކަމާ މެދަކު އެއްވެސް ޝައްކެއް ނުކުރެއެވެ.\nذوالـنّــون ގެ ލަޝްކަރާ ދެކޮޅަށް އެންމެފަހުގެ ޙަމަލާދެވުނުއިރުވެސް إبـن عمّــار އޭނާގެ ސިފައިންގެ ތެރެއިން ދެހާސްމީހުން ބައިތިއްބެވީ އައްޒަހުރާއާއި ޤުރުޠުބާ ދެމެދުގައިހުރި އެބައިމީހުންގެ ޢަސްކަރީ މަރުކަޒުގައެވެ. ذوالـنّــون ބަލިފުޅުވުމަށްފަހު އޭނާގެ ފަހަތްޕުޅުން ފަހައިދިޔަ އިޝްބީލިއްޔާގެ ސިފައިންގެ ތެރެއިންވެސް ފަސްހާސް މީހުން ތަންކޮޅަކަށް ގޮސްލާފައި އެއްފަރާތަކުން ލައިފައި އެނބުރި އަތުވެއްޖެއެވެ. ޤުރުޠުބާގެ އާއްމުން ތިބީ ފަތަޙައިގެ އުފަލުން މަސްތުވެފައެވެ. ޒަމާން ދައްކައިފާނެ ކެހިވެރި ކުލަވަރަކާމެދު ކުޑަކޮށްވެސް ވިސްނައެއް ނުލައެވެ. ޤުރުޠުބާގެ ވިސްނުންތެރިއަކު އިޝްބީލިއްޔާގެ ސިފައިން އެނބުރި އަންނާތީ އެކަމާ އިޢުތިރާޟު ކުރިކަމުގައިވިޔަސް އާއްމުންގެ އެއްވެސް މީހެއް އެކަމަކާ އަޅައެއް ނުލައެވެ. معـتـمـد ގެ ދަރިކަލުން عُبــاد ޤުރުޠުބާގެ މިސްކިތުގެ ސިޑިމަތީ ހުންނަވައި ފަތަޙައިގެ އުފަލުގައި އެއްވެފައިތިބި މީހުންގެ ތެރެއަށް ރަންރިހީގެ ފައިސާފޮތިތަކެއްގެ ވާރޭ ވެއްސަވަމުން ގެންދެވިއެވެ. އެއްވެފައިތިބި މީހުން އޭނާގެ ފައިތިލަފުޅުދޮށަށް މާމެލާމެލި އުކަމުން ގެންދިޔައެވެ. ރަށުގެ ކޮންމެ ހަތަރު އަނގޮޅިއެއްގައި އިޝްބީލިއްޔާއާއި ޤުރުޠުބާގެ މަޝްހޫރު ޅެންވެރީން އެބައެއްގެ ސިފައިން، ހިތްވަރުގަދަކަމަށް ތާރީފުކޮށް ޅެންކިޔަމުން ގެންދިޔައެވެ. ރޭގަނޑު މުޅިރަށް އޮތީ ފާނޫޒުތަކާއި ލަންޓަންތައް ދިއްލައި ހުޅުދާން ކޮށްފައެވެ.\nعبـدالمـلـك އޭނާގެ ލަޝްކަރުގެ ފަސްސަތޭކަ އަސްވާރުންނާއެކު ރަށަށް އަރައިވަޑައިގަތީ ހާރުދަމުއެވެ. އޭރުވެސް ބައެއް ބާޒާރުތަކާއި މަގުތަކުގައި އެއްބަޔަކު ކޮޅުކޮޅުމައްޗަށް ހިނގަހިނގައިފައި އުޅެއެވެ. އެކަމާހުރެ عبـدالمـلـك އާއި އޭނާގެ އެކުވެރީންގެ ހިތްޕުޅު ހަމަޖެހޭގޮތްވިއެވެ. އެބޭފުޅުންނަށް ކުރެވުނީ ކުށްހީފުޅެއް ކަމުގައި ވިސްނައިވަޑައިގެންނެވުނެވެ. عبـدالمـلـك މިސްރާބު ޖެއްސެވީ އައްޒަހުރާގެ ގަނޑުވަރާ ދިމާއަށެވެ. ނަމަވެސް ތަންކޮޅަކަށް ވަޑައިގެންނެވޭއިރަށް އިޝްބީލިއްޔާގެ ސިފައިން އޭނާ ހުއްޓުވައިފިއެވެ. ސިފައިންގެ އޮފިސަރެއް ކުރިއަށް ޖެހިލައިފައި ބުންޏެވެ. "މަޑުކުރައްވާ! ކަލާއަކަށް ތިޔަށްވުރެ ކުރިއަކަށް ވަޑައެއް ނުގެންނެވޭނެ!"\nعبـدالمـلـك ގެ އެކުވެރީންގެ ތެރެއިން މީހެއް ޖަވާބުދިނެވެ. "އަހަރެމެން ހުއްޓުވަން ކަލެއަކީ ކާކު؟"\n"މިރަށުގެ އެއްވެސް މީހަކު މަދީނަތުއްޒަހުރާއަށް ދިޔަނުދޭން އަހަރެމެންނަށް ވަނީ އަމުރު އައިސްފައި!"\n"މިހުންނެވީ سـلطـان عبـدالمـلـك ކަލެއަކަށް އެމަނިކުފާނެއް ނުހުއްޓުވޭނެ!"\n"މިއީ سـلطـان عبـدالمـلـك ކަމުގެ ހެތްކަކީ ކޮބާ؟ އޭނާވީ ދުޝްމިނުން ފައްސަވަމުން އެމީހުންގެ ފަހަތުން ވަޑައިގެންފައި."\nعبـدالمـلـك ގެ ސިފައިންގެ އޮފިސަރެއް ކުރިއަށް ޖެހިލައިފައި އޭނާގެ އަރިހުގައި ސިއްރުން ދެންނެވިއެވެ. "މިއުޅެނީ ކޮންމެވެސްކަހަލަ ކެހިވެރި ރޭވުމެއް. ރަނގަޅުވާނީ އަޅުގަނޑުމެން ޤުރުޠުބާއަށް ދިއުން."\nعبـدالمـلـك އޭނާގެ ސިފައިންނަށް އަމުރުކުރެއްވިއެވެ. "ހިނގާ! ޤުރުޠުބާއަށް ދަމާ!"\nއެބޭފުޅުން އެނބުރިވަޑައިގެން އެރަށާ ދިމާއަށް މިސްރާބު ޖެއްސެވުމާއެކު އިވިވަޑައިގަތީ ވަށައިގެން އަންނަ އަސްތަކުގެ ފިޔަވަޅުތަކުގެ އަޑެވެ. ކުރީއްސުރެ އެކަމަށް ތައްޔާރުވެގެން އަނދިރީގައި ފިލައިތިބި އިޝްބީލިއްޔާގެ ސިފައިން عبـدالمـلـك ގެ އެކުވެރީން ވަށައިލައިފިއެވެ. عبـدالمـلـك ގެ ސިފައިންގެ ބައެއް މީހުން އިޝްބީލިއްޔާގެ ލަޝްކަރުގެ ގޮނި ފަޅައިލައިފައި އެކިދިމަދިމާއަށް ފިލައިގެން ހިނގައްޖެއެވެ. ބައެއް މީހުން އިރުކޮޅަކު ޙަމަލާ ދިނުމަށްފަހު ހަތިޔާރު ބަހައްޓައިފިއެވެ.\nފަތިސްވީއިރު عبـدالمـلـك އޮންނެވީ އޭނާގެ ގަނޑުވަރާ ވަރަށް ކައިރީގައިހުރި ޖަލެއްގައެވެ. އޭނާގެ ބައްޕަ إبــن جـهــور އާއި، އެ ޢާއިލާގެ އެހެނިހެން މެމްބަރުންނާއި، އައްޒަހުރާއުގެ ނުފޫޒުހުރި ހުރިހައި އަމީރުން ކުރީއްސުރެވަނީ އެޖަލުގައި ހައްޔަރުކޮށްފައެވެ. އެބޭފުޅުންގެ ފަރާތްޕުޅުން عبـدالمـلـك އަށް އެނގިވަޑައިގެންނެވި ގޮތުގައި ޤުރުޠުބާގެ ޚިޔާނާތްތެރި ބައެއް މީހުންނާއި، އައްޒަހުރާގެ ފާރަވެރީންގެ އެހީގައި إبـن عمّــار ވަނީ ޢިޝާނަމާދުން ފޭބިތާ ކުޑައިރުކޮޅެއްގެ ފަހުން އައްޒަހުރާއަށް ވެރިވެވަޑައިގެންފައެވެ.\nذوالـنّــون ގެ ފަހަތްޕުޅުންދިޔަ ޤުރުޠުބާގެ ލަޝްކަރަށްވެސް ކުރިމަތިލާންޖެހުނީ ވަރަށް އާދަޔާ ޚިލާފު ޙާލަތެކެވެ. عبـدالمـلـك އެނބުރި އައްޒަހުރާއަށް ވަޑައިގަންނަވަން ފުރައިވަޑައިގެންނެވުމާއެކު އިޝްބީލިއްޔާގެ ކޮމާންޑަރ އޭނާގެ ބާކީތިބި ދެހާސް ސިފައިންނަށްވެސް އެނބުރިދާން އަންގައިފިއެވެ.\nގުޅޭ ޓެގު ދީން އިސްލާމިކް މިނިސްޓްރީ އިސްލާމީ ތާރީޚު ޔޫސުފު ބިން ތާޝްފީން


ޕެސްޓިސައިޑް' އިން ތަޣައްޔަރުވެފައިވާ ސްޕްރިން އަނިޔަންތަކެއް ރާއްޖެ އެތެރެވެއްޖެ | Feshun.mv\nޕެސްޓިސައިޑް' އިން ތަޣައްޔަރުވެފައިވާ ސްޕްރިން އަނިޔަންތަކެއް ރާއްޖެ އެތެރެވެއްޖެ\n14 ފެބްރުއަރީ 2022 - 20:49\n'ޕެސްޓިސައިޑް' އިން ތަޣައްޔަރުވެފައިވާ އުފެއްދުމެއް ކަމުގައިވާ ސްޓާރސް ބްރޭންޑުގެ ސްޕްރިންގ އަނިއަންތަކެއް ދިވެހިރާއްޖެއަށް އެތެރެވެފައިވާ ކަމަށް މޯލްޑިވްސް ފުޑް އެންޑް ޑްރަގް އޮތޯރިޓީއިން (އެމްއެފްޑީއޭ) އިން ބުނެފި އެވެ.\nއެމްއެފްޑީއޭ އިން މިއަދު ނެރުނު ބަޔާނެއްގައި ބުނެފައިވަނީ، 'ޕެސްޓިސައިޑް' އިން ތަޣައްޔަރުވެފައިވާ މި އުފެއްދުން ރާއްޖެ އެތެރެވެފައިވާ ކަމުގެ މަޢުލޫމާތު ޔޫރަޕުގެ ރެޕިޑް އެލާޓް ސިސްޓަމް ފޮރ ފުޑް އެންޑް ފީޑް (RASFF) އިން އެ އޮތޮރިޓީގެ ސަމާލުކަމަށް ގެނެސްފައިވާ ކަމަށެވެ.\nއެމްއެފްޑީއޭ އިން ބުނީ، މިއީ މިސްރުގެ އުފެއްދުމެއްް ކަމަށާއި، އަދި މި އުފެއްދުން ހޯލްސޭލްކޮށްފައިވަނީ ނެދަރލެންޑްސްގެ ކުންފުންޏެއްކަމުގައިވާ ގްލޯބަލް ގްރީން ޓީމް' އިން ކަމަށެވެ.\nމިއެލާޓާއި ގުޅިގެން މިއުފެއްދުމުގެ ސަބަބުން ކާބޯތަކެތީގެ ރައްކާތެރިކަމަށް އޮތް ހިރާސް ގެ މިންވަރު ދެނެގަތުމުގެ މަސައްކަތް ކުރަމުންދާކަމަށްވެސް އެމްއެފްޑީއޭ އިން ބުނެފައިވެ އެވެ.\nއެހެންކަމުން ރައްކާތެރިކަމުގެ ފިޔަވަޅެއްގެ ގޮތުން މިސްރުގެ ސްޓާރސް ބްރޭންޑުގެ ސްޕްރިންގ އަނިއަން، އެ އޮތޯރިޓީން ވަކިގޮތެއް އަންގަންދެން ނުވިއްކުމަށާއި ބޭނުން ނުކުރުމަށް އެމްއެފްޑީއޭ އިން ވަނީ އަންގައިފަ އެވެ.\nކުޑަ, އެމްއެފްޑީއޭ, ފެށުން


Supreme Court ge hukumaa eku Sirisena ge verikamugai maruge adhabu dhevey gotheh nuvi | Mihaaru\nލަންކާގައި ނައްތާލަން ހަމަޖެހިފައިވާ ޑްރަގުތަކުގެ ކައިރީގައި ސިރިސޭނާ: ވެރިކަމުގައި މަރުގެ އަދަބު ދެވޭނެ ގޮތެއް ނުވި. --ފޮޓޯ:އޭއެފްޕީ\nސުޕްރީމް ކޯޓުގެ ހުކުމާ އެކު ސިރިސޭނާގެ ވެރިކަމުގައި މަރުގެ އަދަބު ދެވޭ ގޮތެއް ނުވި\n29 އޮކްޓޯބަރ 2019 - 14:07 1 comment\nޑްރަގުގެ ކުށުގައި ކުށްވެރިފައިވާ ހަތަރު މީހަކަށް މަރުގެ އަދަބު ދިނުމުގެ ލިޔުމުގައި ސިރިސޭނާ ވަނީ ޖޫން މަހު ސޮއިކުރައްވައިފަ އެވެ. އެކަމާ ދެކޮޅަށް ސުޕްރީމް ކޯޓަށް ހުށަހެޅި ޕެޓިޝަންތަކާ ގުޅިގެން ލަންކާގެ އެންމެ މަތީ ކޯޓުން ވަނީ އޮކްޓޯބަރު 29 ގައި ކޯޓުން ވަކި ގޮތެއް ނުނިންމަނީސް މަރުގެ އަދަބު ތަންފީޒް ނުކުރަން ވަގުތީ އަމުރެއް ނެރެފަ އެވެ.\nމަރުގެ އަދަބާ ދެކޮޅަށް ސުޕްރީމް ކޯޓަށް ހުށަހެޅި 19 ޕެޓިޝަނާ ގުޅިގެން ކޯޓުގެ ތިން ފަނޑިޔާރުންގެ ބެންޗަކުން މިއަދު ވަނީ އޮކްޓޯބަރު 29 ގެ މުއްދަތު ޑިސެމްބަރު9އާ ހަމައަށް އިތުރުކޮށްފަ އެވެ.\nއަންނަ މަހު 16 ގައި ބާއްވާ ރިޔާސީ އިންތިޚާބުގައި ސިރިސޭނާ ވާދަނުކުރައްވާތީ ސުޕްރީމް ކޯޓުގެ ހުކުމް އަންނަ އިރު ސިރިސޭނާގެ ވެރިކަން އޮންނާނީ ނިމިފަ އެވެ. އެހެންވެ އެމަނިކުފާނުގެ ވެރިކަމުގައި މަރުގެ އަދަބު ތަންފީޒް ކުރުމުގެ ފުރުސަތު މި ވަނީ ގެއްލިފަ އެވެ.\nލަންކާގައި އެންމެ ފަހުން މަރުގެ އަދަބު ދީފައި ވަނީ މީގެ 40 އަހަރު ކުރިންނެވެ.


Dr Iyaz ge Aadheys: Sheikh Imran ah Dhua Kohdhevva!! | #Dhiislam\nޑރ އިޔާޟްގެ އާދޭސް: ޝައިޚް އިމްރާންއަށް ދުޢާކޮށްދެއްވާ!\n6 months ago |0comment| August 19, 2017 |\nއަދާލަތު ޕާޓީގެ ރައީސް އައްޝައިޚް އިމްރާން އަބްދުﷲ އަށް ޖަލުގައި ޢަމަލުކުރެވެމުންދާ އަނިޔާވެރިގޮތް ބަޔާންކޮށްދެއްވާ ޝައިޚް އިމްރާންއަށް ދުޢާ ކޮށްދެއްވުމަށް އަދާލަތު ޕާޓީގެ ޢިލްމުވެރިންގެ މަޖްލިސްގެ ނައިބް ރައީސް ޑރ މުޙައްމަދު އިޔާޟް އަބްދުއް ލަތީފް އެދިލައްވައިފިއެވެ.\nޑރ ޢިޔާޟް މިފަދައިން އެދިފައިވަނީ އެބޭފުޅާގެ ފޭސްބުކް ޕޭޖްގައި ކޮށްފައިވާ ޕޯސްޓެއްގައެވެ.\nޑރ އިޔާޟް ވިދާޅުވެފައިވަނީ މިހާރު ޖަލުގައި ހުންނެވި ޝައިޚް އިމްރާނަށް ވަރަށް އަނިޔާވެރި އުސޫލަކުން ޢަމަލުކުރަމުންދާ ކަމުގެ މައުލޫމާތު ލިބިފައިވާ ކަމަށާއި އެގޮތުން ނިދުމާއި ފާޚާނާ ކުރުންފަދަ އަސާސީ ކަންކަމަށް ދަތިކޮށް ޚުޝޫއަތްތެރި ކަމާއެކު ނަމާދުކުރުމަށް ހުރަސްއެޅޭފަދަ ގޮތަކަށް ޖަލުގެ އިންތިޒާމްތައް ހަމަޖައްސާފައިވާ ކަމުގެ މައުލޫމާތު ލިބޭ ކަމަށެވެ. އަދި މިކަންކަމުގެ ނަތީޖާއެއްގެ ގޮތުން ޝައިޚް އިމްރާންއަށް ސިއްޚީ ގޮތުން އެތައް މައްސަލަތަކެއް ދިމާވެ ޝައިޚްގެ ހާލު ދަށަށް ދާކަން ޑރ ޢިޔާޟް ފާހަގަ ކުރައްވާފަވެއެވެ.\nނުހައްގުން ބޮޑު ޖަލުހުކުމެއް އިއްވާ ޝައިޚް އިމްރާން ޖަލަށް ލެވުނީ ރައްޔިތުންގެ ހައްޤުގާ އަނިޔާވެރި ވެރިކަމުގެ ކުރިމަތީގާއި ސާބިތުކަމާއެކު ހައްޤުބަސް ބުނުމުގެ ނަތީޖާއެއްގެ ގޮތުންކަން ފާހަގަކުރައްވާ ޑރ ޢިޔާޟް ވިދާޅުވެފައިވަނީ ޝައިޚް މިހާރު އެ ހުންނެވި ހާލަތަކީ މާދަމާ ކޮންމެ މީހަކުވެސް ހުންނަން ޖެހިދާނެ ހާލަތެއް ކަމަށާއި، އެހެންކަމުން އަނިޔާވެރިންގެ އަތްދަށުން ޝައިޚް އިމްރާން މިނިވަން ވޭތޯ ދުއާކޮށްދިނުމަށް ގޮވާލާ ކަމަށެވެ.\n2015 ވަނަ އަހަރުގެ މޭޑޭގެ މުޒާހަރާއާއި ގުޅުވާ ޓެރަރިޒަމްގެ ކުށް ސާބިތުވާ ކަމަށްބުނެ ޝައިޚް އިމްރާންގެ މައްޗަށް 12 އަހަރުގެ ޖަލުހުކުމެއް އިއްވާފައިވަނީ މިދިޔަ އަހަރުގެ މާޗް މަހުގެ 16 ވަނަ ދުވަހުއެވެ.


Colombo Port City investerunnah hulhuvaalanee | Mihaaru\nކަނޑު ހިއްކައިގެން ތަރައްގީ ކުރާ ކޮލަމްބޯ ޕޯޓް ސިޓީ. --ފޮޓޯ:އޭއެފްޕީ\n21 ނޮވެމްބަރ 2020 - 23:55\nޗައިނާގެ ރިއަލް-އެސްޓޭޓް މެގަ ޕްރޮޖެކްޓެއްގެ ގޮތުގައި ބެލެވޭ ޕޯޓް ސިޓީ އިންވެސްޓަރުންނަށް ހުޅުވާލާއިރު ޓެކްސް އަށް ބޮޑެތި ލުއިތަކެއް ދޭނެ ކަމަށް އަންނަ އަހަރުގެ ބަޖެޓް ހުށަހަޅަމުން ސަރުކާރުން ބުނެފައިވެ އެވެ. ކޮލަމްބޯ ޕޯޓާއި ގޯލް ފޭސްއާ ދެމެދު ހެދި 1.5 ބިލިއަން ޑޮލަރުގެ ޕޯޓް ސިޓީ ޕްރޮޖެކްޓް ނިމުމުން ދުނިޔޭގެ ފެންވަރުގެ ވިޔަފާރި ހަބަކަށް ލަންކާ ބަދަލުވާނެ ކަމަށް ސަރުކާރުން ވަނީ ބުނެފަ އެވެ. އަދި އެ ތަނުގައި ކުރިމަގުގައި 75،000 މީހުން ދިރިއުޅޭނެ ކަމަށާއި އެ ސިޓީ އަށް ދުވާލަކު 200،000 މީހުން ވަދެ ނުކުމެ ހަދާނެ ކަމަށް ވެސް ބުނެފައިވެ އެވެ. ސެޕްޓެމްބަރު 17، 2014 ގައި ފެށި މަޝްރޫއު ހިއްކާ ނިމުނުއިރު ލަންކާގެ މިހާރުގެ ފައިނޭންޝަލް ޑިސްޓްރިކްޓަށް ވުރެ ދެ ގުނަ ބޮޑެވެ.\nމިދިޔަ އަހަރުގެ އީސްޓާ ސަންޑޭގެ ހަމަލާ އާއި ކޮރޯނާވައިރަހުގެ ސަބަބުން ލަންކާގެ އިގްތިސާދު ހީނަރުވެފައިވާ އިރު ދާދި ފަހުން ގާއިމްކުރި ރާޖަޕަކްސާގެ ދެބެގެންގެ ސަރުކާރުން އުއްމީދު ކުރަނީ އިނާޔަތްތަކާ އެކު ޕޯޓް ސިޓީ ހުޅުވާލުމުން ގައުމަށް އިތުރު އިންވެސްޓްމަންޓްތައް ލިބޭނެ ކަމަށެވެ.\n"ވިޔަފާރި ކުރަން ފަހި ގާނޫނީ ފްރޭމްވޯކުގެ ސަބަބުން ކޮލަމްބޯ ޕޯޓް ސިޓީއަކީ އިންވެސްޓަރުންނާއި ވިޔަފާރި ކޮމިއުނިޓީން ވަރަށް ޝައުގުވެރިވާނެ ތަނަކަށް ވާނެ ކަމަށް އުއްމީދު ކުރަން،" ފިނޭންސް މިނިސްޓަރުކަން ވެސް ކުރައްވާ ބޮޑު ވަޒީރު މަހިންދާ ރާޖަޕަކްސާ، ދައުލަތުގެ އަންނަ އަހަރުގެ ބަޖެޓް މި ހަފުތާގައި ޕާލަމެންޓަށް ހުށަހަޅުއްވައިދެއްވަމުން ވިދާޅުވި އެވެ.\nއަންނަ އަހަރު ކުރީކޮޅު ޕޯޓް ސިޓީ އިންވެސްޓަރުންނަށް ހުޅުވާލަންވާ އިރަށް ސަރުކާރުން މިހާރު ގެންދަނީ މަގުތައް ހަދައި ކަރަންޓާއި ފެނުގެ ޚިދުމަތް ދިނުމަށް މަސައްކަތް ކުރަމުންނެވެ.\nޕޯޓް ސިޓީން ފުރަތަމަ ހިއްކަން ހަމަޖެއްސީ 233 ހެކްޓަރެވެ. ނަމަވެސް ފަހުން 269 ހެކްޓަރު ((664 އޭކަރު) އަށް ވަނީ ބަދަލުކޮށްފަ އެވެ. ކުރީގެ އެއްބަސްވުމަށް ބަދަލު ގެނެސް 116 ހެކްޓަރު ވަނީ 99 އަހަރަށް ޗައިނާ އަށް ދޭން އެއްބަސްވެފަ އެވެ. ކުރިން އޮތީ 20 ހެކްޓަރު ޗައިނާ އަށް މިލްކުކޮށްދޭ ގޮތަށެވެ. ޗައިނާ އަށް ދެނީ ޕޯޓް ސިޓީގައި އިމާރާތްކުރަން ހަމަޖައްސާފައިވާ 178 ހެކްޓަރުގެ ބިމުންނެވެ. އެ ބިމުން ލަންކާ އަށް ބޭނުން ކުރެވޭނީ 62 ހެކްޓަރެވެ.\nކޮލަމްބޯ އިންޓަނޭޝަނަލް ފައިނޭންޝަލް ސިޓީ ނުވަތަ ކޮލަމްބޯ ޕޯޓް ސިޓީ މަޝްރޫއު ކުރިއަށް ގެންދިޔައީ ބެއިޖިންގެ "ބެލްޓް އެންޑް ރޯޑް" އިންފްރާސްޓްރަކްޗާ ޕްރޮޖެކްޓުގެ ދަށުންނެވެ.\nޕޯޓް ސިޓީގައި މީހުން ދިރިއުޅޭ އިމާރާތްތަކާއި ސްކޫލްތަކާއި ބޭންކްތަކާއި ޝޮޕިން މޯލްތަކާއި މެރީނާ އަދި ޕާކްތަކާއި ޕަބްލިކް ބީޗްތައް ވެސް ހަދާނެ އެވެ. ޕޯޓް ސިޓީ ނިމުމުން އެތަން އޮޕަރޭޓް ކުރާނީ ވަކި އެންޓިޓީއެއްގެ ގޮތުގަ އެވެ. ޕޯޓް ސިޓީގައި ވިޔަފާރި ހިންގަން ފަހިވާ ގޮތަށް އެ ސިޓީ އަށް ވަކި އިގްތިސާދީ އަދި ކޮމާޝަލް ގާނޫނުތަކެއް ހަމަޖައްސާނެ އެވެ.\nތިތަނުން ފުލެޓު ދެނީ ކޮލަންބޯ މީހުނަށް އެކަނިތޯ ބަލާބަލަ.\nޔާމީނު ވެސް ތިހާ ދަށު ވެފައެެއް ނެތެވެ.އެކަމު ވާގޮތް އެގޭނީ މިސަރުކާރަށް ލޯނު ނުދެކިއްޖެ ނަމަ އެވެ.\n35 ބުރީގެ ހިއްގައިމް އިމާރާއްތަކެ މިތާ ޢަޅާނެ. ވަރައް ހިއްގައިމްވާނެ\nމީ 15 ބިލިޔަން ޑޮލަރުގެ އަގުހުރި އިންވެސްޓްމެންޓެއް. 1.5 ބިލިޔަނެއްނުން. އެހެރީ އެ މައުލޫމާތު ޔޫޓިއުބުން ފެންނަން.\nލަންކާ ކުރި އަރާތަން އެބަ ފެނޭ\nލަންކާވެސް ކުރި ނައަރައިގެން އުޅެނީ ބުދިސްޓު ދީނުގެ ހަރުކަށި މީހުންގެ ސަބަބުން. ދިވެހިރާއްޖެ އަށްވެސް ޖެހިފައިވާ އެއްމެ ބޮޑު މުސީބާތަކީ ދީނީ މީހުންގެ އުދަގޫ. ރާއްޖެ ދެންދާނީ ދުވަހުން ދުވަހަށް ދަށަށް\nޕޯޓް ސިޓީގަ ކެސިނޯ ހުޅުވާތަ؟ ލަންކާގެ ޓުއަރިޒަމް އެންމެ ރަނގަޅު ވަނީ ކެސިނޯތައް ހުރެގެން، ހަމަ އެކަނި ކެސިނޯ ކުޅެލަން ދުނިޔޭގެ އެތައް މިތަނުން ކޮލޮމްބޯއަށް ފަތުރުވެރިން އާދޭ، ވަރަށް ގިނަ ދިވެހިން ވެސް ދޭ\nރާޖަޕަކްސަ ރައީސް ކަމުގައި ހުންނެވި އިރު ޕޯރޓް ސިޓީ ގެ މަޝްރޫއު އިފްތިތާހު ކުރިއިރު ނިންމީ އެތަނަކީ އެންޓަޓައިންމެންޓް ސިޓީއެއްގެ ގޮތުގައި ހެދުމަށް. ނަމަވެސް ސިރިސޭނާ ވެރިކަމަށް އައިސް އެކަން ބަދަލުކޮށް ކޮމާޝަލް ތަނަކަށް ހަދަން އެ މަޝްރޫއު ބަދަލުކުރީ. އަނެއްކާވެސް ރާޖަޕަކްސަ ގެ ދެބެއިން ވެރިކަމަށް މިއައީ. ވީމާ ޕޯޓް ސިޓީގައި ހުޅުވާނީ ހަމައެކަނި ކެސީނޯއެއްނޫން ނައިޓް ކްލަބް ވެސް ހުޅުވާނެ.\nއެކަން ކުރާބަޔަކަށް އެކަން އެގޭނީ. ކެސިނޯ ހަދާތޯ ބަލަން ޖެހޭނީ އެ ކުޅި ކުޅޭ މީހުން ނެވެ. އަހަރެމެން ތިބުނީ ތަންތަން ހަދާތޯ ނުބަލަ މެވެ.


PSG ah enburi aadheveynee boss ge magaamah ekani: Ibrahimović\nޕީއެސްޖީ އަށް އެނބުރި ދެވޭނީ ބޮސްގެ މަގާމަށް އެކަނި: އިބްރަހަމޮވިޗް\nބޭނުންވަނީ އަދިވެސް ފުޓުބޯޅަ ކުޅެން\nކ. މާލެ 11 ނޮވެންބަރު 2018 | އާދީއްތަ 06:03 1,550\nޕީއެސްޖީ އަށް ކުރިން ކުޅުނު އިބްރަހަމޮވިޗް - ޕީއެސްއެމް\nޕެރިސް ސެއިންޓް ޖާމަން (ޕީއެސްޖީ) އަށް ދެވޭނީ "ބޮސް" ގެ މަގާމަށް އެކަނި ކަމަށް އެލްއޭ ގެލެކްސީ އަށް ކުޅެމުން އަންނަ ޒްލަޓާން އިބްރަހަމޮވިޗް ބުނެފިއެވެ.\nފްރާންސްގެ ނޫހަކަށް ދިން އިންޓަވިއުއެއްގައި އިބްރަހަމޮވިޗް ބުނީ، ޕީއެސްޖީ އަށް ދެން އެނބުރިދާނީ ބޮސްގެ މަގާމަށް އެކަނި ކަމަށާއި، އެނުން ގޮތަކަށް ޕީއެސްޖީ އަށް ނުދާނެ ކަމަށެވެ.\nމީގެކުރިން ޕީއެސްޖީ އަށް ކުޅެފައިވާ އިބްރަހަމޮވިޗް ބުނީ ބޮސްގެ މަގާމު ފިޔަވާ އިތުރު މަގާމެއް ޕީއެސްޖީގައި އޭނާ އަށް ހައްގުނުވާ ކަމަށާއި، އެހެންނަމަވެސް އެހިސާބަށް އަދި ދާން ބޭނުން ނުވާ ކަމަށެވެ.\nއިބްރަހަމޮވިޗް ބުނީ މިވަގުތު އޭނާ އަކީ ފުޓުބޯޅަ ކުޅުންތެރިޔެއް ކަމަށާއި، ކުރިޔަށް އޮތް ތަނުގައިވެސް ކުޅެން ބޭނުންވާ ކަމަށެވެ. އެގޮތުން ކުރަން ބޭނުންވާ ކަމެއް ކުރުމުގެ ކުރިން މުޅި ދުނިޔެއަށް އަންގާނެ ކަމަށްވެސް އޭނާ ވަނީ ބުނެފައެވެ.


Zuwaaneh ge marun Allergic vaa meehunnah ethah filaavalheh\nރިޕޯޓު - އެލާޖިކްވުން\nޒުވާނެއްގެ މަރުން އެލާޖިކުވާ މީހުންނަށް އެތައް ފިލާވަޅެއް!\nއެލާޖިކްވާ ތަކެތިން ދުރުވާން ޖެހޭ\nޑޮކްޓަރަށް ދައްކާ އަވަސް ފަރުވާ ހޯދަން ޖެހޭ\nކ. މާލެ 1 މާރޗް 2019 | ހުކުރު 16:55 44,703\nއެލާޖިކްވުމުން އަމިއްލައަށް ބޭސް ބޭނުން ކުރުމަކީ ނުރައްކާތެރިކަމެއް.. - ގޫގުލް\nރެސްޓޯރަންޓަކުން ސީފުޑް ކައިގެން އެލާޖިކްވެ، ޒުވާން އަންހެން ކުއްޖަކު ކޯމާއަށް ދިޔަ ޚަބަރަކީ މުޅި ރާއްޖެ ސިއްސުވާލި ޚަބަރެކެވެ. ފެބްރުއަރީ މަހު 22 ވަނަ ދުވަހު އޭޑީކޭ އައިސީޔޫގައި ފަރުވާ ދެމުން ދިޔަ މިޒުވާނާ އިއްޔެ ނިޔާވީ އެތައް ބަޔަކު ރޮއްވާލުމަށްފަހުއެވެ. ދާންދޫ ދާއިރާގެ މެމްބަރު، އަހުމަދު އައްސަދުގެ ދަރިފުޅު ފާތިމަތު ހަނާ، އަޅުގަނޑުމެންނާ ވަކިވެ އެ ދިޔައީ މުޅި ރާއްޖެއަށް ފިލާވަޅެއް ދިނުމަށްފަހުއެވެ. އެ ހާދިސާއިން އެލާޖިކްވާ އެއްޗެއް ކެޔުމުގެ ސީރިއެސްކަން އެންމެ ކުޑަ ކުއްޖާއަށް އެނގިގެން އެބަދެއެވެ. ނަމަވެސް ހިތާމައަކީ އެލާޖިކްވާއިރު، ކާހިތްވާނަމަ ފަރުވާ ކުޑަ ކުރުމަށްފަހު އެއެއްޗެއް ކާޒުވާނުން އަޅުގަނޑުމެންގެ ތެރޭގައި ވަރަށް ވެސް ގިނައެވެ.\nއެލާޖިކެއް ވަނީ އިމިއުން ސިސްޓަމް އަށް "އެލަރޖެން" ނުވަތަ އެލާޖިކް ވާން މެދުވެރިވާ ފަދަ ކާނާއެއް، ބޭހެއް ނުވަތަ ކުނޑި/ހިރަފުސް ޖެހުމުންނެވެ. އަދި އެކަމުގެ އިންސާނާގެ ދިފާއީ ނިޒާމު ބަލިކޮށްލައެވެ.\nއެލާޖިކްގެ ސީރިއަސް ކަމާބެހޭ ގޮތުން މައުލޫމާތު ދެއްވަމުން އާއްމު ބަލިތަކާއި ބެހޭ ޑޮކްޓަރެއް ކަމަށްވާ ޑރ.އުސާމާ އަލީ އުމަރު ވިދާޅުވީ އާދައިގެ އެލާޖިކެއްގައި ހަށިގަނޑު ހިރުވައި ބިހި ނާގާނެ ކަމަށާއި، މީހާގެ ނޭވައަށް އުނދަގޫވާ ހިސާބަކީ އެލާޖިކްގައި އެންމެ ނުރައްކާވާ ހިސާބު ކަމަށެވެ. މި ހިސާބުން ނޭވާލުން އެއްކޮށް ބެދޭނެ ކަމަށް ޑޮކްޓަރު އުސާމާ ވިދާޅުވިއެވެ.\nއުސާމާ ވިދާޅުވީ އެލާޖިކްގެ އެންމެ ސީރިއަސް ލެވަލްގައި އެނަޕެލަޓިކް ޝޮކް ލިބޭ ހިސާބުން އަވަހަށްފަރުވާ ދޭންޖެހޭ ކަމަށާއި، ނުދެވިއްޖެނަމަ މިހާގެ ފުރާނެދާނެ ކަމަށެވެ. މިޝޮކްގައި އިންސާނާގެ ލޭގެ ހިނގުން ދަށްވެ، ނޭވާލުމަށް އުނދަގޫވާނެއެވެ. އަދި ހިތުގެ ވިންދު ވަރަށް ބޮޑަށް ދަށްވެގެންދާނެއެވެ.\nޑޮކްޓަރު ވިދާޅުވީ އެލާޖިކްވާ އެއްޗެއް ކެޔުމަށްފަހު، ބޭސް ކައިގެން ބައެއް މީހުން ނިދާ ކަމަށާއި، ބައެއް ހާލަތްތަކުގައި ނިދުމަށްފަހު ކޯމާއަށްވެސް ގޮސްފައި އެބަހުރި ކަމަށެވެ. މިގޮތަށް ކޯމާގައި އޮތުމަށްފަހު ހޭނާރައި ބައެއް މީހުން ދުނިޔެ ދޫކޮށްދާ ކަމަށް އޭނާ ވިދާޅުވިއެވެ.\nއުސާމާ ވިދާޅުވީ އެލާޖިކްވާ މީހެއްނަމަ، އެލާޖިކްވަނީ ކޮން އެއްޗެއްކަން އެމީހަކަށް އެނގެންޖެހޭ ކަމަށާއި، އެފަދަ ކެޔުންތަކުން ދުރުވާން ޖެހޭ ކަމަށެވެ. އެލާޖިކްވާ އެއްޗެއް ބޭނުންކޮށްފައި ހުންނަ ބާވަތެއް ކާނާ ވެސް ނުކެއުމަށް ވެސް ޑޮކްޓަރު އިލްތިމާސް ކުރެއްވިއެވެ.\n"އެލާޖިކްވަންޏާ އަމިއްލައަށް އެލާޖިކް ލިސްޓެއް ހެދުން ވަރަށް މުހިންމު. ކާން އިށީނަސް އޭގެން އެއްޗެއް ނުހިމެނޭ އެއްޗެހި ކާންވާނީ. އެފަދަ އެއްޗެއް ގެއަށް ނުވައްދަން އިލްތިމާސްކުރަން. އެލާޖިކްވާކަން އެނގި އެކްސިޕްރިމެންޓް ކޮށްފިއްޔާ ރަނގަޅު ނަތީޖާއެއް ނުނިކުންނާނެ" ޑރ ހުޝާމާ ވިދާޅުވިއެވެ.\nކެއުން މަނާ ތަކެތި އަބަދު ވެސް އިންސާނާ ކާހިތްވާނެކަން ފާހަގަކުރައްވައި އުސާމާ ވިދާޅުވީ އެއީ ސައިކޮލަޖީ ގޮތުންވާ ކަމެއް ކަމަށާއި، ނަމަވެސް ކޮންޓްރޯލް ކުރެވޭނެ ކަމަށެވެ. އަމިއްލަ މީހާ އެކަމަށް އެޑިޔުކޭޓެޑްވެ ދުރުވެވޭނެ ކަމަށާއި، ކެއުމުން ގެއްލުންވާނެކަން އަމިއްލަ ސިކުޑިން ވިސްނަންޖެހޭ ކަމަށް އުސާމާ ވިދާޅުވިއެވެ.\n"މިސާލަކަށް ޑައިބެޓިކް މީހާ ހަކުރުފޮނި އެއްޗެހި ކާން ކްރޭވްވާނެ. އެގޮތަށް އެލާޖިކްވާ އެއްޗެހި ކާން ބޭނުންވާނެ ބައެއް ފަހަރަށް ވަރަށް ބޮޑަށް. އެއީ ސައިކޮލޮޖީ ގޮތުންވާ ކަންކަން. އެއީ ކޮންމެހެން މީހާއަށް ލިބެންޖެހޭ އެއްޗެއް ނޫން. ކައިފިއްޔާ ވާނެ ގެއްލުން އެގޮތަށް ވިސްނުން އަބަދު ވެސް ބަހައްޓަންވީ" އުސާމާ ވިދާޅުވިއެވެ.\nއެލާޖިކްވުމުން ހޯދަން ޖެހޭ ފަރުވާއަށް އިޝާރާތް ކުރައްވާ ޑޮކްޓަރު ވިދާޅުވީ އަމިއްލައަށް ބޭސް ގަނެގެން ބޭނުން ނުކުރުމަށް އެދޭ ކަމަށާއި، އެކެވޭ ބޭހަކުން ވެސް ހާލަތު ގޯސްވެދާނެ ކަމަށެވެ. އެންމެ ފުރަތަމަ ވެސް ހޮސްޕިޓަލަށް ނުވަތަ ސިއްހީ ޚިދުމަތްދޭތަނަކަށް ގޮސް ފަރުވާ ހޯދުމަށް އިރުޝާދު ދެއްވިއެވެ.\nމީގެ އިތުރުން ޑޮކްޓަރު ވިދާޅުވީ އެލާޖިކްވާ މީހުން އިންސުލިން ގޮތަށް ބޭނުންކުރާ އަމިއްލައަށް ބޭނުންކުރެވޭ އިންޖެކްޝަނެއް ހުންނަ ކަމަށާއި، ނަމަވެސް ރާއްޖޭން މިއިންޖެކްޝަން ނުލިބޭ ކަމަށެވެ.\nކާތަކެތީގެ ތެރެއިން ގިނަ ދިވެހިން، ބަދަން، ރިހާކުރު، މަހުގެ ބާވަތްތަކަށް އެލާޖިކްވެއެވެ. މީގެ އިތުރުން އުޅޭ މާހައުލު ބަދަލުވެ، ހިރަފުހަށް ވެސް އެލާޖިކުވެއެވެ. އެހެންކަމުން އެލާޖިކުވާ ފަރާތްތަކުން ޚާއްސަ ސަމާލުކަމެއްދީގެން ދިރިއުޅުމުގެ ކަންކަން ކުރިއަށް ގެންދަންޖެހެއެވެ. ޚާއްސަކޮށް ކެއުމުގެ ކަންކަމުގައި ފަރުވާ ކުޑަ ނުކޮށް އެލާޖިކްވާ ނަމަ އެކެޔުމަށް ކިތަންމެ ހިތް އެދުނަސް އޭގެން ދުރުވާންޖެއެވެ. އަދި އެލާޖިކްވާ އެއްޗެއް ކާން ބޭނުންވިއަސް އާއިލާ މީހުންނާއި، ރައްޓެހިން އެއްޗަކުން އެމީހަކު ދުރުކޮށްދޭން ވެސް ޖެހެއެވެ. މިކަމުގައި ބޭނުންވަނީ ކުޑަކުޑަ ހިތްވަރެކެވެ.


Palestinege Jaasoosunge Mathin Handhaan nrthumeh Ma'aaf kurumeh nei | Dhiislam\nފަލަސްތީންގެ ރައްޔިތުންނަށް “ޖާސޫސް” ކުރުމުގެ “ޑީލް” އައުމަކީ ވަރަށް އާންމު ކަމެކެވެ. އާންމުގޮތެއްގައި އެ”ޑީލް” ލިބެނީ ފަލަސްތީންގެ ބިންތަކަށް ވެރިވެގަނެގެން އުޅޭ ޔަހޫދީ އިޒްރޭލުގެ ސަރަހައްދަށް ގޮސް ބޭސްފަރުވާގެ ޚިދުމަތް ހޯދާ ފަރާތް ތަކަށެވެ. އެފަރާތް ތަކަށް ބޮޑެތި އަގު ހުށައަޅާ އެމަސައްކަތް ހަވާލު ކުރުމަކީ އާންމު ކަމެކެވެ.\n1987 ވަނަ އަހަރުގެ އިންތިފާޟާގައި އިޒްރޭލަށް ޖާސޫސްކޮށްދޭ ޚާއިނުން ފަޅާއެރުން އާންމުވާން ފެށިއެވެ. “ބަސްޓު” ވުމާއި އެކު ފަލަސްތީނުގެ ރައްޔިތުންގެ ކިބައިން އެޖާސޫސުންނަށް ވަރަށް ބޮޑެތި ޢަދަބުތައް ދެވެއެވެ. ގިނަ ފަހަރަށް ޚާއިނުން މަރާލެވެއެވެ. އެޖާސޫސުންނަށް ފަލަސްތީނުގެ އެންމެ އާންމު މީހާގެ ކިބައިންވެސް އިންސާނިއްޔަތުކަމެއް ނުދައްކައެވެ. ފަލަސްތީނުގެ ބިމުގައި މުސްލިމުންގެ ދިފާޢުގައި ޖިހާދު ނުކުރެވޭއިރު ކާފަރުންނަށް ޖާސޫސު ކުރުމުގެ ބޮޑު ކުށް ކުރުމުން އެޖާސޫސުންގެ މަތިން ފަލަސްތީނުގެ ރައްޔިތުން ހަނދާނެއް ނުނެތެއެވެ. އެމީހަކަށް މަޢާފު ކުރުމެއް ނެތެވެ.\n2007 ގެ އަހަރުގެ ތެރޭގައިވެސް މިޖާސޫސީ ކުޅިގަނޑު ބޮޑުވެގެންދިޔައެވެ. ޖާސޫސްކުރިކަން ފަޅާއެރުމުގެ ސަބަބުން އެތައް ބަޔަކު ހައްޔަރުކޮށް އެކަމަށް އިއުތިރާފްވިއެވެ. މިދަވަސްވަރު ބައެއް ޖާސޫސުން ވަނީ ފަލަސްތީނުގެ ބިމުން ފިލައިގެން އިޒްރޭލަށް ހިޖުރަކޮށްފައެވެ. ޤައުމަށާއި ދީނަށް ޤައްދާރުވުމަށްފަހު ކާފަރުންގެ ހިމާޔަތަށް ދިއުމުން އަބަދުވެސް އިޒްރޭލުން އެމީހުންނަށް މަރުހަބާ ކިޔައެވެ. އެމީހެއްގެ އާއިލާ އާއި އެކު އެމީހުންގެ މީހުން ކަމުގައި ބަލައިގަނެ ހިމާޔަތްދެއެވެ. އަނެއް ބަޔަކު އިޒްރޭލުގެ ހިމާޔަތަށް ގެނައުމަށްފަހު “ގެއްލުވާލާ”ކަމަށް ރިޕޯޓްތަކުން ބުނެއެވެ.\n2012 ގެ ނޮވެމްބަރު މަހުވެސް އިޒްރޭލްގެ ޢުދުވާނީ ހަމަލާތައް ދެމުން ދިޔަ ދުވަސްވަރު6ޖާސޫސެއް އިއުތިރާފްވުމާއި އެކު ވަނީ އާންމުންގެ ކުރިމަތީ މަރާލާފައެވެ.\nފަލަސްތީނުގެ ޖާސޫސުން ގެ މަތިން ފަލަސްތީނުގެ ރައްޔިތުން ހަނދާން ނުނެތެނީ ފަލަސްތީނަށް ޤައްދާރުވާ ޚާއިނުންކަމުގައި އެމީހުންވީތީއެވެ. އެޖާސޫސުންގެ ޢާއިލާތަކަށްވެސް ފަލަސްތީނުގައި ދިރިއުޅުމުގައި ވަރަށް ބޮޑު ގޮންޖެހުން ތަކެއްވަނީ ކުރިމަތިލާން ޖެހިފައެވެ. އޭގެނެތެރޭގައި އެޖާސޫސުންގެ ސަބަބުން ޢާއިލާ މުޖުތަމައުން ބާކީކޮށް އިތުބާރު މުޅިން ގެއްލިގެން ދެއެވެ. އެޖާސޫސުންގެ މަސައްކަތުން ހޯދާ ހަރާން ފައިސާ ޢައިލާއަށް ނޭނގި ނަމަވެސް ނުވަތަ އެނގިގެން ނަމަވެސް ބޭނުންކޮށްފައިވާތީ އެއާއިލާތަކާއި މެދު ކިތައްމެ ދުވަހެއްވިޔަސް ތަފާތު ކުރުން ގެންގުޅެއެވެ.\nފަލަސްތީނުގެ ރައްޔިތުން ޖާސޫސުންނަށް ދޭ މެސެޖަކީ “އެންމެ ދުވަހަކަށްވެސް، އެންމެ ހަފްތާއަށްވެސް، އެންމެ މަހަކަށް ވިޔަސް އަދި ކީއްހޭ އެންމެ އަހަރަކަށްވިޔަސް އިޒްރޭލަށް ޖާސޫސު ކޮށްދޭ މީހުންނަކީ އަހަރެމެންގެ ތެރެއިންވާ މީހުންނެއް ނޫނޭ. އެއީ ޒަޔަނިސްޓުންގެ ވާގިވެރިން. އެއީ ދީނާއި ޤައުމަށް ޤައްދާރުން.”ކަމަށެވެ.


ރައީސް ނަޝީދުގެ ހަތަރު ވަކީލުނަށް ވަކާލާތު ނުކުރެވޭ - MV Times\nޚަބަރު + ސިޔާސީ\nރައީސް ނަޝީދުގެ ހަތަރު ވަކީލުނަށް ވަކާލާތު ނުކުރެވޭ\n0 October 15th, 2012 - 1:55 PM\nކުރީގެ ރައީސް މުހައްމަދު ނަޝީދުގެ އިތުރު ދެ ވަކީލަކަށް ހުޅުމާލެ މެޖިސްޓްރޭޓު ކޯޓުގައި ވަކާލާތު ނުކުރެވޭނެކަމަށް އަންގައިފި އެވެ. އެ ދެވަކީލުންނަކީ ހަސަން ލަތީފާއި އަހުމަދު އަބްދުﷲ އަފީފު ކަމަށް ޖުޑީޝަރީން ބުނެ އެވެ.\n"އަހުމަދު އަބްދުﷲ އަށް ވަކާލާތު ނުކުރެވެނީ ސްޕްރީމް ކޯޓުން ނެރެފައިވާ އިގްރާރުގައި ސޮއިކޮށް ކޯޓުގައި ރަޖިސްޓްރީވެފައިނުވާތީ." ހަސަން އަށް ވަކާލާތު ނުކުރެއްވެނީ އޭނާ އަކީ އެ މައްސަލައިގައި ނަޝީދާ ދެކޮޅަށް ދައުލަތުން ހުށަހެޅި ހެކިވެރިއަކަށް ވާތީ ކަމަށް ޖުޑީޝަރީން ބުނެ އެވެ.\nމީގެ އިތުރުންވެސް އިނގިރޭސިވިލާތުން ރައީސް ނަޝީދުގެ ޓީމާއި ގުޅިވަޑައިގެންފައިވާ ދެ ވަކީލުންނަށްވެސް ހުޅުމާލޭ ކޯޓުގައި ވަކާލާތު ނުކުރެވޭނެކަމަށް ވަނީ އަންގާފަ އެވެ.\nނަޝީދުގެ ވަކީލުންގެ ޓީމުގައި ދެން ހިމެނެނީ ހިސާން ހުސައިނާއި، އަބްދުﷲ ޝާއިރެވެ.\nރައީސް ނަޝީދުގެ މައްޗަށް ކުރާ ދައުވާއަކީ ކްރިމިނަލް ކޯޓުގެ އިސް ގާޒީ އަބްދުﷲ މުހައްމަދު ބަންދުކުރީ ގާނޫނާއި ހިލާފަށްކަމަށްބުނެ ކުރާ ދައުވާ އެކެވެ.\nމިދައުވާއަކީ ސިޔާސީ ދައުވާއެއްކަމަށް ރައީސް ނަޝީދު ވިދާޅުވާއިރު، އެމްޑިޕީންވަނީ ކޯނީގެ ރިޕޯޓުގައި ބުނެފައިވާ އިސްލާހުތައް ޝަރުއީ ދާއިރާއަށް ނުގެންނަނީސް އެއްވެސް ކޯޓެއް އެ ޕާޓީން ބަލައި ނުގަންނާނެ ކަމަށް ނުނެފައެވެ.\nސީޝެލްސްގެ ނައިބު ރައީސްކަމަށް ދިވެއްސެއް\n0\tOctober 25, 2020\nހެވީމެޓަލް މުބާރާތައް ފާޑުކިއުންތަކާއެކު ވެސް ފެހި ސިގުނަލް\n0\tOctober 24, 2020\nޓޫރިޒަމް މިނިސްޓްރީން ބޭއްވި އޮންލައިން ބައްދަލުވުމެއްގައި ބަދުއަޚްލާޤީ މަންޒަރުތަކެއް ދައްކައިފި\n0\tOctober 22, 2020\nޠާހާ، ގަމިނީގެ ބޮޑު ތަސްވީރު ދައްކާލައިފި!\n1 October 16, 2020\nދިވެހި ސްޕިލްބާގް: ޒުހުރީ\n3\tOctober 12, 2020


Ehen rah rashun FVM gai dhiri ulhen Annan Dhauvathu dheefi\nފުވައްމުލައް ސިޓީ މޭޔަރ ފަލާހު\nމަތީ ތައުލީމް ހާސިލް ކުރުމަށް ހިޖުރަކުރާނަމަ ހިޖުރަކުރުމަށް އެންމެ ރަނގަޅީ ފުވައްމުލައް: މޭޔަރ\n1 ޖެނުއަރީ 2019, 16:23 |\nފުވައްމުލައް ސިޓީ އަކީ ދިރިއުޅެން ފަސޭހަ ސޓީީއެއް ކަމަށާއި މަތީ ތައުީޫމް ހާސިލް ކުރުމަށް ދިރިއުޅުން އެހެން ރަށަކަށް ބަދަލުކުރަން އެދޭ ކޮންމެ ފަރާތްތަކުން ފުވައްމުލައް ސިޓީން އައުމަށް އެސިޓީގެ މޭޔަރ ދައުވަތު ދެއްވައިފިއެވެ. އިސްލާމިކް ޔުނިވާސިޓީގެ ފުވައްމުލަކު ކެމްޕަހެއް ހެދުމަށް އިސްލާމިކް ޔުނިވާސިޓީއާއި އެކު އެއްބަސްވުމެއްގައި ސޮއިކުރމަށް ބޭއްވި ރަސްމިއްޔާތަށްފަހު މީޑިއާ އާއި ވާހަކަދައްކަވަމުން މޭޔަރ އަބްދުﷲ ފަލާޙު ޝަރީފު ވިދާޅުވީ ފުވައްމުލައް ސިޓީގައި ދިރިއުޅޭން ބޭނުންވާ ކޮންމެ ދިވެހި ރައްޔިތަކަށް ވެސް އެސިޓީން މަރުހަބާ ކިޔާނެ ކަމަށެވެ.\n“ރާއްޖޭގެ އަތޮޅުތަކުގެެ ތެރެއިން ފުވައްމުލަކަކީ ދިރިއުޅެން ރަނގަޅު، އަދި ކިޔެވުމުގެ ބޭނުމުގައި ވެސް އައިސް، އެބޭނުމުގައި އެތަނަށް ހިޖުރަ ކުރައްވައިގެން ވެސް ދިރިއުޅުއްވަން ފަސޭހަ ރަށެއް. ރާއްޖޭގައި އާއްމުކޮށް ލިބެން ހުރި ސިއްޙީ ނިޒާމަށް ބަލާއިރު ފުވައްމުލަކުގައި ލިބެންހުރި ސިއްޙީ ނިޒާމު ރަނގަޅު. ދަތުރުފަތުރުގެ ނިޒާމެއް ގާއިމުވެފައި އެބަ އޮތް. މިއަދު އެއަރ ޕޯރޓެއް ވެސް އެބައޮތް… ކައިރިގައި އެބަ އޮތް އިންޓަރނޭޝަނަލް އެއަރޕޯރޓެއް ވެސް. އަދި އެހެނިހެން ޚިދުމަތްތައް ވެސް ފުވައްމުލަކުން ލިބެން އެބަހުރި.” މޭޔަރ ވިދަޅުވިއެވެ.\n“ރާއްޖޭގެ އެއްވެސް ހިސާބަކުން މަތީ ތައުލީީމު ހޯދުމުގެ ބޭނުމުގައި އެެހެން ހިސާބަކަށް ދާކަމުގައި ވަނީނަމަ … އޮތް އެންމެ ރަނގަލު ފުރުސަތަކީ ފުވައްމުލައް” ކަމަށް ސިޓީ ކައުންސިލްގެ މޭޔަރ ފަލާހް ވިދާޅުވިއެވެ.\nއެއްވެސް ދިވެހި ރައްޔިތަކު އެހެން ރަށަކަށް ބަދަލުވާން އެދޭނަމަ ފުވައްމުލައް ޚިޔާރުކުރަންވީ ފުވައްމުލައް ސިޓީ އެ ސިޓީން އެއެންމެހާ ފަރާތްތަކަށް ވެސް ރަނގަޅު މެހުމާންދާރީއެއް އަދާކުރާނެ ކަމަށެވެ.\nފުވައްމުލަކުގެ ތަރައްގީއަށް ޓަކައި ސިޓީ ކައުންސިލުން ކުރާ މަސައްކަތްތަކުގެ ތެރެއިން އާ ޚިދުމަތްތަކާއި ފުރުސަތުތައް ގެނައުމަށް މަސައްކަތް ކުރައްވާ ކަމަށް މޭޔަރ ފަލާޙު ވިދާޅުވިއެވެ. އަދި އެގޮތުން ތައާރަފުކުރެވޭ ހުރިހާ ޚިދުމަތްތަކާއި ފުރުސަތުތަކެއް ވެސް ފުވައްމުލައް ސިޓީއަށް ބަދަލުވާ ރައްޔިތުންނަށް ލިބޭގޮތަށް ހަމަޖައްސަން ކައުންސިލުން މަސައްކަތް ކުރާނެ ކަމަށް ވިދާޅުވިއެވެ.\nފުވައްމުލަކުގައި މިހާރުވެސް ގިނަ އަދަދެއްގެ ކޮލެޖްތައް ހިންގަމުންގެންދެއެވެ. އަދި އެކޮލެޖްތަކުން ސެޓެފިކެޓް ލެވެލް އިން މާސްޓަރސް ލެވެލާހަމަޔަށް ތަފާތު ކޯސްތައް ހިންގަމުން ގެންދެއެވެ.\nޚަބަރު |7ކޮމެންޓް\nރައްޔުތު 1 ޖެނުއަރީ 2019 16:01\nމާކީ ފުވައްމުލަކަހަ އުފަން ފުވައްމުލަކި ރައްޔިތެއް.ވަޒީފާ ނެތުއްމާ ރަށި ނިވޭނޑީ ރަށެން ބޭރެވެގެން ވޭނަހަ މިޖެހެނީ.ފެރެތާ ރަށިމީހުންނަ ވަޒީފާ ލިބެންލިއް ހަދާފޭ އޭގެ ފަހެން އެހެން މީހުން އެންނަ ބެނެލަ.\nާއައިޝާ 1 ޖެނުއަރީ 2019 17:01


ކެކިކެކި ހުރި ފެނުން ފެންވަރަމުންދާތަން ދައްކުވައިދޭ ވީޑިއޯއެއް – Faanooz\nކެކިކެކި ހުރި ފެނުން ފެންވަރަމުންދާތަން ދައްކުވައިދޭ ވީޑިއޯއެއް\nމިވީޑިއޯއަކީ މިދިޔަ ދެތިން ދުވަހުތެރޭ މުޅި ފޭސްބުކު ތެރޭގައި ވަރަށް ބޮޑަށް ވައިރަލް ވެފައިވާ ވިީޑިއޯއެކެވެ. ކުއްޖަކު ކެކިކެކި ހުންނަ ފެން ތެއްޔަކަށްއެރި ފެންވަރަމުންދާ މަންޒަރު ދައްކުވައިދޭ މިވީޑިއޯ ފެނި އެތައްބަޔަކު އާޝޯހުވާނެކަން ހަމަ ޔަގީނެވެ.\nވީޑިއޯއިން ފެންނަ ގޮތުގައި ގާތްގަނޑަކަށް 10 އަހަރުގެ ފިރިހެން ކުއްޖަކު ކެކި ކެކި ހުރި ފެން އެއްޗަކަށް އެރި އިނދެއެވެ. އަދި ކުޑަ ބާލިދީއަކުން ބޮލަށް ފެންއަޅަމުން ދެއެވެ. އެކުއްޖާ އިޝީންދެ އިން ތެލި ހުރީ އަނދައަނދާހުރި އަލިފާންގަނޑެއްގެ މަތީގައި ބަހައްޓާފައެވެ.\nސޯޝަލް މީޑިއާތެރޭގައި އާންމުވެފައިވާ މިވީޑިއޯގައި މިއުޅެނީ ހަމަ ގައިމުވެސް ކުޅަދާނަ ކުއްޖެކެވެ. ހޫނު ސައިތަށީގެ ބޭރުގައި އަތް ޖެހުމުން ވާގޮތްވެސް އަހަރެމެން އެންމެނަށްވެސް އެނގޭނެއެވެ. އެހެންކަމުން ކެކިކެކި ހުރި ފެނުން ފެންވަރަމުން ދާއިރު ކިހާ ހޫނެއް ވާނެހެއްޔެވެ.\nކެކިކެކި ހުރި ފެނުން ފެންވަރަމުންދާތަން ދައްކުވައިދޭ ވީޑިއޯ ތިރީގައި އެވަނީއެވެ.


2015 ވަނަ އަހަރު ޤަޠަރުގެ ޢަސްކަރިއްޔާގެ ޙާލަތު\nމި ލިއުމުގައި ވަނީ، 2015 ވަނަ އަހަރު، ޤަޠަރުން ސީރިއާއަށް ޢަސްކަރީ ގޮތުން ވަންނާނެކަން އިޢުލާންކުރުމުން، އާންމުކުރެވިފައިވާ ދިހަ މަޢުލޫމާތެކެވެ. އޭރު ސީރިއާއިން ބުނެފައިވަނީ، އެ ޤައުމަށް ޤަޠަރުން ހަމަލާދީފިނަމަ، އޭގެ ބަދަލުގައި އެއަށްވުރެ ބާރުގަދަ ހަމަލައެއް ދޭނެ ކަމަށެވެ.\n1. ސިފައިންގެ ޢަދަދު\nއޭރު ޤަޠަރުގެ ޢަސްކަރިއްޔާގައިވާ ސިފައިންގެ ޢަދަދަކީ، ގާތްގަނޑަކަށް 11800 އެވެ. އޭގެ ތެރެއިން 8500 އަކީ، އެއްގަމު ސިފައިންނެވެ. 1800 އަކީ ވައިގެ ސިފައިންނެވެ. 1500 އަކީ ކަނޑުމަތީ ސިފައިންނެވެ.\nއޭރު ސީރިއާގެ ޢަސްކަރިއްޔާގައިވާ ހަނގުރާމަތީ ސިފައިންގެ ޢަދު ދެލައްކައަށް އަރައެވެ. ލަޝްކަރަށް އަހުލުވެރިކުރެވިފައިވާ ސިފައިންގެ ޢަދަދު ތިން ލައްކައަށް އަރައެވެ.\n2. ޢަސްކަރިއްޔާގެ ސައިޒު\nގަލްފުގެ އެހެން ޤައުމުތަކުގެ ޢަސްކަރިއްޔާއާ އަޅާބަލާއިރު، ޤަޠަރުގެ ޢަސްކަރިއްޔާގެ ސައިޒު ވަރަށް ކުޑައެވެ. މިކަމުގެ ސަބަބަކީ، ޤަޠަރުގައި އެމެރިކާގެ ޢަސްކަރީ ބޭހެއް އޮތުމާއެކު، ޤަޠަރުން އެމެރިކާގެ ޢަސްކަރިއްޔާއަށް ބަރޯސާވުމެވެ.\nޤަޠަރުގެ ޢަސްކަރިއްޔާގައިވާ ހަތިޔާރަކީ، ޢަދަދުގެ ގޮތުން މަދު، ކޮލިޓީގެ ގޮތުން ދެރަ ހަތިޔާރު ކަމަށް ބެލެވެއެވެ. އެ ޢަސްކަރިއްޔާގައި ވަނީ، އައިއެމްއެކްސް މަރުކާގެ ޖުމުލަ 30 ޓޭންކަރެވެ. އެއިން އެއްވެސް ޓޭންކަރެއް ވަނީ، ހަނގުރާމައިގެ މައިދާނުގައި ބޭނުންކުރެވިދާނެ ޙާލަތެއްގައެއް ނޫނެވެ.\n4. އެއަރ ފޯސް\nނުވަދިހައިގެ އަހަރުތައް ފެށުނީއްސުރެ ޤަޠަރުގެ އެއަރ ފޯސްއަށް ފާހަގަކުރެވޭ ފަދަ ބޮޑު ބަދަލެއް ނާދެއެވެ. މިއިން އިސްތިސްނާވަނީ، ޓްރާންސްޕޯޓްކުރާ މަތިންދާބޯޓް އިތުރުކުރުމެވެ. އެއަރ ފޯސްގެ ޕައިލެޓުން ތަމްރީނުކުރެވެނީ، އާދައިގެ އޮޕަރޭޝަންތައް ހިންގުމަށެވެ. ބޭރުގެ އެހީއަކާ ނުލައި، މުހިންމު ބޮޑެތި ޢަސްކަރީ އޮޕަރޭޝަންތައް ހިންގޭނެ ޤާބިލުކަމެއް ޤަޠަރުގެ އެއަރ ފޯސްގައި ނެތެވެ.\n5. ދިފާޢީ ނިޒާމު\nޤަޠަރުގެ ޢަސްކަރިއްޔާގައި، ވައިގެ ދިފާޢީ ނިޒާމެއް ޤާއިމުކޮށްފައި ވެއެވެ. އެހެނަސް ބިމުން ޖައްވަށް ފޮނުވޭ ދުރުރާސްތާގެ މިސައިލެއް ނެތެވެ. އަދި މެދުރާސްތާގެ މިސައިލެއް ވެސް ނެތެވެ.\n6. އިންސާނީ ވަސީލަތް\nޤަޠަރުގެ ޢަސްކަރިއްޔާގައި މަސައްކަތަށް އަހުލުވެރިވެފައިވާ އިންސާނީ ވަސީލަތްތަކުގެ 70 އިންސައްތައަކީ، ޤަޠަރުގެ ރަށްވެހިވުމުގެ ޙައްޤު ލިބިފައި ނެތް ބިދޭސީންނެވެ. މިކަމާމެދު ޤަޠަރު ސަރުކާރުން ވެސް ކަންބޮޑުވެއެވެ.\n7. ކުލީ ސިފައިން\nޤަޠަރުގެ ސަރުކާރުން ކުލީ ސިފައިންގެ ލަޝްކަރެއް ގެންގުޅެއެވެ. އެ ލަޝްކަރުގައި ވަނީ، ޕާކިސްތާނާއި، ސޫދާނާއި، ކޮލަމްބިޔާއާއި، ދެކުނުކޮރެޔާ ފަދަ ޤައުމުތަކުގެ މީހުންނެވެ. އެމީހުންގެ ޒިންމާއަކީ، ޤަޠަރުގެ އިންފްރާސްޓްރަކްޗަރ އާއި، ޙަޔަވީ ބިނާތައް ޙިމާޔަތްކުރުމެވެ. އަދި ޤައުމުގެ ރައްޔިތުން މުޒާހަރާއަކަށް ނިކުމެއްޖެނަމަ، އެމީހުން ގިއްގެޅުވުމެވެ.\n8. ބިދޭސީން ދޭސީކުރުން\n1990 އޮގަސްޓް2ގައި، ޢިރާޤުގެ ޢަސްކަރިއްޔާއިން ކުވައިތަށް އަރައިގަނެ ކުވައިތު ހިފުން ވެފައިވަނީ، ޤަޠަރުގެ ޢަސްކަރިއްޔާގެ ތެރެއަށް ވަދެގަތުމަށް ބިދޭސީންނަށް ލިބުނު ތަނަވަސް ފުރުޞަތަކަށެވެ. އެދުވަސްވަރު، ޢިރާޤުގެ ޢަސްކަރިއްޔާއާ ދެކޮޅަށް އުފެއްދި ޢަސްކަރީ ކޯލިޝަނުގައި ބައިވެރިވި ސޫދާނީންނަށާއި، ޔަމަނީންނަށާއި، ޢުމާނީންނަށް ޝަރުޠަކާއެކު ޤަޠަރުގެ ރަށްވެހިކަން ދެވުނެވެ. އެ ޝަރުޠަކީ، އެމީހުން އެނބުރި އެމީހުންގެ ޤައުމަށް ނުދިއުމެވެ.\n9. ޢަސްކަރިއްޔާގެ ހުސް ވަޒީފާތައް\nޤަޠަރުން ދެކެމުންދިޔައީ، އެ ޤައުމުގެ ޢަސްކަރިއްޔާގެ ވަޒީފާތަކަކީ، އާދައިގެ ވަޒީފާތަކެއް ކަމަށެވެ. އެ ވަޒީފާތަކަށް މީހުން ހޯދަމުންދިޔައީ، އިޢުލާންކޮށްގެން ހުސްވަޒީފާތަކަށް މީހުން ހޯދާ ބީދައިންނެވެ. އަދި ޢަސްކަރިއްޔާއަށް ބޭނުންވާ ޑަކުޓަރުންނާއި، އިންޖިނިއަރުންނާއި، ފަންނީންނާއި، އިދާރީ އިސް މަޤާމުތަކަށް ވެސް މީހުން ހޯދަމުންދިޔައީ އެ ގޮތަށެވެ.\n10. ޒަމާނީ ހަތިޔާރަށް އިސްކަންދިނުން\nޤަޠަރުގެ ޢަސްކަރިއްޔާގައިވާ އިންސާނީ ވަސީލަތްތަކުގެ ބަލިކަށިކަމަށް ޙައްލެއް ހޯދޭތޯ ކުރެވުނު އެއްކަމަކީ، ބިދޭސީން ދޭސީކުރުމެވެ. އެއާއެކު، އަންހެނުންނަށް ޢަސްކަރިއްޔާގެ ވަޒީފާތައް ދިނުމުގެ ވިސްނުމެއް ވެސް އޮތެވެ. އެހެނަސް އެކަންކަމުން އެދެވޭ ނަތީޖާއެއް ނުލިބުނެވެ. އިންސާނީ ވަސީލަތްތަކުގެ ބަލިކަށިކަމަށް ޙައްލެއް ހޯދުމަށްޓަކައި ކުރެވުނު އަނެއް ކަމަކީ، ޒަމާނީ ހަތިޔާރަށް އިސްކަންދިނުމެވެ. އެއީ، ތަޖުރިބާކާރު އިންސާނީ ވަސީލަތްތަކަށް ބޭނުންނުވާނެ ހަތިޔާރެވެ. އަދި އެ ބޭނުންކުރުމަށްޓަކައި ގިނަ ޢަދަދެއްގެ މީހުން ވެސް ބޭނުންނުވާނެ ހަތިޔާރެވެ. އެގޮތުން އިސްކަން ދީފައިވަނީ، ކަނޑުމަގުންނާއި ވައިގެމަގުން ދިފާޢީ ނިޒާމު ވަރުގަދަކުރުމަށެވެ.\nމަޢުލޫމާތުގެ ތާރީޚު: 23 އޮކްޓޯބަރ 2015\nތަރުޖަމާކުރެވުނު ތާރީޚު: 17 ޖޫން 2017\nބައިނަލްއަޤުވާމީ އަންހެނުންގެ ދުވަސް\nކިންގ ސަލްމާނު ބްނު ޢަބްދުލްޢަޒީޒު\nނުކުޅަދާނަ ތަކުލީފުގެ މައްސަލަ\nނުކުޅަދާނަ "ކަމުގެ" ތަކުލީފުގެ މަޒުހަބުތައް\nނަހީކުރެއްވުމުން ތަކުލީފުކުރެއްވޭ ކަންތައް\nޚިޔާލުފާޅުކުރުމުގެ މިނިވަންކަން ހަނިކުރެވޭ ޙާލަތުތައް\nރޯދައިގެ އިޢުޖާޒަށް ނަޒަރެއް\nޢުމަރު ޚައްޔާމާއި، ރުބާޢިއްޔާތު\nޤައުމީ އިނާމުގެ ހަނދާނުގައި: 1985 އިން 2017 އަށް ކުރި މަސައްކަތުގެ އިނާމު\nޢަރަބި ޤައުމުތަކަކުން ޤަޠަރާ ގުޅުން ކަނޑާލުން\nޤަޠަރާއި އަވަށްޓެރިންގެ ގުޅުން ކެނޑުނު ހަތަރު ސަބަބު\nޤަޠަރާބެހޭ ބައެއް އާންމު މަޢުލޫމާތު\nޤަޠަރާމެދު، ޑިމޮކްރެޓިކް ދުނިޔޭގެ އުޖާލާ ނަޒަރު\n"އުޚުއްވަތްތެރިންގެ ކަންބޮޑުވުން ޤަޠަރަށް ފަހުމުވެއެވެ."\nޤަޠަރާ ކުރިމަތިވެދާނެ ބައެއް ތަކުލީފުތައް\nދެޤައުމުގައި ބައިވެރިވާ ޢާއިލާތަކަށް ރިޢާޔަތްކުރުން\nޤަޠަރުގެ ދެކޮޅުނުޖެހޭ ދައުރުގެ ފަސް މަންޒަރު\nއޭ ޤަޠަރާއެވެ! ޞުލްޙަވެރިއެއް ނުވާނަމުއެވެ!\nމެދުއިރުމަތީގައިވާ ޔޫއެސްއޭގެ ޢަސްކަރީ ސަންތު\nޤަޠަރާ ދެކޮޅަށް ޢަސްކަރީ ފިޔަވަޅެއް އަދި ނާޅާނެ\nސަޢޫދިއްޔާއާއި ޤަޠަރުގެ ޒަމާންވީ ދެބަސްވުންތައް\n"ދެ ޤަރުނުގެ ދެމެދުގައި އަހަރެމެންގެ އުންމަތް"\nޤަޠަރުގެ އަމީރުގެ ތަހުނިޔާ، ސަޢޫދީގެ ވަލީ ޢަހުދަށް\nޤަޠަރުގެ އެތެރެހަށްޓަށް ނަޒަރެއް\nއާލު މުއްރާ ޤަބީލާގެ ބަސް\nޤަނާގެ ވެބްސައިޓް ހެކެއް ނުކުރެއެވެ.\nހަތަރު ޤައުމުން ޤަޠަރަށް ހުށަހެޅި މަޠުލަބުތައް\nތީރާނާއި ޞަނާފީރުގެ މައްޗަށް ނަޒަރެއް\nޢުލޫމީ ވާހަކަ: އިރަވީ ނިޒާމު\nޢުލޫމީ ވާހަކަ: ޖައްވުގެ ވައި\nޢުލޫމީ ވާހަކަ: ވިއްސާރަދުނި\nޢުލޫމީ ވާހަކަ: ހަކަތަ\nއެދުރުންގެ ދުވަސް ފެހިކުރަމާ\nތިން މޮޔައިންގެ ތެޔޮގުޅާސާދާކުރުން\nދެ އަންހެންކުއްޖެއްގެ މުސްތަޤުބަލު\nއުފާވެރި ޚަބަރަކާއި ހިތާމަވެރި ޚަބަރެއް\nނޫޙުގެފާނުގެ ނާކޮޅު ފަދަ ބަހެއް\nދެކަންފަތް ފިހުނީ ކީއްވެ؟


SunOnline: Shazail Suspension gai, Ibu ah fiyavalhu alhan ''nukurenu''\nޝަޒައިލް ސަސްޕެންޝަންގައި، އިބޫއަށް ފިޔަވަޅު އަޅަން "ނުކެރެނު"\nމުހައްމަދު މުޒައްޔިން ނާޒިމް 09 Dec 2019, 13:29\nޖީއެމްއައިޒެޑްއެލްގެ އެމްޑީ އިބޫ އަދި މޯލްޑިވް ގޭސްގެ އެމްޑީ،ސަޒައިލް: ދެބޭފުޅުންނަށް ކޮރަަޕްޝަންގެ ތުހުމަތުތައް ކުރެވޭ އިރު، އިބޫ އަށް ފިޔަވަޅެއް ނާޅާ --- ސަން ފޮޓޯ\nކޮރަޕްޝަންގެ ތުހުމަތުގައި، މޯލްޑިވް ގޭހުގެ މެނޭޖިން ޑިރެކްޓަރު ޝަޒައިލް ޝިޔާމް ސަސެޕްންޑްކޮށްފައި ހުރި އިރު، ހަމަ އެފަދަ ތުހުމަތުތަކެއް ކުރެވޭ ގްރޭޓާ މާލެ ކުންފުނީގެ މެނޭޖިން ޑިރެކްޓަރު އިބްރާހިމް ރަޝީދު (މާމިގިލީ އިބޫ) އަށް އަދި ފިޔަވަޅެއް އަޅަން ވިސްނާފައި ނެތްކަން ހާމަވެއްޖެ އެވެ.\nސަރުކާރުގެ "ޒީރޯ ޓޮލިރެންސް ޓްދަ ކޮރަޕްޝަން" ސިޔާސަތުގެ ދަށުން ރައީސް އޮފީހުން ގާއިމްކޮށްފައިވާ ކޮރަޕްޝަންގެ މައްސަލަތައް ހުށަހަޅާ އޮންލައިން ޕޯޓަލްއަށް ހުށަހަޅާފައި ހުރި މައްސަލަތަކަކާ ގުޅިގެން ޝަޒައިލް ސްސްޕެންޑްކޮށްފައި ހުންނަތާ މިހާރު ދެމަހެއްހާ ދުވަސްވެއްޖެއެވެ.\nސަރުކާރު ކޯލިޝަންގައި ހިމެނޭ ކުރީގެ ރައީސް މައުމޫން އަބްދުލް ގައްޔޫމަށް ނިސްބަތްވާ އެމްއާރުއެމްގެ މެމްބަރު ޝަޒައިލް ވަނީ މީގެ ކުރިން އެ ތުހުމަތުތައް ދޮގު ކުރައްވާފަ އެވެ.\nޝަޒައިލް ސަސްޕެންޝަންގައި ހުރި އިރު، ޖީއެމްއައިޒެޑްއެލްގެ މެނޭޖިން ޑިރެކްޓަރު، ވެރިކަން ކުރާ މައި ޕާޓީ، އެމްޑީޕީއަށް ނިސްބަތްވާ އިބޫއަށް ވެސް ކުރަނީ، މަގާމުގެ ނުފޫޒު ނާޖާއިޒު ގޮތުގައި ބޭނުން ކުރެއްވުމުގެ ތުހުމަތެވެ. މިއަދާ ހަމަށް އިބޫއާ މެދު އެއްވެސް ފިޔަވަޅެއް އަޅާފައެއް ނުވެ އެވެ.\nރައީސް އޮފީހުގެ ތަރުޖަމާން އިބްރާހިމް ހޫދު މިއަދު "ސަން" އަށް ވިދާޅުވީ، އާންމު އުސޫލުން އެފަދަ ކަންކަމުގައި ފިޔަވަޅު އަޅަނީ ޕޯޓަލްއަށް ޝަކުވާ ހުށަހެޅުމުން، ރައީސް އޮފީހުގައި ގާއިމްކޮށްފައިވާ އެކްޝަން ކޮމިޓީން އެ މައްސަލައެއް ބެލުމަށްފަހު، ކަމަށެވެ. އަދި އެފަދަ މައްސަލަތައް އެކްޝަން ކޮމިޓީއިން ބަލައި، އޭސީސީއަށް ފޮނުވާނެ ކަމަށް ވެސް ހޫދު ވިދާޅުވި އެވެ. އަދި އެ މައްސަލަ އޭސީސީއިން ބަލައި ނިމެންދެން ވަގުތީ ފިޔަވަޅެއް އަޅާ ކަމަށް ހޫދު ވިދާޅުވި އެވެ.\nޖީއެމްއައިޒެޑްއެލްގެ އެމްޑީ އިބޫއާ ގުޅޭގޮތުން އެއްވެސް ޝަކުވާއެއް ހުށަހެޅިފައިވޭތޯ ސުވާލު ކުރުމުން ހޫދު ވިދާޅުވީ، އަދި މިހާތަނަށް އެނގިފައި ނުވާ ކަމަށާއި އިތުރަށް އެކަން ސާފު ކުރުމަށްފަހު މައުލޫމަތު ދެއްވާނެ ކަމަށެވެ. އަދި ޝަޒައިލްއަށް ފިޔަވަޅު އަޅާފައި އިބޫއަށް ފިޔަވަޅު ނޭޅީ ކީއްވެތޯ އެހުމުން ވެސް، ހޫދު ވިދާޅުވީ އެކަން އިތުރަށް ސާފުކޮށްފައި ޖަވާބު ދޭނެ ކަމަށެވެ.\nޖީއެމްއައިޒެޑްއެލްގެ އިހްތިސާސްތެރޭގައި ހިމެނޭ ތިލަފުށި ފަޅުތެރޭގައި ވެރިއަކު ނެތި އޮތް "އެމްވީ ހޯމް ސަފަޔާ" ބޯޓް އެތަނުން ނެގުމަށް ޕާކަވަން ކުންފުންޏާ ހަވާލުކުރީ ކޮރަޕްޝަނަށް މަގުފަހިވާ ގޮތަށް ކަމަށް ބުނެ ހުށަހަޅާފައިވާ މައްސަލަ އެންޓި ކޮރަޕްޝަން ކޮމިޝަން (އޭސީސީ)އިންނާއި އޮޑިޓް އޮފީހުންވެސް އަންނަނީ ތަހުގީގު ކުރަމުންނެވެ.\nރައްޔިތުންގެ މަޖިލީހުގެ ސަރުކާރު ހިއްސާވާ ކުންފުނިތަކާ ބެހޭ ކޮމިޓީ، އެސްއޯއީ ކޮމިޓީއިން މިދިޔަ ހޮނިހިރު ދުވަހު ނިންމާފައިވަނީ، ބޯޓު ބަޔަކަށް ދިނުމުގައި މެނޭޖްމަންޓުން އަމަލުކޮށްފައިވަނީ ގާނޫނާއި ގަވާއިދާ ހިލާފަށް ކަމަށާއި، އެކަމުގައި އިހުމާލުވި އެންމެންނަށް ފިޔަވަޅު އެޅުމަށް ކަމާ ބެހޭ ފަރާތްތަކަށް ލަފާ އެރުވުމަށެވެ.\nމަޖިލީހުން އެ މައްސަލައިގައި ގޮތެއް ނިންމައި އަދި އެސީސީން ޖީއެމްއައިޒެޑްއެލްގެ އެ މުއާމަލާތުގެ މައްސަލަ ބަލަމުން އަންނައިރު، އެކަމާ ގުޅޭގޮތުން ފިޔަވަޅު އެޅުން ލަސްވަނީ ކީއްވެގެތޯ ސުވާލު ކުރުމުން ހޫދު ވިދާޅުވީ، އިތުރަށް އެކަން ބެލުމަށްފަހު، މައުލޫމަތު އަރުވާނެ ކަމަށެވެ.\nބޯޓު ތިލަފުށީ ފަޅުން ނެގުމަށް ޕާކްވަން ކުންފުންޏާއެކު އެއްވަސްވުން ހެދީ، ޕާކްވަންއަށް އޭގެ މިލުކުވެރިކަންވެސް ލިބޭ ގޮތަށެވެ. އަދި އެކުންފުންޏަކީ، ބިޑް ކުރި ދުވަހު އިކޮނޮމިކް މިނިސްޓްރީގައި ރަޖިސްޓްރީ ކުރި ކުންފުންޏެކެވެ.


ޅޮހި އިންޓަހައުސް ފުޓްބޯޅަ މުބާރާތް: ސީނިއަ ބައިން ހިލާލީ އަދި ޖޫނިއަ ބައިން ގާޒީ ހައުސް ޗެމްޕިއަންކަން ހޯދައިފި\nނޫނު ޑެއިލީ 06 އޭޕްރިލް 20190ކޮމެންޓް ކުޅިވަރު، އަތޮޅު ހަބަރު،\nނ. ޅޮހި ސްކޫލްގެ އިންޓަހައުސް މުބާރާތްތަކުގެ ސީނިއަބައިން ހިލާލީ އަދި ޖޫނިއަ ބައިން ގާޒީ ހައުސް ޗެމްޕިއަންކަން އިއްޔެ ހޯދައިފި އެވެ. އެންޑީ އަށް މައުލޫމާތު ދެމުން އެރަށު ސްކޫލުން ބުނީ ސްކޫލްގެ 25 ވަނަ އިންޓަހައުސް ފުޓްބޯޅަ މުބާރާތުގައި ސީނިއަ ބައިގައި ހިލާލީ ހައުސް ގާޒީ ހައުސްއާ ބައްދަލުކޮށް، ޗެމްޕިއަންކަން ހޯދާފައި ވަނީ4ލަނޑު އެއް ލަނޑުގެ ނަތިޖާ އަކުން މޮޅުވެގެން ކަމަށެވެ. މި މެޗްގެ މޮޅު ކުޅުންތެރިއަކަށް ހޮވިފައި ވަނީ ހިލާލީ ހައުސްގެ އަބްދުލާ ރިމާހު އެވެ. ސީނިއަބައިގެ އެންމެ ގިނަ ގޯލް ޖަހާ މުބާރާތުގެ އެންމެ މޮޅު ކުޅުންތެރިޔަކަށް ވެސް ހޮވިފައި ވަނީ އަބްދުލް ރިމާހު އެވެ.\nސްކޫލްގެ 25 ވަނަ އިންޓަހައުސް ފުޓްބޯޅަ މުބާރާތުގައި ޖޫނިއަ ބައިގައި ގާޒީ ހައުސް އަދި ހިލާލީ ހައުސް ބައްދަލުކުރި މެޗުން މޮޅުވެ، ޗެމްޕިއަންކަން ނަގާފައި ވަނީ ގާޒީ ހައުސް އެވެ. ވާދަވެރި ކުޅުމެއް ފެނުން މި މެޗުން ގާޒީ ހަައުސް މޮޅުވެފައި ވަނީ 1 އިން0އެވެ.\nޖޫނިއަ ބައިގައި އެންމެ ގިނަ ގޯލު ޖެހި ކުޅުންތެރިޔާގެ މަގާމު ލިބިފައި ވަނީ ހަސަން ނަދީހު އަށެވެ. ސްކޫލްގެ 25 ވަނަ އިންޓަހައުސް ފުޓްބޯޅަ މުބާރާތް އިއްޔެ ނިމުންއިރު، ނެޓްބޯޅަ މުބާރާތުގެ ދެބައިގެ ފައިނަލް މެޗުތައް މާދަމަ އަށް ވަނީ ތާވަލު ކޮށްފަ އެވެ.


ކޮވިޑުން އަރައިގަތުމުގައި ރާއްޖެއިން ކޮށްފައިވާ މަސައްކަތަށް ޔޫ.އެން.ޑަބްލިއު.ޓީ.އޯގެ އެސްޖީ ތަޢުރީފު ކުރައްވައިފި\nކޮވިޑް-19 ގެ ދަތި ހާލަތުން އަރައިގަތުމުގައި ދިވެހިރާއްޖެއިން ކޮށްފައިވާ މަސައްކަތަށް ޔޫ.އެން.ޑަބްލިއު.ޓީ.އޯގެ ސެކްރެޓަރީ ޖެނެރަލް ލް ޒޫރަބް ޕޮލޮލިކަޝްވިލީ ތަޢުރީފު ކުރައްވައިފި އެވެ. އޭނާ މިކަމަށް ތައުރީފް ކުރެއްވީ 15 ވަނަ ޔޫ.އެން.ޑަބްލިއު.ޓީ.އޯގެ އޭޝިއާ/\nޕެސިފިކް އެގްޒެކެޓިވް ޓްރެއިނިންގް ޕްރޮގްރާމް އޮން ޓޫރިޒަމް ޕޮލިސީ އެންޑް ސްޓްރެޓަޖީގެ ހުޅުވުމުގެ ރަސްމިޔާތުގައި ވާހަކަ ދައްކަވަމުން ނެވެ. ޕެރެޑައިސް އައިލެންޑް ރިޒޯޓް އެންޑް ސްޕާގައި ކުރިއަށްދާ މި ޕްރޮގްރާމުގައި ޔޫއެން.ޑަބްލިއު.ޓީ.އޯގެ އޭޝިއާ/ޕެސިފްިކްގެ 07 ޤައުމަކުން 11 ބައިވެރިން އަމަލީ ގޮތުން ބައިވެރިވެފައި ވެއެވެ. އަދި 8 ގައުމަކުން 37 ބައިވެރިން އޮންލައިންކޮށް ބައިވެރިވެފައި ވެއެވެ. މި ރަސްމިއްޔާތު ރަފުވެރިކޮށްދެއްވީ ޔޫ.އެން.ޑަބްލިއު.ޓީ.އޯގެ ސެކްރެޓަރީ ޖެނެރަލް ޒޫރަބް ޕޮލޮލިކަޝްވިލީ އަދި ޓޫރިޒަމް މިނިސްޓަރ ޑރ. އަބްދުالله މަޢުސޫމް އެވެ. މިޓްރެއިނިންގ ޕްރޮގްރާމު ހުޅުވުމުގެ ރަސްމިއްޔާތުގައި ވާހަކަފުޅު ދައްކަވަމުން ޔޫ.އެން.ޑަބްލިއު.ޓީ.އޯގެ ސެކްރެޓަރީ\nޖެނެރަލް ޒޫރަބް ވަނީ ކޮވިޑް-19 ގެ ދަތި ހާލަތުން އަރައިގަތުމުގައި ދިވެހިރާއްޖެއިން ކޮށްފައިވާ މަސައްކަތަށް ތައުރީފް ކުރައްވާފަ އެވެ. އަދި ދުނިޔޭގެ ފަތުރުވެރިކަން ކުރިއެރުމަށްޓަކައި ދިވެހިރާއްޖެ އާއި އެހެނިހެން ޤައުމުތަކުގެ އިސްވެރިން ކުރަމުންދާ މަސައްކަތްތަށް ވަރަށް ގާތުން ބަލަމުންދާ ކަމަށް ވިދާޅުވި އެވެ. މީގެ އިތުރުން ޔޫ.އެން.ޑަބް.ލިއު.ޓީ.އޯގެ ފުރިހަމަ އެއްބާރުލުން އަބަދު ވެސް ލިބެމުންދާނެ ކަމަށް ވެސް ވިދާޅުވި އެވެ. އޭނާ އިތުރަށް ވިދާޅުވީ މި ޓްރޭނިންގ ޕްރޮގްރާމްގެ ތެރެއިން ލިބޭ މަޢުލޫމާތުގެ ސަބަބުން ހުރިހާ ބައިވެރިންނަށް ވެސް ޑޮމެސްޓިކް ފަތުރުވެރިކަން މެދުވެރިކޮށް ފަތުރުވެރިންނަށާއި ރަށްވެހިންނަށް ލިބޭ މަންފާ އިތުރު ކުރެވޭނެ ގޮތްތައް އެނގިގެންދާނެ ކަމަށެވެ.\nމިނިސްޓަރ ޑރ. އަބްދުالله މަޢުސޫމް ދެއްކެވި ވާހަކަފުޅުގައި ދިވެހިރާއްޖޭ ޓޫރިޒަމް ޕްރޮޑަކްޓް “ވަން އައިލެންޑް ވަން\nރިޒޯޓް” ކޮންސެޕްޓުގެ ސަބަބުން އެހެން ޤައުމުތަކާއި ވާދަކުރުމުގައި ލިބޭ ބޮޑެތި ފައިދާތަކަށް ވަނީ އަލިއަޅުވާލައްވާފަ އެވެ. މީގެ އިތުރުން މާކެޓްތައް ރާއްޖެ ގެނައުމަށްޓަކައި ޓޫރިޒަމް ސިންދަފާތުކޮށް ފަތުރުވެރިކަމުގެ ދާއިރާގައި އަންހެނުން ބާރުވެރި ކުރުމާއިއެކު، ރަށުފަތުރުވަރިކަން ކުރިއަރުވައި މާކެޓްކުރުމުގެ މުހިއްމުކަމުގެ މައްޗަށް ވެސް ވަނީ އަލިއަޅުވާލާފަ އެވެ. މި ޓްރެއިނިންގ ޕްރޮގްރާމް ކުރިއަށްދާނީ މި މަހުގެ ހަތްވަނަ ދުވަހުގެ ނިޔަލަށެވެ.


Gulheefalhu hihkumun vehtah gehlun viyas igthisoadhee manfaa bodu: Aslam\nގުޅީފަޅު ހިއްކުމުން ވެއްޓަށް ގެއްލުންވިޔަސް އިގްތިސޯދީ މަންފާ ބޮޑު: އަސްލަމް\n06 ޖޫން 2020 - 18:33:10\nމާލޭ ވިޔަފާރި ބަނދަރު ގުޅީފަޅަށް ބަދަލުކުރުމަށް، އެ ރަށުގެ ފަޅުން ބޮޑު ސަރަހައްދެއް ހިއްކަމުން އަންނައިރު އެކަމުގެ ސަބަބުން ތިމާވެއްޓަށް ނޭދެވޭ އަސަރުކުރި ނަމަވެސް އިގްތިސޯދަށް މާބޮޑަށް ފައިދާވާނެ ކަމަށް ޕްލޭނިން މިނިސްޓަރު މުހައްމަދު އަސްލަމް ވިދާޅުވެއްޖެ އެވެ.\nއެހެންވެ، އެ މައްސަލަ ދިރާސާކުރުމަށް މަޖިލީހުގެ އެންވަޔަރަންމަންޓް އެންޑް ކްލައިމެޓް ޗޭންޖް ކޮމިޓީއަށް އެންވަޔަރަމަންޓް މިނިސްޓްރީ އާއި ޕްލޭނިން މިނިސްޓްރީގެ އިތުރުން އެންވަޔަރަމަންޓް ޕްރޮޓެކްޝަން އެޖެންސީ (އީޕީއޭ) އިސް ބޭފުޅުންގެ އިތުރުން ގުޅީފަޅުގައި ގާއިމްކުރެވޭ ޕޯޓްގެ މަޝްރޫއުގެ އީއައިއޭ ކޮންސަލްޓަންޓް މިއަދު ވަނީ ހާޒިރުކޮށްފަ އެވެ.\nއެގޮތުން ކޮމިޓީގައި މިނިސްޓަރު ވިދާޅުވީ އެ މަޝްރޫއު ކުރިއަށް ގެންދަނީ ބަލަން ޖެހޭ ކަންކަމަށް ވަރަށް ބޮޑަށް ސަމާލުވެގެން ކަމަށެވެ. އެގޮތުން ކަމެއް ފާހަގަކުރެވުމާއެކު އެކަން ރަނގަޅުކުރުމުގެ މަސައްކަތް ވެސް ކުރަމުންދާ ކަމަށް ވިދާޅުވި އެވެ.\n"ބަންޑުގެ މަސައްކަތް ކުރަމުންދާއިރު ދިމާވާ ކިސަޑުގެ މައްސަލަ ހައްލުކުރުމަށްޓަކައި ޖަމްބޯ ބޭގްސްގަ ވެލި އަޅައިގެން އޭގެ ބޭރުގަ ޖެހުން އޮވޭ. އެ ވިދާޅުވި ގޮތަށް ތަންކޮޅެއް ތިރިކަމަށް ފެންނާތީ އަޅުގަނޑު ކައިރީ ރިކުއެސްޓްކޮށްފައި އޮތީ. އެ އުސްކުރުމުގެ މަސައްކަތް މިހާރު އެބަ ކުރިއަށް ގެންދަން. އެކަހަލަ ކަމެއް ފާހަގަކުރެވޭއިރަށް އެކަންކަން އަޅުގަނޑުމެން ކުރަމުން އެބަ ގެންދަން،" ކޮމިޓީގައި އަސްލަމް ވިދާޅުވި އެވެ.\nމިނިސްޓަރު އަސްލަމް އިތުރަށް ވިދާޅުވީ އެ ޕްރޮޖެކްޓަކީ ހައި އިމްޕެކްޓް ނުވަތަ އެކަމުގެ ސަބަބުން ތިމާވެއްޓަށް ބޮޑެތި އަސަރުތަކެއް ކުރާނެ ޕްރޮޖެކްޓެއް ކަމަށެވެ. އެގޮތުން މިނިސްޓަރު ވަނީ ރާއްޖޭގެ ރަށްރަށުގެ ބަނދަރު ހެދުމުގެ ޕްރޮޖެކްޓްތަކާއި އެއާޕޯޓް މަޝްރޫއުތަކުގެ އިތުރުން ރަށުން ބައެެއް ހިއްކުން ފަދަ ޕްރޮޖެކްޓްތަކަކީ ވެސް ހައި އިމްޕެކްޓް ޕްރޮޖެކްޓްތަކެއްކަން ފާހަގަކުރައްވާފަ އެވެ.\n"އެހެންވީމަ މި ހިންގަނީ ވެސް އޭގެ ތެރެއިން ހައި އިމްޕެކްޓް ޕްރޮޖެކްޓެއް. މީގެ ނޭޝަނަލް އިމްޕެކްޓް އޭގެ އިކޮނޮމިކް ވެލިއު ހަމަ ބޮޑީ. އަޅުގަނޑުމެންނަށް މި ޕޯޓު ގެންގޮސްގެން ނޫނީ ދެން އިތުރަށް ދިވެހިރާއްޖޭގެ މުދާ އެތެރެކޮށް ބޭރުކުރުމަށް މި އޮންނަ ދޮރާށި އިތުރަށް ތަރައްގީކުރެވެން ނެތް ކަމަށް ސަރުކާރަށް ގަބޫލުކުރެވިގެން ކުރިއަށް ގެންދާ މަޝްރޫއުއެއް މިއީ،"\nރައްޔިތުންގެ މަޖިލިސްގުޅީފަޅުޕްލޭނިން މިނިސްޓްރީ\nއިދިކޮޅުން މާދަމާގެ ޖަލްސާ ބޮއިކޮޓްކޮށްފި


Inguraidhoo in bin dhookuraa emme kuda agu kanda alhaifi | Fainu Online\n22 ޖޫން 2022, ބުދަ, 23:54\nރ. އިނގުރައިދޫގެ ބިމުން އެކި ބޭނުންތަކަށް ދޫކުރާ ބިންތަކުގެ އެންމެ ކުޑަ އަގު ކަނޑައަޅައިފިއެވެ.\nއެ ރަށު ކައުންސިލުން އާންމު ކޮށްފައިވާ އެ ކައުންސިލްގެ މިދައުރުގެ 22 ވަނަ ނިންމުމުގައި ޖުމުލަ7ބޭނުމަކަށް ދޫކުރާ އެކި ބިންތަކުގެ އެންމެ ކުޑަ އަގު ވަނީ ކަނޑައަޅާފައެވެ.\nކައުންސިލުން ކަނޑައެޅި އަގުތައް:\n- ސިނާއީ މަސައްކަތްކުރާ ބިންތަކަށް (ލަކުޑި އަދި ފައިބަރު މަސައްކަތް) އަކަފޫޓަކަށް 0.25 ލާރި\n- އެކިއެކި ވިޔަފާރި ބޭނުމަށް ގުދަންކުރާ ބިންތަކަށް، އަކަފޫޓަކަށް 0.20 ލާރި\n- ހޮޓާ ކެފޭ ހިންގާ ބިންތަކަށް، އަކަފޫޓަކަށް 0.40 ލާރި\n- ޕެޓްރޯލް އަދި ޑީސަލް ވިއްކުމަށް އަކަފޫޓަކަށް 1 ރުފިޔާ\n- ވޯކްޝޮޕާއި ގަރާޖު ހިންގުމަށް، އަކަފޫޓަކަށް 0.20 ލާރި\n- ޓޫރިޒަމްގެ ބޭނުމަށް، އަކަފޫޓަކަށް 2.50 ދެރުފިޔާ ފަންސާސް ލާރި\n- ދަނޑުވެރިކަން ކުރުމަށް އަކަފޫޓަކަށް 0.05 ލާރި\nމި އަގުތަކާއިއެކު އެ ކައުންސިލުން ނިންމާފައިވަނީ، އެ ރަށުން ދިރިއުޅުން ނޫން ބޭނުންތަކަށް ދޫކުރާ ބިންތަކުން އެ އައަގުތަކަށްވުރެ ކުޑަ ނުވާނެގޮތެއްގެމަތިން ކުލި ނަގަމުން ދިޔުމަށެވެ. މިއީ ލާމަރުކަޒީ ގާނޫނަށް ގެނައި އިސްލާހަށްފަހު އިނގުރައިދޫގެ ބިމުގެ އެންމެ ކުޑަ އަގު ކަނޑައެޅި ފުރަތަމަ ފަހަރެވެ.\nމީގެ ކުރިން ރަށްރަށުގެ ބިންތަކުގެ އަގު ކަނޑައަޅަނީ ސަރުކާރުގެ ކަމާއިބެހޭ މިނިސްޓްރީންނެވެ.


Nasandhura massalaiga furihama thahugeegeh kuran jehey: Opposition | Mihaaru\nއިދިކޮޅު ޕާޓީތަކުގެ ޖަލްސާއެއްގައި މެމްބަރުން ބައިވެރިވަނީ: ނަސަންދުރަ ދިން މައްސަލައިގައި ފުރިހަމަ ތަހުގީގެއް ހިންގަން އިދިކޮޅުން ވަނީ ގޮވާލާފައި. --ފޮޓޯ/މިހާރު\nނަސަންދުރަ ދިން މައްސަލައިގައި ފުރިހަމަ ތަހުގީގެއް ކުރަންޖެހޭ: އިދިކޮޅު ކޯލިޝަން\n04 އެޕްރީލް 2018 - 22:47 20 comments\nކުރީގެ ނައިބު ރައީސް އަހުމަދު އަދީބު ޓޫރިޒަމް މިނިސްޓަރަކަށް ހުންނެވި ދުވަސްވަރު ނަސަންދުރަ ހިންގަން އެންއެޗްޕީ އިންވެސްޓްމަންޓަށް 50 އަހަރަށް ދޫކުރި މައްސަލާގައި ދައުލަތަށް 74 މިލިއަން ރުފިޔާ ދައްކަން އެމަނިކުފާނަށް ސަރުކާރުން މިހާރު ވަނީ އަންގައިފަ އެވެ. އެ ފައިސާ ދައްކަން އަދީބަށް އެންގީ އެތަނުގެ މުއްދަތު އިތުރު ކުރުމުގެ ފީގެ ގޮތުގައި ދައުލަތަށް ލިބެންޖެހޭ ފައިސާ ހޯދުމެއް ނެތި، އެއްބަސްވުން ހަދާފައިވާތީ އެއީ އަދީބު ޒިންމާވާން ޖެހޭނެ ކަމެއް ކަމަށް ބުނެ އެވެ.\nއިދިކޮޅު ކޯލިޝަންގެ ފަރާތުން މިއަދު ބޭއްވި ނޫސްވެރިންގެ ބައްދަލުވުމެއްގައި ރައްޔިތުންގެ މަޖިލީހުގެ މާފަނުން އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި) ވިދާޅުވީ ނަސަންދުރަ މައްސަލައިގައި ދައުލަތަށް ފައިސާ ދައްކަން އަދީބަށް އެންގި އެންގުމަކީ އެކަމުގައި ކޮރަޕްޝަންގެ އަމަލު ހިންގި ކަމަށް ސަރުކާރުން ވާ އިއުތިރާފެއް ކަމަށެވެ. އެކަމާ ގުޅިގެން ދައުލަތަށް ފައިސާ ދައްކަން އަދީބަށް އެންގިއިރު، އެންއެޗްޕީ އަތުން އެ ފައިސާ ދައުލަތަށް ނުނެގީ ކީއްވެގެން ކަމާ މެދު ސުވާލު އުފެދޭ ކަމަށް ވެސް އޭނާ ވިދާޅުވި އެވެ.\n"އަހުމަދު އަދީބަށް މި ފައިސާ ހޯދުމަށްޓަކައި ސިޓީ ފޮނުވުމުގެ ބޭނުމެއް ކޮބައިތޯ؟. ކީއްވެގެންތޯ އެ ކުންފުންޏަށް އެ ލިބޭ ފައިދާއިން ސަރުކާރަށް ނުވަތަ ދައުލަތަށް ދެއްކުމަށް ސިޓީ ނުފޮނުވެނީ ނުވަތަ ޑިމާންޑް ނުކުރެވެނީ ކޮން ސަބަބަކާ ހުރެގެންތޯ؟،" އިންތި ވިދާޅުވި އެވެ.\nއޭނާ ވިދާޅުވީ އެ މުއާމަލާތަކީ ދައުލަތަށް ވަރަށް ގެއްލުންވާ ގޮތަށް ކުރެވިފައިވާ މުއާމަލާތެއް ކަމަށާއި އެހެންވެ، އެކަމުގައި އިތުރު ތަހުގީގުތަކެއް ކުރަން ޖެހޭ ކަމަށެވެ. ދައުލަތަށް ލިބެންޖެހޭ ފައިސާ ހޯދަން ޖެހޭނީ ކޮން ފަރާތެއްގެ އަތުން ތޯ އާއި އެކަމުގެ އަޑީގައި ތިބީ ކޮން ބައެއްތޯ ބެލުމަށްޓަކައި އެއީ ކުރަންޖެހޭ ކަމެއް ކަމަށް އޭނާ ވިދާޅުވި އެވެ.\n"މިއީ އަޅުގަނޑުމެން ކަންބޮޑުވާ ކަމެއް. މި މައްސަލައިގައި ފުރިހަމަ ތަހުގީގެއް ހިންގަން ޖެހޭނެ ކަމަށް އަޅުގަނޑުމެން ގަބޫލު ކުރަން. ގުޅިފައިވާ ސިޔާސީ ޕާޓީތަކުން ގޮވާލަނީ ފުރިހަމަ މިނިވަން ތަހުގީގެއް ހިންގުމަށް،" އިންތި ވިދާޅުވި އެވެ.\nއޭނާ ވިދާޅުވި ގޮތުގައި މިއަދު ފެންނަނީ ކޮންމެ މުއާމަލާތެއްގައި ވެސް ކޮރަޕްޝަންގެ އަމަލުތައް ހިންގަމުންދާތަނެވެ. އެފަދަ މައްސަލަތައް އެކަށީގެންވާ ގޮތެއްގައި ނުބެލޭ ކަމަށާއި އެއީ އިދިކޮޅުން ކަންބޮޑުވާ ކަމެއް ކަމަށް ވެސް ވިދާޅުވި އެވެ.\nއިންތި ވިދާޅުވީ އިދިކޮޅު ކޯލިޝަންގެ ވެރިކަމެއްގައި މިފަދަ ހުރިހާ މައްސަލަތަކެއް ބަލާނެ ކަމަށެވެ. އަދި އެކަންކަމާ މެދު އަޅަންޖެހޭ ފިޔަވަޅުތައް ގާނޫނީ އިމުގެ ތެރެއިން އިދިކޮޅު ކޯލިޝަންގެ ސަރުކާރެއްގައި އަޅާނެ ކަމަށާއި އަދި ދައުލަތަށް ލިބެން ޖެހޭ ފައިސާ ވެސް ހޯދާނެ ކަމަށް އޭނާ ވިދާޅުވި އެވެ.\nއިތުރު ލިޔުންތައް އިދިކޮޅު ފަރާތްތައް ޓޫރިޒަމް ނަސަންދުރަ ޕެލަސް ހޮޓެލް މެމްބަރު އިމްތިޔާޒް ފަހުމީ


އެމްޑީޕީގެ މެންބަރުންނަކީ ޕާޓީ ދެކެ ވަރަށް ލޯބިވާ ބައެއްކަން ހާމަވެގެން ހިނގައްޖެ – މޫސަ – Maldivian Democratic Party\nއެމްޑީޕީގެ މެންބަރުންނަކީ ޕާޓީ ދެކެ ވަރަށް ލޯބިވާ ބައެއްކަން ހާމަވެގެން ހިނގައްޖެ – މޫސަ\n– މި ރާއްޖެ މިއަދު މިދެކޭ ޑިމޮކްރަސީގެ މާލިމީ އަކީ ރައީސް ނަޝީދު ކަމަށް ވެސް މޫސަ ވިދާޅުވި\nދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ގެ މެންބަރުންނަކީ އެ ޕާޓީ ދެކެ ވަރަށް ލޯބިވާ، ކޮންމެ ކަމަކަށް ގޮވާލިޔަސް އުފަލާއެކު ޕާޓީއަށް ޚިދުމަތްކޮށްދިނުމަށް ތައްޔާރަށް ތިބޭ ބައެއްކަން ހާމަވެގެން ހިނގައްޖެ ކަމުގައި، އެމްޑީޕީގެ ޗެއަރޕާސަން މޫސާ މަނިކު ވިދާޅުވެއްޖެއެވެ.\nމޫސަ މިހެން ވިދާޅުވީ އެމްޑީޕީން މިހާރު ފަށައިގެން އުޅޭ ދާއިރާތަކާއި، ގޮފިތަކުގެ ސިލްސިލާ ބައްދަލުވުންތަކުގެ ތެރެއިން މާލެ ސިޓީގެ ދާއިރާތަކާއި، ގޮފިތަކުގެ ރައީސުންނަށް ޚާއްޞަކޮށްގެން ރޭ ނަސަންދުރަ ޕެލޭސް ހޮޓެލްގެ އަބާރަނަ މާލަމުގައި ބޭއްވި މަސައްކަތު ބައްދަލުވުން ނިންމާލުމުގެ ގޮތުން ދެެއްކެވި ވާހަކަފުޅުގައެވެ.\nމޫސަ ވިދާޅުވީ މާލެސިޓީގެ އެމްޑީޕީގެ އިސް ޙަރަކާތްތެރިންނަށް ދެއްވި ދައުވަތު ގަބޫލުކުރައްވައި ގިނަ އަދަދެއްގެ ބަޔަކު ރޭގެ މަސައްކަތު ބައްދަލުވުމަށް ވަޑައިގެން ދެއްވި ކަމީ ޕާޓީއާ މެދު އެބޭފުޅުން ބަހައްޓަވާ ގާތްކަން ހާމަވެގެން ދިޔަކަމެއް ކަމަށެވެ.\nމީގެ އިތުރުން މޫސަ ވިދާޅުވީ އެމްޑީޕީގެ މެންބަރުން މިފަދަ ނުގުޑާ ފަދަ އަޒުމެއްގައި ޕާޓީ ވަރުގަދަކުރުމަށް މަސައްކަތްކުރުންމަތީ ދެމި ތިބޭހާ ދުވަހަކު މި ރާއްޖޭގެ ވެރިކަމަށް އެހެން އެއްވެސް ޕާޓީ އަކަށް ނާދެވޭނޭ ކަމަށާއި، “އެމްޑީޕީގެ ބާނީ” ކަމަށް އެމަނިކުފާނު ގަބޫލުކުރައްވާ މާލިމީ، ރައީސުލްޖުމްހޫރިއްޔާ މުޙަންމަދު ނަޝީދުގެ އާރުކާޓީ ކަމުގެ ދަށުން ޕާޓީގެ އިދާރީ ހިންގުން އިތުރަށް ވަރުގަދަކޮށް ހަރުދަނާ ކުރުމަށް ޗެއަރޕާސަންގެ ހައިސިއްޔަތުން ފައްޓަވާފައިވާ މަސައްކަތްތަކަށް އެމްޑީޕީގެ މެންބަރުންގެ ފަރާތުން ފުރިހަމަ އެއްބާރުލުން ލިބެމުންދާ ކަމަށެވެ.\n” އަޅުގަނޑު ގަބޫލުކުރާ ގޮތުން މި ރާއްޖެ މިއަދު މިދެކޭ ޑިމޮކްރަސީގެ މާލިމީ އަކީ ރައީސް ނަޝީދު. އެމަނިކުފާނު ވަރަށް އިސްކަންދެއްވާ މި ޕާޓީ ވަރުގަދަކޮށް، ޕާޓީގެ ހިންގުން އިތުރަށް ހަރުދަނާކުރުމަށް. އަޅުގަނޑު އިރާދަކުރެއްވިއްޔާ އެމަނިކުފާނުގެ ލަފާފުޅާއި، ޕާޓީގެ މެންބަރުންގެ އެހީތެރިކަމާއެކު މި ޕާޓީގެ އިދާރީ ހިންގުން ހަރުދަނާކޮށް، މި ޕާޓީއަކީ އަބަދުވެސް އެންމެ ވަރުގަދަ، އެންމެ މެންބަރުން ގިނަ ޕާޓީގެ ގޮތުގައި ބޭއްވުމަށް މަސައްކަތްކުރާނަން. މި ސަރުކާރު ދެމި އޮންނަނީ މި ޕާޓީގެ ސަބަބުން. އެހެން ކަމުން ސަރުކާރު ދިފާޢޫކޮށް، މި ސަރުކާރު ދެމެހެއްޓުމަށް، މި އެމްޑީޕީ ވަރުގަދަވުމަކީ ވަރަށް މުހިންމު ކަމެއް.” މޫސަ ވިދާޅުވިއެވެ.\nއެމްޑީޕީގެ އިދާރީ ހިންގުން ހަރުދަނާކުރުމަށް ކުރެވެންހުރި ކަންތައްތައް ދެނެގަތުމަށް، މަޝްވަރާކުރުމުގެ ގޮތުން އެމްޑީޕީން ރޭ ބޭއްވި ޖަލްސާ ގައި، މާލެ ސިޓީގައި ރަޖިސްޓްރީ ކުރެވިފައިވާ 93 ގޮފީގެ ތެރެއިން ގިނަ ގޮފިތަކުން މަންދޫބުން ބައިވެރިވެ، ބިނާކުރަނިވި މަޝްވަރާތަކެއް ބަދަލުކުރެވުނެވެ. އެގޮތުން ރަމަޟާން މަހުގެ ފުރަތަމަ ދުވަހު އެމްޑީޕީގެ ރަސްމީ އިދާރާއެއް މާލެ ސިޓީގެ ކޮންމެ ދާއިރާއެއްގައި އިފްތިތާޙްކުރުމާއި، ރެޖިސްޓްރޭޝަންގެ މައްސަލަތައް ހައްލުކުރުމަށް ކުރެވިދާނޭ ކަންތައްތަކާ ބެހޭ ގޮތުން ފުޅާ ދާއިރާއެއްގައި މަޝްވަރާކުރެވުނެވެ.


Zuvaanun dustbin haavan majubooru kuruvany dhaulathun!\nޒުވާނުން ޑަސްބިން ހާވަން މަޖުބޫރު ކުރުވަނީ ދައުލަތުން!\n26 ނޮވެންބަރ 2020 - 22:28:14\nމިފަހަކުން އައިސް ގޭގެއިން ނެރޭ ކުނިކޮތަޅުތަކުގައި ހުންނަ ކާއެއްޗެހި ހޮވާ ކާތަން ފެންނަ މަންޒަރުތަކަކީ އާއްމު މަންޒަރެކެވެ.\nމިފަހަކުން ގޭގެއިން ނެރޭ ކުނިވަށިގަނޑަކީ މަގުމަށްޗަށް ބޭކާރު އެއްޗަކަށް ނުވެއެވެ. އެ ވެގެންދަނީ ވަންނާނެ ތަނެއްނެތި މަގުމަތީ ލާޗާރު ބިޗާރުވެގެން އުޅޭ ކަމަށް ބުނާ ޒުވާނުންނަށް ކޮށްލެވޭ ސަދަގާތަކަށެވެ.\nމަގުމަތީ އާއްމުން ބަހައްޓާފައިވާ ކުނިކޮތަޅުތަށް ހާވާ އޭގައި ހުންނަ ކާއެއްޗިއްސާއި އެހެނިހެންވެސް އެއްޗެހި ހޮވާގެން ކާ މަންޒަރު ސަރުކާރުގެ މުވައްސަސާތަކަށް ނުފެނުނަސް އަޅުގަނޑުމެންގެރ ދެލޮލަށް ފެނި ހިތަށް ކެތްވާވަރެއް ނުވެއެވެ. ސޯޝަލް މީޑިއާގައިވެސް މިފަދަ އެތަށާް މަންޒަރެއް ފެނިގެންދާއިރު މީން ޒަމާނެއްގައިވެސް ކުނިވަށިގަނޑޔ ހާވާގެން ކާ މަންޒަރު ފެނިފައި ނުޔވާ ކަމަށް ގިނަ ބަޔަކު ދަނީ ބުނަމުންނެވެ. އެހެންކަމުން މިއަދު ވަކި މިމަންޒަރު ފެންނަނަން ޖެހެނީ ކީއްވެގެންހެއްޔެވެ؟\nއަޅުގަނޑު އަމިއްލަ ތަޖުރިބާއެއްގެ ވާހަކަ ހިއްސާކޮށްލާނަމެވެ. ގަޑިޖެހިގެން އަވަސް އަރުވާލާފައި އޮފީހަށް އައަި ދުވަހެކެވެ،. ވަރަާށް ބާރަށް ހިގާފައި އައި ފިޔަވަޅުގެ މަށްޗަށް ވެސް ހުއްޓުން އެރީ ×ުވާން ޮފިރިހރން ކުބއްޖަކު މަގުމަތީ ބަހައްޓާފައި ހުރި ކުނި ޑަސްބިން ތެރެއަށް ބޯލާގެން އޮތްތަން ފެނުމުންނެވެ. ފުރަތަމަ އަހަންނަށް ވެސް ހީވީ ވެމްކޯގެ މުވައްޒަފުން ކުނި އުކަން ނިކުމެ އުޅުނުވަގުތެއް ކަމުން އެތަނުގެ މުވައްޒަފެއް ކަމަށެވެ. ރަނގަޅަށް ހުއްޓި ބެލިއިރު އެއީ ހަމަ އަހަރެމެންގެ ތެރެއިން ޒުވާނެކެވެ، މަގުމަތީ ހުރި ކުނި އެއްޗެއްގެ ތެރެއަށް ބޯލައިގެނެ އޭގަ ހުރި ކުނިކޮޓަޅުތަކުން ކާއެއްޗެހި ނަގަން ޖެހުނު ސަބަބެއް ކުތަންމެ ނުކެރިފަ ކުރިނަމަވެސް ބަލ؛ާ ހިތްވިއެވެ.\nއެގޮތަށް ކާއެއްޗެހި ހޮވަނީ ކީއްވެތޯ އަހާލުމުން ދިނީ ގަބޫލްކުރަން ދަތި ޖަވާބެކެވެ. މާލެ އައީ މަސްތުވާތަކެއްޗަށް ފަރުވާ ހޯދާށެވެ. އެހެންނަމަވެސް އެތަށް ދުވަހެއްވީއިރުވެސް ފަރުވާއެއް ނުލިބި މިއަދު ވަންނާނެ ތަނެއް ނެތި ބަޑުހައި ހޫނުކަން އިތުރުވެ ޑަސްބިން ހާވަން މަޖުބޫރު ވީއެވެ. އިންސާފެއްތޯއެވެ.\nމަސްތުވާތަކެތީގެ ވަބާއަކީ މުޅި ގައުމުގައި ވަކި ހިްއޕާލާފައިވާ އެކަމުގެ ސަބަބުން މުޅި މުޖުތަމައު ބިރުވެރިކަމަކަާށް ވައްޓާލާފައިވާ ބިރުވެރި ވާބާއެކެވެ. އޭގެ ސަބަބުން މުޖުތަމައު ތެރޭގައި ވައްކަން އިތުރުވެ މާރާމާރީ އާއި އެހެނިހެންވެސް ކުައްތައް ވަނީ އިތުރުވެފައެވެ. އެކަމުގެ ސަބަބުން އާއްމުންނަށް ވަނީ ބޮޑު އުދަގުލަކާއި ކުރިމަތިވެފައެވެ. ވައްކަަން ވެސް އިންތިހާއެވެ.، ފައިސާފެ ބޭނުމުގަިއ މީހުން ރަހީނުކުރުމާއި މީހުން މެރުން އާއްމުވީ ކިހިނެތްތޯ ސުވާލު ނުފެދޭތޯއެވެ. މިފަހުނ ް ޒުވާބނަކު މަސްދޯނޏަކަށް އަރާ ވައްކަން ކޮށްގެން ޢާއްމުން އޭނަ ބަރަހަނާކޮށް ބޮޑެތި އަނިޔާތަކެއްވެސް ދޭން ޖެހުނީ ހަމަ މިހެންވެއެވެ.\nމުވައްސަސާތަކަށް ހައްލުނުކުރެވުމުން ދެން ހައްލު ހޯދަން ނިކުންނަނީ އާއްމުންނެވެ. އޭރަށް ދެންވަނީ ގޯހެވެ. ދައުލަތުގެ މުވައްސަސާތަކަށްވެސް ރެއަކާ ލަނީ އާއްމުން ނިކުމެ ދެން އާން މިކަން ބަލަން ވީޔޭ ހިވާ ހިސާބުން އެކަންޏެވެ. ދެން ފޯނު ނަގާ ފިނި ކޮޓަރީގައި ތިއްބަވާގެމް ކޮށްލަނީ ޓްވީޓެކެވެ. ށެއް ކުރާއިރަށް އޮރިޔާންކޮށް، ތަޅާ އަނިޔާކުރުމަކީ ކަނޑައެޅިގެން ގޯސްކަމެއް ކަމަށް ވިދާޅުވެއވެ. ޓްވީޓެއް ކުރެއްވުމުން އެ ނިމުނީއެވ. ރައްޔިތުންނަށްވެސް އެގހާ އހިސާބުން އެބޭފުލޫން ވަނީ ހަމަ ރަންގަަކަށެވެ.\nއެހެންނަމަވެސް އެ ޒުވާނާ އެ ހިސާބަށް ދާން ޖެހުނު ސަބަބެއް ވެސް ބަލަންޖެހެއެވެ. އިންސާނެއްގެ ގޮތުގައި ހުރެ ޖަނަވާރުންގެ އުސޫލު ގެންގުޅެން މަޖުބޫރު ވަނީ ކީއްވެތޯ ބަލަންޖެހެއވެ. މަސްތުވާ ތަކެތީގެ ވަބާައި ޖެހިފައިތިބޭ މީހުން މުޖުތރަނަުއއަށް ރަނަގޅު ބައެއްގެ ގޮތުގައި ނެރެން މަސައްކަތް ކުރާ ކަމަށް ބުނެލުމުން ނުނިމެއެވެ. އެކަމުން ސަލާމަތް ވުމަށް އަމިއްލައަށް ބޭނުންވެގެމް މަސައްކަތް ކުރާ މީހާވެސް ރަށުގައި ހުއްޓަ މާލެ ގެނެސް މާލެ ފަރުވާ ދެވޭނެ ދުވަހެއްް ނާގާ ވަމްމާނެ ތަނެއްވެސް ނުދައްކާ އމާލޭ ތެރެއަަށް ބަކަވާން އުކާލާކަށް ނުޖެހެއެވެ، ދެން އެއްކަލަ ރަނގަޅުވުމުގެ ނިޔަތުގައި ހުންނަ ޒުވާނާވެސް އަނެއްކާވެސް ަފށަނީ ހަމނަ ބޭނުންކުރާށެވެ. ނުލިބުމުން ވައްކަން ކުރާށެވބެ. ބަޑުފުރާނަ މުއްތި ކުރވޭނެހާ ނެތުމުން މަގުމަށްތީގައި ހުންނަ ކުނިޑަސްބިނަށް ބޯލައިގެން އެ ހާވާށެވެ. ރާމާމަކުނުތަކެއް ފަދައިން މަގުމަތީގައި ނިދާ ހިވާ ކާށެވެ.\nމިގައުމު ދުވަހަކުވެސް ނުދާ މިހާލަތަށް ދާން ދޫކޮށްލުމުގެ ޒިންމާ ނަގާނީ ކޮންފަރާތަކުން ހެއްޔެވެ؟ މިކަންކަން ބަލާނެ ވަޒީރަކު، ކޮމިޝަނަރަކު ނޫނީ އެހެންވެސް އެފަދަ އިދާރާއެއް، ކޮމިޝަނެއް، ކޮމިޓީއެއް ވެސް ހަމަ ނެތީ ހެއްޔެވެ؟\nބަލާލަން ހަމަ ގައުމުވެސް އެބަތިއްބެވެ. ސަރުކާރުގެ އެކި ދިމަދިމާލުޔގައި އެކި މަގާމުތައް ހަދާ ވަރުވަރުން ވަޒީރުން ލާފައި އެތިބީ ފިނިކޮޓަރި ކޮޅުތަކުގައި ރީތިވީމަ ބަލާކަށް ނޫނެވެ. ޒިންމާތަކަކާއި މައްސޫލިއްޔަތުތަކެއް ނެތީހެއްޔެވެ؟ ޒުވާނުންގެ ވަޒީރެއް ހޯމް މިނިސްޓަރެއް އެބަހުއްޓެވެ.\nވަރުވަރުން ރަށްރަށޫގައި 50 އެަތައް ސަތޭކަ ފުލހުންގެ އިދާރާ ހަދޏި ކީއްކުރައްވަންތޯ އެވެ. މިފަދަ ޒުވާނުން އިސްލާހުކުރަން ނުވަތަ ބޯހިޔާވަިކަމެއް ފޯރުކޮށްދެވޭނެ ގޮތަކަށް ތަންތަން ހެދުން މާ ރަނގަޅު ނޫންތޯއެވެ. ވަރުވަރުން ރަސްރަސުގައި ދަބޑު ތައް ހެދުމަކުންވެސް ނުފުދެއެވެ. ޒުވާނުންގެ ގާބިލުކަން އިތުރުކޮށް ވާޒީފާތަކާއި އަމިއްލަ ފައިމަށްޗަށް ދެތުވާން އެހީތެރިކަން ފޯރުކޮށްދިނުން މާ ލާޒިމް ނޫންތޯއެވެ؟\nޒުވާނުން ދޯނިފަހރަށާޢި އެހެންތަންނަށް އަރާ ވައްކަން ކުރުވަން އެއްގޮތަކުން ބަލާނަމަ އަހަރެންގެ ނަަރުގައި ހިތްވަރު ދެއްވަނީ ސަރުކާރުންނެވެ. ޒުވާނުން ރާމާމަކުނުތަކެއްހެން ކުނި ހޮވާ ކާން މަޖުބޫރު ކުރުވަނީ ވެސް ހަމަ ސަރުކާރުންނެވެ. އެހެންވުމުން އާއްމުންނަށާް ތުރާވެގެން ކުކުޅުހާ ފަހާހެން އެޒުވާނުްންތައް ފަހަންވެސް ފަހާނެވެ. ޒިންމާ ނަގަންތިބޭ ފަރާތްތަކުން އެ ޒިންމާ ނުނަންގަވާ ފިނިކޮޓަރިތަކުގައި ތިއްބަވާ ޓްވީޓަކުން "ށެއް ކުރާއިރަށް އޮރިޔާންކޮށް، ތަޅާ އަނިޔާކުރުމަކީ ކަނޑައެޅިގެން ގޯސްކަމެއް " މިހެން ވިދާޅުވުމަކުން ޒިންމާ އަދާކުރެވުނީކީ ނޫނެވެ.\nއަހަރެންގެ ނަޒަރުގައި އެކުދިންނަށް އެހެން އުޅެން މަޖުބޫރު ކުރުންވެސް ހަމަ ކަނޑައެޅިގެން ގޯހެވެ.\nގުރުބާނީގެ އަގަކަށް ނިމުމެއް ނެތް ކަރުނަ!\nކުނިމެނޭޖްކުރާ ގަވައިދު ހިންގޭނެތަ؟\nއެޓްލާންޓިކް ކަނޑުގައި މަރުވެފައިއޮތް މީހަކު ފެނިއްޖެ\nފޮރުވައިގެން އުޅުނު ދަރިފުޅުގެ ފޮޓޯ އާއްމު ވެއްޖެ


ހާސްވެ ކަންބޮޑުވުން - ވިކިޕީޑިއާ\nހާސްވެ ކަންބޮޑުވުން އަކީ ކޮންމެ އިންސާނަކަށްވެސް ދިރިއުޅުމުގައި ދިމާވެދާނެ ކަމެކެވެ. ހާސްވެ ކަންބޮޑުވުން ގުޅިފައިވަނީ މީހާގެ ވިސްނުމާއި، ފިކުރާއި، އިހްސާސާައި، އުޅުމަށެވެ. މިކަންތައްތަކާއި ގުޅިގެން އަހަރެމެންނަށް އިހްސާސްވާ ހިތްހަމަނުޖެހުމާއި، އުދަގުލާއި، ކަންބޮޑުވުމާއި، ބިރެވެ. ނަމަވެސް ހާސްވެ ކަންބޮޑުވާ ކޮންމެ ފަހަރަކު މާބޮޑު ކަމަކަށް ނުވެހިގައިދާނެއެވެ. މިކަން ބައްޔެއް ގޮތަށް ( އެންޒައިޓީ) ބެލެވެން ފަށަނީ މިކަމުގައި ހޭދަވާ މުއްދަތު ދިގުވުމާއި އޭގެ ސަބަބުން ދިރިއުޅުމުގެ އެހެން ކަންތައްތަކަށް ބުރޫ އަރަން ފެށުމުންނެވެ.\n1 ހާސްވެ ކަންބޮޑުވާން މެދުވެރިވެދާނެ ބައެއް ސަބަބުތައް\n2 ހާސްވެ ކަންބޮޑުވުމުން ފެނިދާނެ އަލާމާތްތައް\n3 ހާސްވެ ކަންބޮޑުވުން ކުޑަކުރުމަށްޓަކައި ކުރެވިދާނެ ބައެއް ކަންތައްތައް\nހާސްވެ ކަންބޮޑުވާން މެދުވެރިވެދާނެ ބައެއް ސަބަބުތައް[އުނިއިތުރު ގެންނަވާ]\nލޯބިވާ ގާތްމީހަކު މަރުވުން\nބޭނުންކުރަމުންދާ ބޭހެއްގެެ ނޭދެވޭ އަސަރުކުރުން\nމާހައުލުން : މިސާލަކަށް މަންމަ ފަސޭހައިން ކަންކަމާއި ހާސްވެ ކަންބޮޑުވާނަމަ ދަރިފުޅުވެސް ކަންތައްތައް ދިމާވުމުން ހާސްވެ ކަންބޮޑުވާ ކުއްޖަކަށް ވެއެވެ. މިއީ ވާރުތަވާ ކަމެއްކަމަށް ދިރާސާތަކުން ދައްކައެވެ.\nހާސްވެ ކަންބޮޑުވުމުން ފެނިދާނެ އަލާމާތްތައް[އުނިއިތުރު ގެންނަވާ]\nނިދިމަދުވުން / މާގިނައިން ނިދުން\nކަންތައްތަކަށް ދޭ ސަމާލުކުޑަވުން\nހާސްވެ ކަންބޮޑުވުން ކުޑަކުރުމަށްޓަކައި ކުރެވިދާނެ ބައެއް ކަންތައްތައް[އުނިއިތުރު ގެންނަވާ]\nރަގަޅުކާނާ ކެއުން އަދި ގަޑިން ގަޑިއަށް ކެއުން\nކުލުނު 245 - އޮގަސްޓް 2008 - ސޮސައިޓީ ފޮރ ހެލްތު އެޑިޔުކޭޝަން


Home Minister Imran Ge Isthiufa Ah MTD In Govaalaifi - Vaguthu\nއިންތިހާބުން ސަރުކާރު ބޮޑު ބައްޔަކާއި ދިމާއަށް! -5ގަޑިއިރު ކުރިން\nހޯމް މިނިސްޓަރ އިމްރާންގެ އިސްތިއުފާއަށް އެމްޓީޑީ އިން ގޮވާލައިފި\nމިނިސްޓަރ އިމްރާން ވާހަކަފުޅު ދައްކަވަނީ – ފޮޓޯ: ޕީއެސްއެމް\nހޯމް މިނިސްޓަރ އައްޝައިހް އިމްރާން އަބްދުﷲ މަގާމުން އިސްތިއުފާ ދެއްވުމަށް މޯލްޑިވްސް ތާޑްވޭ ޑިމޮކްރަޓްސް (އެމްޓީޑީ) އިން ގޮވާލައިފިއެވެ.\nމިނިސްޓަރ އިމްރާންގެ އިސްތިއުފާ އަށް ގޮވާލީ އެމްޓީޑީގެ އެއް ނައިބު ރައީސް ކަމަށްވާ އިސްމާއިލް އާސިފްއެވެ. އާސިފް މިނިސްޓަރ އިމްރާންގެ އިސްތިއުފާ އަށް ގޮވާލެއްވީ އެމްޓީޑީގެ ރައީސް އަހްމަދު އަދީބުގެ އޮޕަރޭޝަނެއް ކުރަން ޑޮކްޓަރު ލަފާދެއްވާފައި ވަނިކޮށް އަދީބު ޖަލަށް ގެންދިއުމުގެ މަސައްކަތް ކަރެކްޝަނަލް ސާވިސް އިން ފެށުމުންނެވެ.\nއަދީބު ޖަލަށް ގެންދިއުމުގެ މަސައްކަތް ކުރާތީ އައިޖީއެމްއެޗްގައި ބޭއްވި އެމްޓީޑީގެ ކުއްލި ކައުންސިލްގެ ބައްދަލުވުމެއް ގައި ވަނީ ސަރުކާރުން ގާނޫނާއި ގަވައިދުތަކާ ހިލާފަށް އަދީބު ހައްޔަރުކޮށް ގެންދިއުން ކުށްވެރިކޮށް އެކަން ހުއްޓުވުމަށް ގަރާރެއް ވެސް ފާސްކޮށްފައެވެ.\nޤަރާރު ފާސްކުރީ ކައުންސިލްގައި ބައިވެރިވެ ވަޑައިގެންނެވި މެންބަރުންގެ އިއްތިފާގުންނެވެ. މި ގަރާރު ފާސްކޮށްފައިވާ އިރު، އެމްޓީޑީން ބުނަމުން އަންނަނީ ސަރުކާރުން ވަނީ އަދީބު "ކިޑްނެޕް" ކޮށްފައި ކަމަށެވެ.\nއަދީބު ޖަލަށް ގެންދަން އުޅެނީ އޭނާގެ އޮޕަރޭޝަނެއް ކުރަން ޑޮކްޓަރު ލަފާ ދެއްވާފައި ވަނިކޮށް ކަމަށް އެމްޓީޑީ އާއި އަދީބުގެ އާއިލާ އިން ވިދާޅުވެއެވެ.\nއަދީބް ގޭގައި ހުންނެވީ ޑޮކްޓަރުން އެދިގެން، ރައީސް ޔާމީނަށް ވެސް އެ ހައްގު އޮންނާނެ: ރައީސް\nއަދީބު ގޭބަންދަށް ބަދަލު ކުރީ މުއްދަތެއް ނެތްގޮތަށް: ކަރެކްޝަންސް\nޖެނުއަރީ 11, 2019 00:35\nސޭކް އިމްރާން އަކީ ދީން ވިއްކާލާފައިވާ ޝޭޙެއް.\nޖެނުއަރީ 11, 2019 01:11\nޢިސްމާއިލް އާސިފު ކަމުގައި ވިޔަސް ޤައްދާރުންނައި ބައިވެރިވާނަމަ ހަމަވާނީ ޤައްދާރަކަށް\nޖެނުއަރީ 11, 2019 05:50\nވަގަށްނެގި ފައިސާ ދޭން ގޮވިނަމަ މީހުން ބަލައިގަތީސް\nޖެނުއަރީ 11, 2019 09:08\nތިޔާ ބުނީ ހަމަ ހެޔޮކޮށް\nޖެނުއަރީ 11, 2019 07:57\nއައި،ޖީ،އެމް،އެޗް ގަތަ ބޭއްވީ ސިޔާސީ ބައްދަލުވުންވެސް\nޖެނުއަރީ 11, 2019 08:41\nޖެނުއަރީ 11, 2019 09:41\nއެއީ އެމްޓީޑީން ދީފަ ހުރި މަޤާމެއްތަ؟ ވަގުލާރި ޕާޓީއަކަށް ނޭނގޭނެ އިސްތިއުފާ ދޭންވީމަ..\nޖެނުއަރީ 11, 2019 09:44\nއެއީ ދިން އިރުވެސް ބާތިލް މަގާމެއް\nޖެނުއަރީ 11, 2019 10:06\nމިރާއްޖޭގަ އުފެދުނުނު އެންމެ ބޮޑު ވަގު އަދި އެންމެ އަނިޔާވެރި އެކަކު ސަލާމަތްކުރަން ތެޅިފޮޅޭނީވެސް ހަމަ އެފަދަ މީހުން !\nޖެނުއަރީ 11, 2019 11:24\nދެންކޮބާހޭ ރައީތުންއަތުންކާލި ރުފިޔާ ގަނޑު އޭނަކަމެތްނޮކޮށްހުއްޓަތަ ހައްޔަރުކޮށްގެންއެއުޅެނީ ރައަިތުންގެ ހައްގުގަ އޭ ކިޔާފަ ޕާޓޭމެންތަކެތްލާގެން ފާޑެއްގެޕާޓީއެތްހެދިޔަކަސް ކަމަކުނުދާނޭ ތީ އަދީބުސަލާމަތްކުރަންހެދި ޕާޓީ އެތް ރައީތުން ހައްގުގަ ހަދައިގެންއުޅޭ ޕާޓީއެތްނޫން\nޖެނުއަރީ 11, 2019 11:27\nރައީތުންނަށް ގައްދާރުވިޕާޓީ ބަލަ އޭނަކާލި ރުފިޔާއިން ރާއްޖެތެރޭގެ ކިތައްރަށުގަ ބަނދަރާ ނަރުދަމާ ޖަނަނޭޓަރުބެހެއްޓޭނެ ލާރިގަނޑު ހޯދަނީ ބަލަ އޭމަގޭގެވެސްލާރި\nޖެނުއަރީ 11, 2019 15:25\nސީދާ ވަގެއް ތި އިމްރާނު ތީ 2.5މ ގެ ފުލެޓު ހޯދިގޮތެއް ރައްޔޮތުންނަށް ކިޔައިދީ ލޯނެއް ނެތް ވަޒީފާއެއް ނެތް ދެން ކޮންތާކުން ނެރުނު ލާރިތޯ ޖަވާބު ދެއްވާ ރައްޔޮތުންނަށް


މޫސަބޭ ގެއިން ނުކުތުމަށްފަހު ނަޒީފަށް ހަނާ އަޅާލައިފިއެވެ. އެއިރު އޭނާގެ މޫނުމަތީގައި ވަނީ މުޅިން ތަފާތު ކުލަވަރެކެވެ. އެ ތަނުގައި ތިބި ދެ ކުއްޖެއްގެ ގާތުގައި ތަށިތައް ނަގާށޭ ބުނެފައި، މޫސަބޭގެ ގާތަށް ނަޒީފު ދިޔައެވެ.\n“ކިހިނެއްވީ މޫސަބޭ؟” ނަޒީފު އާދައިގެ ގޮތަކަށް އަހައިލިއެވެ.\n“މި ރޭ ނޫނީ މާދަމާ މޫސަބެއާ ބައްދަލުކޮށްލައްޗޭ!”\n“މާ ބޮޑު ކަމެއް އޮތީތަ؟” ނަޒީފު ހިނިތުންވެލިއެވެ.\n“އާނ!” މޫސަބޭ ބޯ ޖަހައިލިއެވެ.\n“އަނެއްކާ ކިހާކެއް ލިޔެދޭންވީތަ؟” ނަޒީފު ސަމާސާކޮށްލިއެވެ.\n“ކިހާކެއް ވެސް ލިޔަންވީ. ކާށްޓެއް ވެސް ޖަހަންވީ! އެ ވަރުން ނުވިއްޔާ، އަދި އެއަށްވުރެ ބޮޑެތި ކަންކަން ވެސް ޖެހޭނީކުރަން.” މޫސަބޭގެ އަޑުގައި ހުރި ސީރިއަސްކަމެއް ނަޒީފަކަށް ފާހަގައެއް ނުކުރެވުނެވެ.\n“މިހާރު ދެން މި ތިބީ މީހުންނާ ވެސް އިނދެވިފަވިއްޔަ. ތަންކޮޅެއް ކުރިން މޫސަބޭ އަރުވައިލި ނަމަ ތާ ތަވީދެއް އައްސައިލަދޭށޭ ވެސް ބުނެވުނީހީ.” ނަޒީފު ކުރީ ސަމާސާއެވެ.\n“ދެން ދޭ! މި ރޭ ވަގުތެއް ވެއްޖެއްޔާ މި ރޭ ވެސް ޖައްސާލާތި!”\n“މި ރޭ ހިޔެއްނުވޭ ދެވޭނެ ހެނެއް. އެކަމަކު އިރާދަކުރެއްވިއްޔާ މާދަމާ ޖައްސައިލާނަން.”\n“އޭތް! ނަޒީފު! އައިސްބަލަ! ކަލޭ ތިހެން ހުރީމާ ކިހިނެއް މި ކަންކުރިޔަށް ގެންދާނީ؟” ޝަކީބުގެ އަޑަށް ނަޒީފު އެނބުރި ބަލައިލިއެވެ. އޭރު އޭނާގެ އަތުގައި ހުރީ ބަރިބަރިއަށް ޖަހާފައި ހުރި ތަށިތަކެވެ.\n“މޫސަބޭ! ދެން ދިޔައީއޭ! މާދަމާ އިރާދަކުރެއްވިއްޔާ ދާނަން!” ނަޒީފު ގޭތެރެއަށް ވަދެއްޖެއެވެ.\nމެންދަމުން އަލިވެ ދޭއްޖަހައި ބޮޑުވެއްޖެއެވެ. ނަޒީފާއި ރަޝްފާއަށް ނިދުނުތާ އަދި މާގިނައިރެއް ނުވެއެވެ. ރަޝްފާއަށް ހޭލެވުނީ މީހަކު ގޮވާހެން ހީވެގެންނެވެ. ލޯ ހުޅުވައިލުމާއެކު ފެނުނު މަންޒަރެއްގެ ސަބަބުން އޭނާ ދިޔައީ ސިއްސައިގެންނެވެ. އޭނާއަށް ހަމަވަގުތުން ފުންމައިގެން ތެދުވެވިއްޖެއެވެ. އަދި އެނދުގެ ބިއްދޮށުގައި ދެ ފައި ކުރުކޮށްލައިގެން އިނދެ، ފެންނަމުންދާ މަންޒަރަށް ބަލަން ފެށުނެވެ. އޭރު އޭނާއަށް މައިނޭވާ ލެވެމުންދެއެވެ. ހަތަރެސްފަޔާއެކު މުޅި ހަށިގަނޑު ރޫރޫއަޅައެވެ. އިސާހިތަކު ދާހިއްލާ ފޯވެއްޖެއެވެ.\nރަޝްފާއަށް ފެންނަނީ ނަޒީފުގެ އިނގިލިން ނާޖީ ލޭބޮމުން ދާ މަންޒަރެވެ. އޭރު ނާޖީގެ ސިފަ ފެނުނު މީހަކު، ބިރުން ފިތްކަނޑައިގެންދާވަރު ވާނެއެވެ. ރަޝްފާ އެ ގޮތަށް ގުޑުމެއް ވެސް އަރުވާލަން ނުކެރި ބަލަން އިންދާ، ނަޒީފުގެ އިނގިލިން ފައިބަމުން ދިޔަ ލޭ މަނާވެއްޖެއެވެ. އެ އަތް ގޮސް ބޭއްވުނީ ނަޒީފުގެ މޭމަތީގައެވެ. ނާޖީގެ ސިފަ މަޑުމަޑުން ގޮސް އޭނާގެ ލޯބި ސިފައަށް ބަދަލުވެއްޖެއެވެ. ހަމައެއާއެކު ލޯ މެރިއްޖެއެވެ.\nނާޖީ ނިދީ ކަންނޭނގެއެވެ. ބަނޑު ހަމަޖެހުނީ ކަންނޭނގެއެވެ. ރަޝްފާ އަދި ވެސް އިނީއެވެ. ނާޖީގެ ގާތުގައި އޮށޯންނަން އޭނާ ޖެހިލުން ވަނީ ކަންވެސް ނޭނގެއެވެ. ބިރުން ވިރިވިރި އިންދާ، އިރުކޮޅަކުން ކޮޓަރިތެރޭން ވަރަށް ގަދައަށް ވިދާލައިފިއެވެ. ބޮޑުމަސް ތިލަ ވަނީކަން ރަޝްފާއަށް ޔަގީންވެއްޖެއެވެ. ކުއްލިއަކަށް ފެނުނީ ނާޖީގެ ބައްޕައެވެ. ކަޅު ހިޔަންޏެއްގެ ސިފައިގައެވެ.\nއެ އެތި ދެކެ މިހާރު ރަޝްފާ ގަންނަ ބިރަށްވުރެ، އަންނަ ރުޅި މާބޮޑެވެ. އޭނާ އުއްމީދުކުރި އުފާވެރި ދިރިއުޅުން، ވަޔަށް ބުރައިގެން ދަނީއެވެ. މި އެއްޗަކާ ހެދިއެވެ. މި ގެއަށް އައި ފަހުން ރަޝްފާގެ ހިތަށް ހަމަޖެހުމެއް ނުލިބެއެވެ. ދުވަހެއް ދުވަހަކަށް އެ ހިތުގެ ނުތަނަވަސްކަން ދަނީ ބޮޑުވަމުންނެވެ. ބިރުވެރިކަން އަންނަނީ އިތުރުވަމުންނެވެ. އެންމެ ފަހުން މި ރޭ ވެސް މި ފެނުނީ ކޮންފަދަ ބޮޑު އަނިޔާވެރި އަމަލެއް ހެއްޔެވެ. ނަޒީފުގެ އިނގިލި ރަނގަޅު ނުވެގެންއުޅޭ ސަބަބަކީ ވެސް އެއީއެވެ.\n“މަގޭ ދިރިއުޅުން ފުނޑުފުނޑު ވެއްޖެ! ހެޔޮނުވާނެ! މަގޭ ދިރިއުޅުމާ ނުކުޅެފާނަންތަ؟ އާދޭސްކޮށްފައި ބުނަން.” ރަޝްފާއަށް ރޮވިއްޖެއެވެ.\n“އަހަރެން ކީއްކުރީ؟ ކަލޭމެން ކޮންމެ ގޮތަކަށް އުޅުނަސް އަހަރެން އަޅައެއް ނުލަމެއްނު.”\n“ކަލޭގެ ދަރިފުޅަށް ނަޒީފުގެ ލޭ ތި ބޯންދެނީ ކީއްވެ؟ ދުވަސްކޮޅަކުން އޭނާ ތެދުވެ، އަހަރެންގެ ގައިން ލޭ ބޯންފަށާނީ!” ރަޝްފާއިނީ ބިރުންނެވެ. ރުޅިއައިސްފައެވެ. ރޮވިފައެވެ.\n“އަހަރެމެންނަކީ އިންސާނުންގެ ލޭބޮމުން ދުވާ ބަޔެއްނޫނޭ! ކަލޭމެން އިންސާނުން، އަހަރެމެން މީހުންގެ ލޭބޮޔޭ، މަސްކަޔޭ ކިޔަސް، އެއީ އަހަރެމެން އެއްއިރަކު ވެސް ކޮށްއުޅުނު ކަމެއްނޫން. އަހަރެމެންގެ ނަސްލުގެ އެއްވެސް މީހަކު އެ ފަދަ ކަމެއް ނުކުރާނެ! ވީއިރު އަހަރެންގެ ދަރިއަކަށް ލޭބޯންދޭން އަހަރެން ބޭނުންވާނެތަ؟ އެ ގޮތަށް އެ ކަންކުރީ ހަމަ ކަލޭމެން. އެ ކުއްޖާ ދުނިޔެއަށް އައި ރޭ، އެއްވެސް އެއްޗެއް ނުދީ އޮއްވާ، ފުރަތަމަ ވެސް އޭނާއަށް ލީ ރަހައަކީ ލޭރަހަ. ކަލޭގެ ފިރިމީހާ އޭނާއަށް ލޭ ބޯން ދިނީ. އޭގެ މާ ފަހުން ކަލޭ އޭނާއަށް ބުއްދޭން އުޅުނީ. އެހެންވެ އޭނާ ބުއް ނުބުއީ. އެ ކުއްޖާ އެއްޗެއް ނުކައި ނުބޮއި އޮންނައިރު، ކަލޭގެ ހިތަށް އަސަރު ނުކުރިޔަސް މަށަކަށް ކެތެއް ނުވާނެ! އޭނާ ލޭ ނޫން އެއްޗެއް ނުބޯނެކަން މަށަށް އެނގޭތީ، ކަލޭގެ ފިރިމީހާގެ ލޭ ދޭން މަޖުބޫރުވީ. އޭނާ ދެން ބޯން ބޭނުން ވާނީ އިންސާނުންގެ ލޭ. އެ ގޮތަށް އެ ކަން އެ ވީ ހަމަ ކަލޭމެންގެ ސަބަބުން.” ރުޅި އައިސް ރަތްވެފައި ހުރުމުގެ ސަބަބުން، އެ އެތީގެ ދެ ލޮލުން އިރުއިރުކޮޅުން އަލިފާންކަނި ބުރައެވެ. އެއިން ކޮންމެ ފަހަރަކު ރަޝްފާ ދަނީ ސިއްސައިގެންނެވެ.\n“ކަލޭމެންގެ ފަރާތުން މި ކުއްޖާއަށް ކިތަންމެ ކުޑަ ގެއްލުމެއް ލިބުނަސް، އެކަމުގެ ބަދަލު އަހަރެން ހިފާނަން! މި ކުއްޖާއަށް އަމިއްލައަށް އުޅެވޭވަރުވާންދެން ކަލެއަށް ޖެހޭނީ މި ކުއްޖާ ގެންގުޅެން. މާދަމާ ކަލޭގެ ފިރިމީހާ ދާނެ މި ރަށަށް އަރުވާލާފައި އެ ހުރި މޫސަބޭގާތަށް. އޭނާ ދައްކަން އެ އުޅެނީ ކޮން ވާހަކައެއްކަން މަށަށް އެނގޭ. އެހެނޭ ކިޔާފައި މަގޭ ދަރިފުޅަށް ކުޑަކުޑަ ގެއްލުމެއް ލިބުނަސް، މަށަކަށް ކެތެއްނުވާނެކަން ހަނދާންކުރާތި!”\nމިހާތަނަށް އެ އެތީގެ ބިރުވެރި އަޑުފަށްގަނޑު ދިޔައިރު، ރަޝްފާގެ ހަށިގަނޑު އެކީ އެކައްޗަކަށް ރޫރޫއަޅަން ފަށައިފިއެވެ. އެ ވަގުތު ރަޝްފާގެ ކަންފަތުގައި ޖެހެން ފެށީ، ބިރުވެރި ހުނުމެއްގެ އަޑެވެ. ކޮޓަރީގެ އެކި ދިމަދިމާއިންނެވެ. މިހާރު އެ އެތި ފެންނާކަށް ނެތެވެ. ރަޝްފާއަށް ދެ ކަންފަތުގައި އަތްއެޅުނެވެ. ދެ ލޯ މެރުނެވެ. ހަމައެއާއެކު އޭނާގެ ބޮލަށް އެނބުރުން އަރައިގެންފިއެވެ. ދެން ވީނުވީއެއް ނޭނގުނެވެ. އިރުކޮޅަކުން ފެނުނީ އޭނާ އެ ތަނަށް ދެމުނުތަނެވެ.\nގިނަ އިރުތަކެއް ނުވެ ނަޒީފަށް ހޭލެވިއްޖެއެވެ. އިނގިލީގައި ރިއްސައިގަނެގެންނެވެ. މިއީ ހަމަ ކޮންމެ ރެއެއްގެ ވެސް ހާލެވެ. މި ރޭ ވެސް އިނގިލީގެ ދިލަ މަޑުކުރަން ޖެހުނީ އިނގިއްޔަށް ކޯލާވާޓަރު އަޅައިގެންނެވެ.\nމި ކަމާ ވަރަށް ފުންކޮށް ނަޒީފު ވިސްނާން ފަށައިފިއެވެ. ކޮންމެ ރެޔަކު މިހެން ވާނީ ކޮންމެވެސް ސަބަބެއް އޮވެގެންނެވެ. އަނެއްކޮޅުން އިނގިލި ރަނގަޅުވާކަށް ވެސް ނޫޅެއެވެ. ނަޒީފު އެންމެ ފަހުން ގަސްދުކުރީ ސެންޓަރަށް ދައްކައިގެން އިނގިލީގައި ބޭސްއަޅާށެވެ.\nއާދައިގެމަތިން ފަތިސްނަމާދަށްގޮވައި، ކުޑައިރުކޮޅެއް ވީތަނާ ނަޒީފަށް ހޭލެވިއްޖެއެވެ. އޭނާ ތެދުވެ ރަޝްފާއަށް ގޮވަންފެށިއެވެ. ރަޝްފާ އޮތް ގޮތުން ހީވަނީ އެނދުމައްޗަށް އެއްލާލައިފައި އޮތް މައްޔިތެއްހެންނެވެ.\n“ރަޝްފާ! ރަޝްފާ!” ނަޒީފު ދެ ފަހަރަކު ގޮވައިލިއެވެ. ރަޝްފާއަކަށް ނުހޭލެވުނެވެ. މާނިދި މަތުރާފައި އޮތް މީހެއް ފަދައެވެ.\n“ރަޝްފާ!” ރަޝްފާގެ އަތުގައި ހިފައި ތަޅުވައިގެންފައި، ނަޒީފު ގޮވައިލިއެވެ. އެ ވަގުތު ރަޝްފާގެ ދެ ލޯ ހުޅުވުނެވެ. ބަލިކަށި ގޮތަކަށެވެ.\n“ހާދަ ވަރަކަށް ނިދާފައި ތި އޮތީ! ފަތިސްނަމާދަށް ގޮވައިފިޔޭ! ތެދުވޭ އަވަހަށް! އެ މަންޖެ ހޭލާންވާއިރަށް ނަމާދުކޮށްލެވޭނީ އޭރުން.”\nނަޒީފު ހިނގައިގަތީ ގިފިއްޔާދިމާއަށެވެ. ނަޒީފުގެ ދުލުން “އެ މަންޖެއޭ” ބުނިއަޑު އިވުމާއެކު ރަޝްފާއަށް ވެގެންދިޔަ ގޮތްތަކެއް ނުވެސް އެނގުނެވެ. އޭނާގެ ސިކުނޑީގައި އެނބުރިގަތީ، ރޭގެ ބިރުވެރި ހާދިސާތަކުގެ ހަނދާންތަކެވެ. ހުރިހައި ކަމެއް ބޭޒާރުވާން އުޅޭކަމުގެ ބިރުވެރި ސިގުނަލްތައް އޭނާގެ ސިކުނޑިއަށް ލިބެންފަށައިފިއެވެ.\nމޫސަބޭގެ ގާތަށް މިއަދު ނަޒީފު ދާނެއެވެ. މޫސަބޭ ހުރިހާ ވާހަކައެއް ކިޔައިދޭނެއެވެ. ނަޒީފު އައިސް އަހަރެންގެ ގާތުގައި އަހާނެއެވެ. ދޭނީ ކޮން ޖަވާބެއް ހެއްޔެވެ؟ ބުނާނީ ކީކޭ ހެއްޔެވެ؟ އަހަންނަކީ ކުށްވެރިއެއް ކަމަށް ނަޒީފު ދެކޭނެއެވެ. އެ ކުށަށް އަދަބު ވެސް ދޭނެއެވެ. ރަށުގެ ރައްޔިތުން އަހަންނަށް ނަފުރަތު ކުރާނެއެވެ. ނާޖީ ދެކެ ބިރުގަންނާނެއެވެ. ނާޖީ މަރާލަން ވެސް މަސައްކަތް ކުރާނެއެވެ. ނާޖީ ސަލާމަތްކުރުމަށް އަހަންނަށް މަޖުބޫރުވާނެއެވެ. ދެން ހަދާނީ ކިހިނެއް ބާވައެވެ؟\nކިހާ ލޯބި ހެއްޔެވެ؟ އެ ފަދަ ހުތުރު ސިފައެއް އެ ކުއްޖާގެ ނިވަލުގައި ފޮރުވިފައި އޮންނާނެކަމަށް ހީކުރާނީ ވެސް ކާކު ހެއްޔެވެ؟ އެކަމަކު…… ކޮން ފަދަ ނުރައްކާތެރިކަމެއް ހެއްޔެވެ؟ ބިރުވެރިކަމެއް ހެއްޔެވެ؟ ރަޝްފާ މަޑުމަޑުން ހިނގާލާފައި ގޮސް ވަނީ ގިފިއްޔަށެވެ.


ޒާޔާ (އަށާވީސްވަނަ ބައި) – Esfiya – Dhivehi Vaahaka Site\n- by Dhonthy - 80- September 11, 2020\nނިހާ ލިބުމަށްފަހު ނިހާނަށް ބަދަލުތަކެއް އައިސްފިކަން ނިހާންއަށް ފާހަަގަކުރެވިފައިވިއެވެ. އޭނާއަށް މާ ބޮޑަށް އޭނާގެ މާޒީ މަތިން ހަނދާންވަނީއެވެ. ޒިޔާނާ އާއި ޒާޔާ މަތިން ހަނދާންވަނީއެވެ. ޒިޔާނާ އާއި ޒާޔާއާއި އެކު ހޭދަކުރެވުނު އުފާވެރި ދުވަސްތައް މަތިން ހަނދާންވަނީއެވެ. މާޒީއަށް އަނބުރައި ދާހިތްވަނީއެވެ. ނިހާނަށް މިވަނީ ފަހެ ކޮން ގޮތްތަކެއް ހެއްޔެވެ؟ ޖަމީލާ އާއި ކައިވެނިކޮށް ދަރިއަކު ލިބުމުން އެ ދުވަސްތައް މަތިން ހަނދާން ނައްތައި ނުލެވިގެން މިއުޅެނީ ފަހެ ކީއްވެގެން ހެއްޔެވެ؟\nލިއަމްގެ ހުރިހާ ކަންތައްތަކެއް ނިންމައިލުމަށްފަހު ޒާޔާ ކޮޓަރިއަށް ވަދެ އޭނާގެ ލެޕްޓޮޕް ހުޅުވައިލިއެވެ. އެއާއިއެކު ޑެސްކްޓޮޕް ބެކްގްރައުންޑްއަށް އެރި ފޮޓޯ ފެނި ޒާޔާގެ ހިތުގައި ޖެހޭގޮތްވިއެވެ. ހިތަށް ތަދުވެ ލޮލުން ކަރުނަ އޮހޮރެން ފެށިއެވެ. ލެޕްޓޮޕްގެ ޑެސްކްޓޮޕް ބެކްގްރައުންޑްގައި ވީ ޒާޔާ އޭނާގެ މައިންބަފައިންނާއި އެކު ނަގައިފައިވާ ވަރަށް ރީތި ފޮޓޮއެކެވެ. “ބައްޕާ.. ބަލާބަ. ބައްޕަޔާ ނުލާ ދިރިއުޅޭތާ މިހާރު ދެ އަހަރުވީ. މިއޮތް ހުރިހާ ދުވަހު އަހަންނަށް ބޭނުންވާ ހުރިހާ ކަމެއް ކޮށްދިނީ ދުރުހިލޭ މީހެއް. އެކަމަކު އެންމެ ގާތް މީހާއަށްވުރެ ދުރުހިލޭ މީހުން މަށަށް މި އަޅާލަނީ. ކީއްވެތަ އެންމެ ގާތް މީހުން އަހަންނަށް އެހާ ރަހުމް ކުޑައީ؟” އެ ފޮޓޯގައިވި ނިހާންގެ މޫނަށް ބަލަހައްޓައިގެން އިނދެ ޒާޔާ ޝަކުވާ ކުރަމުން ދިޔައެވެ. ބޭރު ދޮރު ހުޅުވައިލެވުނު އަޑަށް ޒާޔާ އަވަސްއަވަހަށް އޭނާގެ ލޮލުން އޮހޮރެމުން ދިޔަ ކަރުނަތައް ފުހެލައިފައި އަވަހަށް ފިލާވަޅު ހަދަން ފެށިއެވެ.\n“ސަރޕްރައިޒް.” ލިއަމް ޒާޔާގެ ކޮޓަރިއަށް ވަންނަމުން އޭނާގެ އަތުގައި އޮތް ކޮތަޅު ޒާޔާއަށް ދައްކައިލިއެވެ. “މީ ކޯއްޗެއް؟” ލިއަމްގެ އަތުން ކޮތަޅު އަތުލަމުން ޒާޔާ އަހައިލިއެވެ. “ބެލީމަ ދޯ އެނގޭނީ.”\nޒާޔާ އެ ކޮތަޅުގައި އޮތް ފޮތިގަނޑު ނެގިއެވެ. އެއާއިއެކު ޒާޔާއަށް އޭނާގެ ދެލޯ ބޮޑުކޮށްލެވުނެވެ.\n“މި.. ލިއަމް ބުނީމެއްނު މިއެއް ނުގަނެވޭނެއޭ.” ޙައިރާންކަން އެކުލެވިފައިވި އަޑަކުން ޒާޔާ ބުންޏެވެ. “ހެހެ. ކުޑަކޮށް ސަރޕްރައިޒް ކޮށްލީ މި. މާދަން ވާނެ ދޯ ތީގެން ހެދުމެއް ފަހަން ގެންދަން… ކޮބާ އެއްޗެހިތައް ކޮޓަރިއަށް ވެއްދިންތަ؟” ޒާޔާ ބޯ ޖަހައިލުމާއިއެކު ލިއަމް ހިނިތުންވެލައިފައި ޒާޔާގެ ކޮޓަރިން ނުކުތެވެ. ޒާޔާ އެ ފޮތިގަނޑު އަލަމާރިއަށް ލައި ފޮރުވުމަށްފަހު އައިސް އަނެއްކާވެސް އެސައިންމެންޓް ހަދަން ފެށިއެވެ. ލިއަމްގެ ސަބަބުން އެވަގުތު ޒާޔާގެ ހިތުގައި އުފެދިފައި ހުރި ހުރިހާ ޝަކުވާއަކާއި އުދާސްތައް އެއްކޮށް ފިލައިގެން ދިޔައެވެ.\nޒާޔާ އެސައިންމެންޓް ހަދަން އިނދެފައި ކުއްލިއަަކަށް ކަމެއް މަތިން ހަނދާންވީ ފަދައަކުން ޓައިޕްކުރުން ހުއްޓައިލެވުނެވެ. މި އޮތް ހުރިހާ ދުވަހު އެ ނަން މަތިން ހަނދާން ނެތިފައި ހުއްޓައި ކުއްލިއަކަށް މިއަދު ޒާޔާގެ ހަނދާނަށް އެ ނަން އައުމުން ޒާޔާ އަށް އިންތަނުން ކޮޅަށް ތެދުވެވުނެވެ. “މަލައިކާ.. ކޮބާބާ؟”\nފެހި ވިނަތަކުގެ ތެރޭގައި އިންދައިފައި ހުރި ކުލަކުލައިގެ މާތަކުގެ ވަށައިގެން މަލައިކާ އާއި މަލަކާ އުދުހެމުން ދިޔައެވެ. މަލައިކާމެންގެ އިސްކޮޅު މާބުރަކާއި އެއްވަރުވާނޭވަރަށް އެ ޖިންނީން ތިބީ ކުޑަވެލައިގެންނެވެ. މަލައިކާ އުދުހިލައިފައި ގޮސް ފިނިފެންމަލެއްގެ ނިވަލަށް ވަދެ ފިލިއެވެ. އޭރު މަލަކާ މާތަކުގެ ވަށައި ހޯދަމުން މަލައިކާ ހޯދަން އުޅެއެވެ. އެގޮތަށް މިނިވަންކަމާއިއެކު ދެބެން އެތާ އުފާކޮށް ކުޅެ ހަދަމުން ދިޔައެވެ.\nއެ ސަރަޙައްދުގައި ދަނޑު ހައްދަން އުޅޭ މީހުންނަށް މަަލައިކާމެން ފެންނާނީ ކުދި ކޮކާތަކެއްގެ ސިފައިގައެވެ. އެއީ މަލައިކާމެން މާ ބޮޑަށްވެސް ކުދިވެފައި އެމީހުނަށް މަލައިކާމެން ދުރުން ފެންނާތީއެވެ.\nމަލައިކާ ވަނީ މި ވޭތުވެދިޔަ ދެ އަހަރުތެރޭ ޒާޔާ އާއި ގުޅިގެން ހިނގި ހުރިހާ ކަމެއްގެ ޙަޤީޤަތް ހޯދަން ވަރަށް މަސައްކަތް ކޮށްފައެވެ. އެކަން ކާމިޔާބުވެފައިވިއެއްކަމަކު މަލައިކާ އަށް އަދިވެސް އެންމެ ބޮޑު ސިއްރެއް އެނގިފައެއް ނެތެވެ. މަލައިކާ އަދިވެސް އިންތިޒާރު ކުރަމުން އެ ދަނީ ޒާޔާ އެނބުރި ރަށަށް އަންނާނެ ދުވަހަކަށެވެ.\nމަލަކާ އުދުހިލައިފައި ގޮސް ޖައްވަށް އެރުމުން މަލައިކާ އުދުހިލައިފައި ދިޔައީ ޒާޔާގެ ގެއަށެވެ. އަދި ޒާޔާގެ ކޮޓަރިއާއި ވީ ދިމާލަށް ގޮސް އެތާ އިން ކުޑަދޮރުގައި އިން ހަނި ދޭތެރެއަކުން އެތެރެއަށް ދެމިގަތެވެ. ޒާޔާ ދިޔުމަށްފަހު މަލައިކާ އާންމުކޮށް ދިރިއުޅެނީ ޒާޔާގެ ގޭގައި ޒާޔާގެ ކޮޓަރިތެރޭގައެވެ. މަލައިކާ ނިހާން އާއި ޖަމީލާއަށް އޭނާ އެގޭގައި އުޅޭ ކަމުގެ އެއްވެސް ހިލަމެއް ވިޔަކަ ނުދެއެވެ. އެ ކޮޓަރިތެރޭ މަލައިކާ އުޅޭއިރު އެކި ރޭރޭ މަތިން ޒާޔާއާއި އެއްކޮށް ޖެހި ސަކަރާތުގެ މަތިން މަލައިކާ ވަރަށް ހަނދާންވެއެވެ. މަލައިކާ އަށް ޒާޔާ ދެކެވެނީ އޭނާގެ އެކުވެރިޔަކަށްވުރެ ބޮޑަށް އޭނާގެ ކޮއްކޮއެއް ގޮތަށެވެ.\nދަންވަރުގެ ހަމަހިމޭން ވަގުތެވެ. މަލައިކާ ރީތިވެލައިގެން ރަށުތެރެއަށް ނުކުތެވެ. ރަތްކުލައިގެ ދިގުހެދުމެއްގައި މަލައިކާ ހުރިއިރު އޭނާ ހީވަނީ ރަތް ފިނިފެންމަލެއްހެނެވެ. މިރޭ އެއްވެސް އިންސާނަކަށް މަލައިކާ ފެނުނިއްޔާ މޮޔަވާނެކަން ގައިމެވެ. މަލައިކާ މިރޭ ހުރީ އެހާވެސް ރީތިކޮށެވެ. މަލައިކާގެ ދިގު ދިގު އިސްތަށިގަނޑުވެސް ބިންމަތީގައި ކޭއްތެމުން ދެއެވެ. މަލައިކާގެ މިޞްރާބަކަށްވެފައިވީ އެއްކަލަ ދަނޑުގައި ހައްދައިފައި އޮތް ކުޑަކުޑަ ބަގީޗައެވެ.\nދަނޑުތެރެއަށް ވަދެގެން ގޮސް މަލައިކާ އެއްކަލަ ބަގީޗާ ތެރެއަށް ވަދެގަތެވެ. މާތަކުގައި އޭނާގެ ތުނި އިނގިލިތަކުން ބީހިލަމުން ދިޔައިރު މަލައިކާގެ އިނގިލިތަކުގައި އެ މާތަކުގެ މީރުވަސް ހަރުލަމުން ދިޔައެވެ. މަލައިކާ މަޑުމަޑުން ހިނގައިލައިފައި ގޮސް މާތަކުގެ ތެރޭގައި އިށީންދެލިއެވެ.\nދަންވަރުގެ މި ހަމަހިމޭން ވަގުތު އުޑުމަތިން ރޭގަނޑުގެ ރާނީ ރަސްކަން ކުރަމުން ދިޔައެވެ. ހަނދު ވަށައިގެން ޖަވާހިރުތަކެއް ފަދައިން ތަރިތައް ވިދާ ބަބުޅަމުން ދިޔައެވެ. އުޑުމަތީގައިވި ތަރިތަކާއި ހަނދަށްވުރެ މަލައިކާގެ މޫނު މާ އަލިކަމަށް ދައްކައެވެ. މަންޒަރު ބަލައިލަން އަންނަ މީހަކު ތަރިތަކާއި ހަނދަަށްވުރެ ބޮޑަށް ބަލަން ބޭނުންވާނީ މަލައިކާގެ މޫނަށް ބަލަން ކަންނޭނގެއެވެ. “ދިސް އިސް މައި ހެޕިނެސް. އަލްޙަމްދުލިއްލާހް.” މަލައިކާ އާއި ދާދި ގަތުގައި އިން ފިނިފެންމަލެއްގެ ފިޔަތަކުގައި ބީހިލައިފައި މަލައިކާ މާތަކުގެ ތެރޭގައި އޮށޯވެލިއެވެ. އޭރު މަލައިކާގެ ތުންފަތުގައި ވަނީ އިންސާނެއްގެ ހިތް ކަތިލެވޭނޭފަދަ ރީތި ހިނިތުންވުމެކެވެ. މަޑުމަޑުން މަލައިކާ އޭނާގެ ދެލޯ މަރައިލިއެވެ. މަލައިކާ ބޭނުންވީ މިރޭ މާތަކުގެ ތެރޭގައި ނިދައިލާށެވެ.\nމެންދަމުން އަލިވެ މިހާރު ތިނެއް ޖަހައިފިއެވެ. އެނދުގައި ދެފަރާތަކަށް ފުރޮޅެން ނިހާން އޮތެވެ. އޭނާއަށް މިރޭ އެއްގޮތަކަށްވެސް ނިދޭ ގޮތެއް ނުވެއެވެ. ދެލޯ މަރައިލާއިރަށް އޭނާގެ ދެލޯ ކުރިމަތިން ޒާޔާ ސިފަވާހެން ހީވެއެވެ. ޒާޔާ ރުއި ރުއިމުގެ އަޑު އަދިވެެސް އޭނާގެ ކަންފަތުގައި ގުގުމަމުން ދާ ކަހަލައެވެ.\nނިހާން އެންމެ ފަހުން އެނދުން ތެދުވެ އެނދުގައި އިށީނެވެ. ފުންކޮށް ދެތިން ނޭވައެއް ލުމަށްފަހު ސައިޑް ޓޭބަލް މަތީ ހުރި ފެންފުޅިން ފެންފޮދެއް ނިހާން ބޮއެލިއެވެ. ނިހާން ތެދުވެ ނިހާ ނިންދަވަން ބާއްވައިފައި އޮތް ކޮށި ކައިރިއަށް ދިޔައެވެ. ނިހާގެ މޫނަށް ނަޒަރު ހިިންގައިލުމާއިއެއްކޮށް ނިހާން އަށް ސިފަވީ އޭނާގެ ދަރިފުޅު ޒާޔާއެވެ. ނިހާ ނިދައިލައިފައި އޮންނައިރު ޒާޔާ އާއި ވަރަށް ވައްތަރެވެ. ނިހާން މަޑުމަޑުން ނިހާގެ ނިއްކުރީގައި ފިރުމައިލުމަށްފަހު ކޮޓަރީގައި ހުރި އަލަމާރި ކައިރިއަށް ދިޔައެވެ.\nއަލަމާރި ހުޅުވައި އެތަނުން ތަޅުދަނޑި ނަގައިގެން ނިހާން ތަޅުލައިފައި ހުންނަ ކަބަޑު ހުޅުވައިލިއެވެ. އޭގެ ތެރޭގައި އޮތް ފޮތެއް ނަގައިގެން އައިސް ނިހާން އެނދުގައި އިށީނެވެ. އަދި އެ ފޮތް ހުޅުވައި އޭގައިވި ގަނޑުތައް އުކަމުން ގޮސް ޒާޔާގެ ފޮޓޮއެއް ލައިފައި އޮތް ގަނޑު ހުޅުވައިލިއެވެ. އެ ފޮޓޯ ނަގައިފައި ނިހާން އެ ފޮތް ލައްޕައިލިއެވެ. އެ ފޮޓޯގައި ޒާޔާ ހިނިތުންވެލައިގެން އިން އިރު އެ މޫނުމަތިން މައުސޫމްކަން ނޫން އެހެން އެއްޗެއް ނުފެނެއެވެ. މަކަރުވެރިކަމުގެ އެއްވެެސް ސިފައެއް އެ މޫނުމައްޗަކުން ނުފެނެއެވެ.\nޒާޔާގެ ފޮޓޮއަށް ބަލަހައްޓައިގެން އިންދައި ނިހާންގެ ދެލޮލުން ކަރުނަ ހިލެން ފެށިއެވެ. ޒާޔާ ނެތުމުން ނިހާން ހުންނަނީ ފާޑަކަށް ފޫހިވެފައެވެ. ދިރިއުޅޭ ހިތެއްވެސް ނުވަނީއެވެ. ކިރިޔާވެސް ނިހާނަށް އެ ކެތްކުރެވެނީ ނިހާ ހުރުމުންނެވެ.\nނިހާން ޒާޔާ ގެއިން ނެރެލި ދުވަސް އިއްޔެ ވީ ކަމެއް ފަދައިން ނިހާންގެ ސިކުނޑި ތެރޭ އެނބުރެމުން ދިޔައެވެ. އެ ދުވަސްތައް ހަނދާންވީވީހެން ނިހާނަށް އެއް ކަމެއް ފާހަގަ ކުރެވުނެވެ. އެއީ ނިހާން ހަޅޭއްލަވައިގަތުމާއިއެކު ޒާޔާ އުއްފު އޭ ވެސް ނުބުނެ ގެއިން ނުކުމެގެން ދިޔަ ގޮތެވެ. ޒާޔާގެ އެ ޢަމަލުންވެސް މައިންބަފައިންގެ ބަހަށް ކިޔަމަންތެރިވާކަން ނިހާނަށް އެނގުނެވެ.\nކޮންމެއަކަސް ނިހާނަށް މިހާރު ވާނުވާ އޮޅިއްޖެއެވެ. ޒާޔާ ‘ކުރި ނުބައި ކަންތަކަށްފަހު’ ވެސް ނިހާނަށް ޒާޔާގެ ކިބައިން އެއްވެސް ވަރަކަށް ގޯސް ސިފައެއް ފާހަގައެއްނުވެއެވެ. ކީއްވެކަމެއް ނޭނގެއެވެ. ކުއްލިއަކަށް ޒާޔާ ހޯދުމަށް ނިހާންގެ ހިތުގައި ޝައުގުވެރިކަން އުފެދިއްޖެއެވެ. އޭނާގެ ދަރިފުޅު އެފަދަ ކަމެއް ނުކުރާނެކަމަށް ހިތް ބުނަން ފަށައިފިއެވެ. އަތުން ނޫނަސް ނިހާންއަށް ޒާޔާއަށް މި ދެވުނީ ވަރަށް ބޮޑު އަނިޔާއެއްކަމަށް ނިހާންގެ ހިތް ބުނަން ފަށައިފިއެވެ.\nކޮންމެއަކަސް އޭނާގެ ދަރިފުޅު އަލުން ހޯދުމަށް ހިތުގައި ޢަޒުމެއް ކަނޑައަޅަމުން އެ ފޮޓޯ ފޮތުގެ ތެރެއަށް ލައި އެ ފޮތް ފޮރުވިއެވެ. އަދި އަލަމާރީގެ އެ ކަބަޑު ތަޅުލުމަށްފަހު ނިހާން އެނދުގައި އޮށޯވެލިއެވެ. އިސާހިތަކު މާ ގިނައިރުތަކެއް ނުވެ ނިހާނަށް ނިދިއްޖެއެވެ.\nއިންޑިއާއިން ފުރައިގެން އައި ފްލައިޓް ވެލާނާ އިންޓަރނޭޝަނަލް އެއަރޕޯޓުގައި ޖެއްސީ ފަތިހުގެ ހިތްފަސޭހަ ވަގުތުގައެވެ. މީހުންތަކުގެ ތެރެއިން ދެމިގަންނަމުން މަތީން ބޯއްޓުން އަވަހަށް ފޭބިއެވެ. ދެއަހަރު ފަހުން އަނެއްކާވެސް ރާއްޖެ އާދެވުމުން މަތީންގެ ހިތަށް ލިބިފައިވީ ބަޔާންކުރަން ދަތި ހިތްހަމަޖެހުމެކެވެ.\nއެއަރޕޯޓުގައި ކުރަން ޖެހޭ ހުރިހާ ކަމެއް ކޮށްފައި މަތީން ފޮށި ހިފައިގެން އެއަރޕޯޓުން ނުކުތެވެ. ދުރުން އައި ޓެކްސީއެއް ހުއްޓުވައިފައި މަތީން އެދުނީ އޭނާ މާލެ ގެންގޮސްދިނުމަށެވެ. ޑްރައިވަރަށް ފައިސާ ދިނުމާއިއެކު އިސާހިތަކު ކާރު ސިނަމާލެ ބްރިޖާއި ދިމާލަށް މިޞްރާބު ޖަހައިފިއެވެ.\nފަތިސް ނަމާދުކޮށްލައިގެން ލިއަމް ނުކުމެ ޒާޔާ ކޮބައިތޯ ބަލައިލިއެވެ. ސިޓިންގް ރޫމްގައާއި ބަދިގޭގައި ޒާޔާ ނެތުމުން ދެން ލިއަމް ދިޔައީ ޒާޔާގެ ކޮޓަރިއަށެވެ. ކޮޓަރީގައިވެސް ޒާޔާ ނެތުމުން ލިއަމް ކޮޓަރިއަށް ވަދެ އެ ކޮޓަރިން ނުކުމެވެން ހުންނަ ބެލްކަނި ބަލައިލިއެވެ. އޭރު ޒާޔާ ބެލްކަނީގެ ރެއިލިންގް ގައި އަތް އަޅުވައިލައިގެން ހިނިތުންވެލައިގެން ދެލޯ މަރައިލައިގެން ހުއްޓެވެ. ހީވާ ގޮތުން ތާޒާ ވައި ލިބިގަންނަނީއެވެ. ޒާޔާ އެހެން ހުންނައިރު ހީވަނީ ދުނިޔެމައްޗަށް ދޫކޮށްލައިފައިވި ހޫރުޕަރީއެއްހެނެވެ. ލިއަމް ހިނިތުންވެލަމުން ބެލްކަންޏަށް ނުކުތެވެ.\n“މޯނިންގް.” ލިއަމްގެ އަޑަށް ޒާޔާ ދެލޯ ހުޅުވައިލިއެވެ. އަދި ލިއަމްއަށް ބަލައިލައި ހިނިތުންވެލިއެވެ. “މޯނިންގް ލިއަމް.”\n“މިއަދު އަހަރެން އޮފް ދުވަހެއް. ޒާޔާވެސް މިއަދު ކޮލެޖަށް ދާކަށް ނުޖެހެއެއްނު. ނޫންތަ؟”\n“އޭރުން ހިނގާބަ މިއަދު މެންދުރު ދެމީހުންވެގެން މީރު އެއްޗެއް ހަދާލަން ދޯ.” ލިއަމް ދިން ޚިޔާލު ޒާޔާއަށް ވަރަށް ކަމުދިޔައެވެ. ޒާޔާވެސް އެކަމަށް އެކަމަށް އެއްބަސްވަމުން ހަދާނީ ކޯއްޗެއްތޯ އަހައިލިއެވެ.\n“ޒާޔާ ބުނޭ. ޒާޔާއަށް މީރުވާނެ އެއްޗެއް ހަދާނީ.” ޒާޔާ ކުޑަ ވަގުތުކޮޅަކު ވިސްނައިލަން ހުރުމަށްފަހު ލިއަމް އަށް ބަލައިލިއެވެ. “ހައު އެބައުޓް ޕާސްތާ؟ ވަރަށް ޗީޒީ ކޮށް.” ލިއަމް މަޑު ހުނުމަކާއިއެކު އާނއެކޭ ބުނެލިއެވެ. ދެމީހުންވެސް އިރުކޮޅެއް ވަންދެން ބެލްކަނީގައި ވާހަކަ ދައްކަން ތިއްބެވެ.\nކޮންމެއަކަސް މަތީނަށް މާލެއަށް އާދެވިއްޖެއެވެ. ޓެކްސީއިން ފައިބައިފައި މަތީން އޭނާގެ ފޮށި ހިފައިގެން އޭނާ ދިރިއުޅޭ އިމާރާތާއި ދިމާލަށް ދާން މިޞްރާބު ޖެހިއެވެ.\n‘ހ. ވައިޓްރޯސް’ ޢިމާރާތުގެ ކުރިމައްޗަށް ހުއްޓި މަތީން ރަނގަޅަށް އެ ޢިމާރާތަށް ނަޒަރު ހިންގައިލިއެވެ. ކުރިއާއި މިހާރާއި އެ އިމާރާތް ތަފާތުވެފައި ރީއްޗެވެ. ޢިމާރާތުގެ ފާރުތަކުގައި ރެނދު ލައިފައިވި ތަންތަން މިހާރު ވަނީ ރީތިކޮށް ސިމެންތި ޖަހައި ބައްދައި ހަދައިފައެވެ. އަދި އިތުރަށް ރީތިކުރުމުގެ ގޮތުން ރީތި ދަނބުކުލައެއްލައި ހުދު ކުލައިން އެކި ކަހަލަ ފަރުމާތައްކޮށްފައިވެއެވެ.\nޖީބުން އެޕަރޓްމެންޓްގެ ތަޅުދަނޑި ނަގަމުން މަތީން އިމާރާތުގެ ތެރެއަށް ވަދެގެން ދިޔައެވެ. ސިޑީގެ ހަރުފަތްތައް ގިރާކުރަމުން ގޮސް މަތީން ހަތްވަނަ ބައިގައި ހުރި އޭނާ ދިރިއުޅޭ އެޕަރޓްމެންޓް ދޮރުކައިރިއަށް ހުއްޓުނެވެ. އަދި ތަޅުދަނޑިން އެތަން ހުޅުވައިލުމަށްފަހު އެތެރެއަށްވަދެ ދޮރު ތަޅުލިއެވެ.\nގިނަ ދުވަސްވެފައިވުމުގެ ސަބަބުން އެޕަރޓްމެންޓް ތެރެ ފެންނަމުން ދިޔައީ ވަރަށް ހަޑިކޮށެވެ. ގިނަ ތަންތަނާއި އެއްޗެހި ހިރަފުސްވެފައި ހުރުމުގެ ސަބަބުން މުޅި އެޕަރޓްމެންޓް ތެރެއިންވެސް ދުވަނީ މެޔަށް ނުބައިކުރުވާ ޒާތުގެ ވަހެކެވެ. އަރާމުކޮށްލަން ބޭނުންވެފައި ހުރެވެސް މަތީން އެންމެ ފުރަތަމަ އުޅުނީ އެތަން ސާފުކުރާށެވެ. ސިޓިންގް ރޫމުގެ އިތުރުން ބަދިގެއާއި އެ އެޕަރޓްމެންޓުގައި ހުރި ދެ ކޮޓަރިވެސް ސާފުކުރަން ޖެހެއެވެ. ނަމަވެސް އެކަން މާ ބޮޑުކަމަކަށް ނުހަދައި މަތީން ފޮށި އެއްފަރާތް ކޮށްލުމަށްފަހު ސާފުކުރާ ސާމާނުތައް ހިފައިގެން އައިސް އެތަން ސާފުކުރަން ފެށިއެވެ.\nމާތަކުގެ ތެރޭ ނިދައިލައިފައި އޮތް މަލައިކާ ލޯ ހުޅުވައިލަމުން އެތަނުން ތެދުވިއެވެ. މާތަކުގައި ބީހިލުމަށްފަހު މަލައިކާ ރަށުތެރެއަށް ފޭބިއެވެ. މަލައިކާ ހިނގައިލައިފައި ދާއިރު އެ ދާ ކޮންމެ ތަނެއްގައިވެސް މާތަކުގެ މީރުވަސް ހަރުލައެވެ. އެހެންނުވާންވީ އެއްވެސް ސަބަބެއް ނެތެވެ. މަލައިކާ މާތަކާއިއެކު އެތައް ވަގުތެއް ރޭގައި ވަނީ ހޭދަކޮށްފައެވެ. މަލައިކާގެ ހަށިގަނޑު ހީވަނީ މަލުގެ މީރުވަހުން ހުވަނދުލެވިފައިވާހެނެވެ.\n“އަފްލާހް. ފަވާޝަތު މާލެ ގެންނަން ހިނގާ.” އަފްލާހު އާލިޔާއޮތް ކޮޓަރިއަށް ވަދެ އާލިޔާ ގާތުގައި އިށީނުމާއިއެކު އާލިޔާ ބުންޏެވެ. އާލިޔާ މިހާރު އެތައް ފަހަރަކު އަފްލާހް ގާތުގައި ފަވާޝަތު ގެނައިސްދިނުމަށް ބުނެފައިވެއެވެ. އެހެނަސް އަދިވެސް އަފްލާހުގެ ފަރާތުން އެކަމަށް އެންމެ އެދެވޭ ޖަވާބެއް ލިބިފައެއް ނުވެއެވެ.\n“ބޮޑުދައިތާ. ފަވާ ވަރަށް އަވަހަށް ގެންނާނަމޭ. ހާސްނުވެބަލަ. އަހަރެންވެސް މި ހުރީއެއްނު ދޯ!” އާލިޔާގެ ބޮލުގައި ފިރުމައިލަމުން އަފްލާހް ހިތްހެޔޮ ރާގަކަށް ބުނެލިއެވެ. އާލިޔާ އިތުރަށް އެއްވެސް އެއްޗެއް ނުބުނެ ހިނިތުންވެލީއެވެ. އޭނާ އަބަދުވެސް އިންތިޒާރު ކުރަމުން އެ ދަނީ ފަވާޝަތު އޭނާ ގާތަށް މާލެ އަންނާނެ ދުވަހަކަށެވެ. ފަވާޝަތު ނުފެންނަތާވެސް މިހާރު ދެ އަހަރު ވީ ވިއްޔާއެވެ.\nމުޅި އެޕަރޓްމެންޓް އެއްކޮށް ސާފުކޮށް ނިންމައިލެވުނުއިރު މަތީން ހުރީ ވަރުބަލިވެ ބަނޑުހައިވެސް ވެފައެވެ. ރެސްޓޯރެންޓަކަށް ގުޅައިގެން ކާއެއްޗަކަށް އޯޑަރ ކޮށްފައި މަތީން ދެން ދިޔައީ ތާޒާވެލާށެވެ.\nރީތިވެލައިގެން ނުކުމެ ސިޓިންގް ރޫމުގައި މަތީން އިންދައި އެޕަރޓްމެންޓުގެ ބެލް އަޅުވައިލި އަޑު އިވުނެވެ. އަވަހަށް ލާރި ހިފައިގެން ގޮސް މަތީން ދޮރު ހުޅުވައިލިއެވެ. ކުރިމަތީ ހުރި މީހާ ޕާރުސަލް ކޮތަޅު ދިއްކޮށްލުމުން މަތީން އޭގައި ހިފައިފައި އެ މީހާ އަތަށް ލާރި ދިނެވެ. އެ މީހާ ދިއުމުން މަތީން ދޮރު ލައްޕައިލައިފައި އައިސް އަވަހަށް ކާން ފެށިއެވެ.\nހައިހޫނުކަން ފިލުވައިލުމަށްފަހު މަތީން ދިޔައީ އޭނާގެ ކޮޓަރިއަށެވެ. އަދި އެނދުގައި އޮށޯވެލީ އަރާމުކޮށްލަން ބޭނުންވެފައިވި ވަރުންނެވެ.\nމަތީން އެހެން އޮތްއިރު އޭނާއަށް ވިސްނެމުން ދިޔައީ ޒާޔާއާއި ދޭތެރޭގައެވެ. މި ވޭތުވެ ދިޔަ ދުވަސްތަކުގައި މަތީން ވަނީ ހުރިހާ ކަމެއްގެ ޙަޤީޤަތް އެންމެނަށްވެެސް ހާމަކޮށްދޭން މަސައްކަތްކޮށްފައެވެ. ނަމަވެސް ޒާޔާ އަށް ނުގުޅުނު ތަނުގައި ޒާޔާގެ އާއިލާ މީހަކާވެސް މަތީނަކަށް ނުގުޅުނެވެ. މަތީން އެންމެ ދެރަވީ އޭނާއަށް ނޭނގި ޖިނާން އެ ހުރިހާ ފޮޓޯތަކެއް ޖަމީލާއަށް ފޮނުވައިލުމުންނެވެ. މަތީނަށް އެކަން އެނގުނީ އޭނާ އިންޑިއާއަށް ފުރިތާ ތިންވަނަ ދުވަހުއެވެ. ޖިނާން އަމިއްލައަށް އެ ހުރިހާ ވާހަކަތަކެއް މަތީނަށް ވަނީ ކިޔައިދީފައެވެ.\nޖިނާން އެ ފޮޓޯތައް ޖަމީލާއަށް ފޮނުވައިލުމާއިއެކު ޖަމީލާ ވަނީ އެ ރަށުގައި ވަަރަށް މަޝްހޫރު ފޭސްބޫކް ޕޭޖެއް ހިންގާ މީހަކާއި އެ ފޮޓޯތައް ޚިއްޞާ ކޮށްފައެވެ. އެ ޕޭޖް މަޝްހޫރުވިއެއްކަމަކު އެއީ މީހުންގެ އަބުރާއި ޢިއްޒަތް ވެއްޔާއި މޮޑެލަން ހަދައިފައި ހުންނަ ޕޭޖެކޭ ބުންޏަސް ދޮގަކަށް ނުވާނެއެވެ. އެއްވެސް ކަމެއްގެ ޙަޤީޤަތެއް ބަލައިލުމެއްނެތި އިވޭހާ ވާހަކަތަކާއި ބުނާހާ ވާހަކަތަކެއް އެ ޕޭޖުގެ ބޮޑުމީހާ އެ ޕޭޖުގައި ޚިއްޞާ ކުރަމުން ދެއެވެ. އެގޮތަށް އެތައް ބައެއްގެ އަބުރާއި ޢިއްޒަތް ވަނީ ކަތިލެވިގެން ގޮސްފައެވެ. ޒާޔާއަކީ އޭގެން އެކަކެވެ.\nމަތީނަށް ޔަޤީންވާ އެއްކަމަކީ ޒާޔާ އަދިވެސް ދުނިޔޭގައި އެބަ ހުރިކަމެވެ. އެހެންނޫނީ މީހުންގެ ފަރާތުން ޒާޔާ މަރުވި ޚަބަރުވެސް އޭނާއަށް އިވޭނެތާއެވެ. މަތީން އަށް ނޭނގެނީ ޒާޔާ އުޅޭ ޙާލެވެ. ޒާޔާ މިހާރު ފަޤީރުވެ ނިކަމެއްޗަކަށް ވެދާނެކަމަށް މަތީން ހިތަށް އަރާ ކޮންމެ ފަހަރަކު އޭނާގެ ހިތުގައި ޖެހެއެވެ. އޭނާގެ ސަބަބުން ކުށެއް ނެތް މައުސޫމް އަންހެން ކުއްޖަކަށް އެވަނީ އަތުން ނޫނަސް ވަރަށް ބޮޑު އަނިޔާއެއް ދެވިފައެވެ.\nހެނދުނު ގަޑިން ނުވައެއް ޖެހުމާއިއެކު ލިއަމް އާއި ޒާޔާ އާދައިގެ ގޮތަކަށް ތައްޔާރުވެލައިގެން ނުކުތީ ކާން ދާށެވެ. ރެސްޓޯރެންޓަކަށް ގޮސް ދެމީހުން ސައި ބޮއެލައިގެން ދެން ދެމީހުން ދިޔައީ މެންދުރަށް ކައްކަން ބޭނުންވާ ސާމާނުތައް ގަންނާށެވެ. އެއްޗެހި ގަނެވުމާއިއެކު ދެމީހުން ގެއަށް އައިސް އެއްޗެހިތައް ބަަހައްޓައިފައި ދިޔައީ ހިނގައިލާށެވެ.\nޓީޝާޓެއް އިސްތިރިކޮށްލައިގެން ނުކުމެ މަތީން އާދައިގެ ގޮތަކަށް ތައްޔާރުވެލައިގެން ނުކުތީ މާލެ ތެރެ ބަލައިލައި ސައިކަލު ބުރެއް ޖަހައިލުމަށްޓަކައެވެ. އިމާރާތުން ނުކުމެ އިމާރާތާއި ތަންކޮޅެއް ދުރުގައި ޕާކްކޮށްފައިވި ސައިކަލު ކައިރިއަށް މަތީނަށް ދެވުނު ވަގުތު އޭނާއަށް ވަރަށް ދަންނަ މީހެއް ފެނުނުހެން ހީވިއެވެ. މަތީން އަށް އޭނާގެ އިޚްތިޔާރުން ބޭރުގައި އެމީހެއްގެ ފަހަތުން ހިނގައިގަނެވުނެވެ. އެ މަޑު މުށިކުލައަކަށްދާ އިސްތަށިގަނޑު ފެނުމުން އެއީ އޭނާ ކުރިން ދެކެފައިވާ މީހެކޭ ހިތަށް އެރިއެވެ. އަދި ވަކިން ޚާއްޞަކޮށް އެ ކުއްޖާ ހިނގާ ގޮތުން އެއީ މަތީނަށް މީގެ ކުރިން ފެނިފައިވާ ކުއްޖެއްކަމަށް ޔަޤީން ކުރެވެން އުޅުނެވެ.\nމަތީނަށް ރަނގަޅަށް އެއީ ކޮން ކުއްޖެއްކަން ޔަޤީންވީ އެ ކުއްޖާ ވާހަކަދެއްކި އަޑު އޭނާގެ ކަންފަތުގައި ޖެހުމުންނެވެ. “ޒާޔާ!” އެ ކުއްޖާއާއި ދިމާލަށް ބަލަހައްޓައިގެން ހުރެ މަތީނަށް ވައި އަޑުން އެ ނަން ކިޔައިލެވުނެވެ.\nBorn on 13th April 2005. Always wants to write stories. Specially Dhivehi stories. Love to read stories too. Loves to read comments. Positive and negative comments are always welcome. Lots of loves to my readers from the bottom of my heart ❤❤❤❤❤❤❤❤❤❤❤❤❤\nLamHaa 🙂 🙂 🙂 Thank you so much. And yes! Keep waiting curiously for the next episode 😀 <3 <3\nMi part varah interesting. Curiously waiting for the next part. Sorry comment nukureveythy. Btw hurihaa part ehves kiyaalan. Varah cool story eh. 🙂🙂🙂🙂😁😁😁 stay safe.\nXoya 🙂 🙂 🙂 Thank you so much dear. It really meansalot. It’s totally okay Xoya comment nukurevuniyas 😀 😀 😀 And yes! Keep waiting for the next episode. Once again thank you so much Xoya. Stay home and stay safe <3 <3 <3\nHey dhonthy don’t stop writing story. Pleaaaaaaaaaaaaaaase. We love your stories. 💕💕💕💕💕💕💕\nXoya 🙂 🙂 🙂 Story liyun huttanulaa weythw balaanan inge 🙂 🙂 Don’t worry. you can read more of my stories in future Insha Allah 😀 😀 😀 <3 <3 <3\nDhonthy 💙💙💙💙💙💙💙💙maashaa Allah 💙💙💙💙💙💙💙💙💙💙💙💙💙💙💙💙💙💙💙💙mi part ves v salhi 💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙varah interesting 💙💙💙💙💙💙💙💙💙💙💙💙💙💙💙curiously waiting for the nxt part 💙💙💙💙💙💙💙💙💙💙💙💙💙💙💙💙💙💙💙💙💙💙💙💙\n💙💙💙BE SAFE 💙💙💙\nRYN 😀 😀 😀 😀 😀 <3 <3 <3 <3 Thank you so much dear. vvv ufaawejje 😀 😀 😀 And yes! Keep waiting curiously for the next episode 😀 😀 😀 Take care and stay safe. Love you too <3 <3 <3 <3 <3\nVarah Varah reethi mi part ves.. Maasha allah ❤❤🙂\nCuriously waiting for the next part 🙂🙂\nStay home and stay safe.. 🏠🙂\nNoo_ra 🙂 🙂 🙂 Thank you so much dear. And yes! Keep waiting curiously for the next episode 😀 😀 😀 Stay home and stay safe <3 <3 <3\nVarah reethi mi part ves..good luck dhonthy..🥰🥰..\nshyn 🙂 🙂 🙂 Thank you so much dear. Take care and love you too <3 <3 <3 <3\nMaasha allah vvvvvv reethi mibai ves next part please❤❤❤❤❤💖💖😙😙😙😙😍😍😍\nAishwarya 🙂 🙂 🙂 Thank you so much dear 😀\nNice waiting for next part😎\nmaasha 😀 😀 😀 Thank you so much dear. And yes! Keep waiting for the next episode <3\nVarah varah reethi maasha allah you are the best\nCuriously waiting for next part☺💗💕\nAre u yooha hassan\nWho is maash\nYooha 🙂 🙂 🙂 Thank you so much dear 😀 vvv ufaawejje <3 <3 And yes! Keep waiting curiously for the next episode 😀 😉 🙂 🙂 <3 <3 <3\nWow wow wow wow … mi part vx vrh salhi…. alhe avahah nihaan ahehurihaa kameh bust vaanama… dhonthy u r the best writer… 🤭ma sha allah … i cant wait for next part ..😜. love you❤\nSadha 😀 😀 😀 Thank you so much dear. vv ufaawejje mi comment kiyaafa 😀 😀 😀 😀 Nihaan au adhi bust waaneyey inge just keep waiting 😛 😛 ;P Love you too Sadha <3 <3 <3\nSadha yooha kobaa tha mee aishath maasha e\nDhonthy I can’t wait make it fast plz😕😥🙃😞\nmaasha 🙂 🙂 🙂 Dhonthi au ebai liyevunuhaa avahakau upload kolladheynan inge. Keep waiting 🙂 😀 😀 <3\nYowwwwwww 😆 Wowwwwwwwwww 😍 Mi part vess varah habeysss 😉😻 I’m dying to read next part 😩😭 When is next part coming up 🙄🤔 kim can’t wait to know what happens next 😩 Keep up the guud wrk dhnthyy 💛💜💚💙❤✨\nKIMSAMUEL 🙂 🙂 🙂 Thank you so much dear. v ufaawejje mi comment kiyaalaafa 😀 😀 😀 Next part mihaaru liyamun mi gendhanee. Iraadhakurevviyyaa v avahau upload kolladheynan 🙂 Once again thank you so much dear 🙂 🙂 <3 <3\nDhonthy avas plz I CAN’T WAIT aslu dhonthi liyefa hunah vahaka eh kiyafee aamu moya vaane meehaku hama keedhey bunaa nee ahaa ves reethi\nDhonthy avas plz I CAN’T WAIT aslu dhonthi liyefa hunah vahaka eh kiyafee aamu moya vaane meehaku hama keedhey bunaa nee ahaa ves reethi hama dhonthi buneema wait kuranee


Iraq Hospital Eh Gai Roave Covid Baleege 35 Meehun Maruvejje - Vaguthu\nއިރާގުގެ ހޮސްޕިޓަލެއްގައި ރޯވެ ކޮވިޑް ބަލީގެ 35 މީހުން މަރުވެއްޖެ\nއިރާގުގެ ވެރިރަށް ބަޣުދާދުގައި ކޮވިޑް ބަލި މީހުންނަށް ފަރުވާ ދިނުމަށް ހާއްސަ ކޮށްފައިވާ ހޮސްޕިޓަލެއްގައި އަލިފާން ރޯވެ 35 ބަލި މީހަކު މަރުވެއްޖެއެވެ.\nއިރާގުގެ ހައިކޮމިޝަނަ ފޯ ހިއުމަން ރައިޓްސްގެ މެންބަރު އަލީ އަލް ބަޔާތީ މީޑިއާއަށް މައުލޫމާތު ދެއްވަމުން ވިދާޅުވީ އަލިފާން ރޯވީ ބަޣުދާދުގައި ހުންނަ އިބްނު އަލް ހަތީބު ހޮސްޕިޓަލްގައި ކަމަށެވެ. އޭނާ ވިދާޅުވީ އަލިފާނުގެ ހާދިސާގެ ސަބަބުން މަރުވި މީހުންގެ އަދަދު އިތުރުވުން އަދިވެސް އެކަށީގެންވާ ކަމަށެވެ. ވަރަށް ގިނަ ބަޔަކަށް އަލިފާނުގެ ހާދިސާގައި އަނިޔާވެފައިވާ ކަމަށް އޭނާ ވިދާޅިއެވެ.\nއަލިފާނުގެ ހާދިސާ ހިނގަން މެދުވެރިވި ސީދާ ސަބަބެއް އަދި ސާފެއް ނުވެއެވެ. ނަމަވެސް ބައެއް މީޑިއާ ރިޕޯޓްތައް ބުނާ ގޮތުގައި އަލިފާނުގެ ހާދިސާ ހިނގަން މެދުވެރިވީ އޮކްސިޖަން ޓޭންކެއް ގޮވައިގެން ކަމަށް ބެލެވެއެވެ.\nއިރާގުގެ ބޮޑުވަޒީރު މުސްޠަފާ އަލް-ކަދީމީ ވަނީ ހޮސްޕިޓަލްގައި އަލިފާނުގެ ހާދިސާ ހިނގަން މެދުވި ސަބަބު ދެނެގަތުމަށް ތަހްގީގެއް ފެށުމަށް ކަމާބެހޭ ފަރާތްތަކަށް މިހާރު އަމުރު ކުރައްވާފައެވެ.\nއަލިފާނުގެ ހާދިސާ އާއި ގުޅޭ ގޮތުން އިރާގުގެ ހެލްތު މިނިސްޓްރީން އަދި މިހާތަނަށް އެއްވެސް އެއްޗެއް ނުބުނެއެވެ.\nއިރާގުން މިހާރު ވަނީ މިލިއަނަކަށް ވުރެ ގިނަ މީހުން ކޮވިޑް-19 އަށް ފައްސިވެފައެވެ. ފެބްރުއަރީ މަހުގެ ދެވަނަ ހަފްތާ އިން ފެށިގެން އެގައުމުން ކޮވިޑަށް ފައްސިވާ މީހުންގެ އަދަދު އަންނަނީ ދުވަހަކަށްވުރެ ދުވަހަކު ގޯސްވަމުންނެވެ. މިހާރު އެވްރެޖްކޮށް ކޮންމެ ދުވަހަކު އިރާގުން ހަހާހަށްވުރެ ގިނަ މީހުން ކޮވިޑަށް ފައްސިވެފައެވެ. ނަމަވެސް ޖަނަވަރީ މަހު ދުވާލަކު އެވްރެޖްކޮށް ފައްސިވީ 800 މީހުންނެވެ.


HIV positive kan naangaa kaivenikurumun Court ah\nއެޗްއައިވީ ޕޮޒިޓިވްކަން ނުބުނެ ކައިވެނިކުރުމުން ކޯޓަށް\nއެޗްއައިވީ: ފަސޭހަ ނުކުރެވޭ ބައްޔެއް\nފިރިމީހާ އެޗްއައިވީ ޕޮޒިޓިވްކަން އެނގުމުން އައި ރުޅީގައި ޗައިނާ އަންހެނަކު ކޯޓަށް ގޮސް ފިރިމީހާ ކައިރިން ވަރިވެއްޖެ އެވެ. އަންހެންމީހާ ބުނަނީ ކައިވެނި ކުރިއިރު އެޗްއައިވީ ހުރިކަން ފިރިމީހާ ނުބުނާ ކަމަށެވެ. އަދި ކައިވެނިކުރުމަށްފަހު ދެ މީހުން އެކުގައި ހޭދަކުރި ދުވަސްތަކުގައި ވެސް ފިރިހެންމީހާ އުޅުނީ އޭނާއަށް އެކަން ސިއްރުކޮށްގެން ކަމަށެވެ.\nއަންހެންމީހާ ކޯޓަށް މި މައްސަލަ ހުށަހެޅުމާ ގުޅިގެން ޝަންހާއީގެ މިންހަންގް ޑިސްޓްރިކްޓުން މިދިޔަ ހޯމަ ދުވަހު ވަނީ އަންހެންމީހާ އެދުނު ގޮތަށް ކައިވެނި ރޫޅާލަދީފަ އެވެ.\nލީ ނަމަކަށް ކިޔާ މި އަންހެންމީހާ ބުނި ގޮތުގައި ޖިއަންގް ނަމަކަށް ކިޔާ ފިރިހެންމީހާ އާ އޭނާ ކައިވެނިކުރީ މިދިޔަ އަހަރުގެ ޖޫންގައި ކަމަށެވެ. ކައިވެނިކުރީ ފިރިހެންމީހާގެ ދަރިއަކަށް ބަލިވެ އިނދެގެން ކަމަށް ވެސް އަންހެންމީހާ ބުންޏެވެ.\nކައިވެނިކުރިތާ މާ ގިނަ ދުވަހެއް ނުވެ ޖިއަންގް ވަނީ އޭނާއަށް އެއިޑްސް ޖެހި ބޭސް ކުރާތާ ގިނަ ދުވަސްތަކެއް ވެއްޖެކަމަށް އޭނާގެ އަންހެނުން ކައިރީގައި އިއުތިރާފު ވެފަ އެވެ.\nއަންހެންމީހާ ގާތަށް އައި ރުޅީގައި ދިޔަ ގޮތަށް ގޮސް ކުއްޖާ ވެސް އެބޯޓް ކޮށްލާފައި ވަރިވާން ކޯޓަށް މައްސަލަ ހުށަހެޅީ އެވެ.\nކޯޓުގައި މައްސަލަ ހިނގަމުންދިޔައިރު ޖިއަންގް ވަނީ އޭނާގެ އަންހެނުންނަށް އޭނާގެ ސަބަބުން އެޗްއައިވީ ނުޖެހޭނެ ކަމުގެ ޔަގީންކަން ދީ އޭނާ ކައިރިން ވަރިވުމުގެ ޚިޔާލު ދޫކޮށްލާތޯ ވަރަށް މަސައްކަތް ކޮށްފަ އެވެ.\nޖިއަންގް ކޯޓުގައި ބުނީ އޭނާ ކާ ބޭހުގެ ސަބަބުން އެޗްއައިވީ ވައިރަސް އޭނާގެ އަންހެނުންގެ ގަޔަށް އެރުމަކީ ވަރަށް ނާދިރު ކަމެއް ކަމަށެވެ. ނަމަވެސް ޖިއަންގް ދެއްކި ވާހަކަތައް އޭނާގެ އަންހެނުން ގަބޫލުކުރަން ބޭނުމެއް ނުވި އެވެ.\nމި ވަރިއަކީ ޗައިނާގައި އަލަށް އަމަލުކުރަން ފެށި ސިވިލް ކޯޑްގެ ދަށުން ކުރި ފުރަތަމަ ވަރި އެވެ. ކުރިން އޮތް މެރިޖް ލޯގެ ބަދަލުގައި މި ގާނޫނަށް އަމަލުކުރަން ފެށީ މި ފެށުނު އާ އަހަރުގެ ފުރަތަމަ ދުވަހުން ފެށިގެންނެވެ.\nއާ ގާނޫނު ބުނާ ގޮތުން ކައިވެނި ރަޖިސްޓްރީކުރަން ހުށަހެޅުމުގެ ކުރިން ދެ މީހުން ވެސް އެމީހުންގެ ހަށިގަނޑުގައި ބޮޑު ބައްޔެއް ހުރިނަމަ އެ ވާހަކަ ތެދުވެރިކަމާއެކު ހިއްސާ ކުރަން ޖެހޭނެ އެވެ. އަދި ކައިވެނި ރަޖިސްޓްރީކުރަން ހުށަހަޅަން ޖެހޭނީ ބައްޔެއް ހުރިނަމަ އެކަން އެނގިހުރެ ކައިވެންޏަށް އެއްބަސްވާ ނަމަ އެވެ.\nލީ އަށް އޭނާގެ ފިރިމީހާ ކައިރިން އެހާ ފަސޭހައިން ވަރިވެވުނީ މިގޮތަށް ފިރިހެންމީހާ އޭނާގެ ބައްޔާ ބެހޭ މައުލޫމާތު ދުރާލާ ދީފައި ނެތީމަ އެވެ.\nމިދިޔަ އަހަރު އިންޑިޔާގައި ވެސް މިފަދަ ހާދިސާއެއް ހިނގާފައި ވެއެވެ. މަދުރާއީގެ އާއިލާއެއްގެ ހަތަރު މީހަކު ގޮވައިގެން އަންހެނަކު ކޯޓަށް ދިޔައީ އެޗްއައިވީ ޕޮޒިޓިވް ފިރިހެނަކާ އެ އަންހެންމީހާ އާ އޮޅުވާލައިގެން ކައިވެނި ކޮށްފައިވާކަން ފަޅާ އެރުމުންނެވެ.\nވަރި ކައިވެނި އެޗްއައިވީ އޭޑްސް


Kuh kuraameeha aai medhu ves amalukuraanee insaafuverikon: Imran - vNews.mv\nކުށް ކުރާމީހާ އާއި މެދުވެސް އަމަލު ކުރާނީ އިންސާފުވެރިކޮށް: އިމްރާން\nސުވައިދާ ޙުސައިން 10 September 2019, 11:38\nކުށްކުރާ މީހުންނާއި މެދު މިސަރުކާރުން އަމަލު ކުރާނީ އިންސާފުވެރިކޮށް ކަމުގައި ހޯމް މިނިސްޓަރ އައްޝައިޚް އިމްރާން އަބްދުﷲ ވިދާޅުވެއްޖެ އެވެ.\nމިނިސްޓަރ އިމްރާން ކުރެއްވި ޓްވީޓެއްގައި ވިދާޅުވީ ފެށުނީއްސުރެ ވަކާލާތު ކުރަމުން އައި އުސޫލު ހަދާން ނައްތާލައިގެން ނުވާނެ ކަމަށެވެ. އެގޮތުން މި ސަރުކާރުން ކުއްކުރާ މީހުންނާއި މެދު އަމަލު ކުރާނީ އިންސާފުވެރިކަމާއި އެކުގައި ކަމަށެވެ. އަދި މީހަކު ބަންދު ކުރަންޖެހޭ ހާލަތުގައި އިންސާފުގެ ތެރެއިން ބަންދުކުރާނެ ކަމަށެވެ.\nހޯމް މިނިސްޓަރ މިފަދަ ޓްވީޓެއް ކުރައްވާފައި މިވަނީ ނޫސްވެރިޔާ އަޙްމަދު ރިލްވާނުގެ މައްސަލައިގައި ރިޔާސީ ކޮމިޝަނުން ނެރުނު ރިޕޯޓުގައި ދެ ފުލުހެއްގެ އިހްމާލު ވާކަމަށް ބަޔާކޮށްފައި ވުމުން ފުލުހުންނަށް ގިނަބައެއްގެ ފާޑުކިއުން އަމާޒުވެފައިވާ ދަނޑިވަޅެއްގައެވެ.\nނޫސްވެރިޔާ އަހްމަދު ރިލްވާން ރަޙީނުކޮށް މަރާލި މައްސަލައިގައި ދެ ފުލުހަކު ހެކި ނައްތާލުމަށް މަސައްކަތް ކޮށްފައިވާކަމަށް ރިޔާސީ ކޮމިޝަނުން ބުނެފައި ވެއެވެ. އެގޮތުން ކުރިން އިމިގްރޭޝަން ކޮންޓްރޯލަރުގެ މަގާމުގައިވެސް ހުންނެވި ފަނޑިޔާރު ހަސަން އަލީ އާއި ގުޅިގެން ކޮމޝަނުގެ ރިޕޯޓުގައި ވާގޮތުން ދެ ފުލުހަަަަަކު އޭނާ އާެއި ބައްދަލުކޮށް ރިލްވާނުގެ މައްސަލަ ނިމުމަކަށް ގެންނަން ޖެހޭ ކަމަށް ބުނެފައި ވެއެވެ. އަދި ރިލްވާންގެ ޕާސްޕޯޓެއް ހަދައި، އޭނާ ބޭރަށް ދިޔަ ކަމަށް ދައްކައި އެންޑީޓީވީ ފަދަ ޗެނަލަކުން ރިލްވާން މަރުވި ކަމުގެ ހަބަރު ގެނެވިދާނެ ކަމަށް އެ ދެ ފުލުހުން ބުނި ކަމަށްވެސް ފަނޑިޔާރު ހަސަން އަލީ ދެއްވާފައިވާ ބަޔާނާއި ހަވާލާދީ ކޮމިޝަނުގެ ރިޕޯޓުގައި ފާހަގަކޮށްފައި ވެއެވެ.\nމިކަމާއި ގުޅިގެން ފުލުހުން ބުނެފައި ވަނީ އަހުމަދު ރިލްވާނު ރަހީނުކޮށް، މަރާލި މައްސަލައިގެ ތަހުގީގަށް ހުރަސް އަޅަން މަސައްކަތް ކުރި ކަމަށް ބުނާ ދެ ފުލުހުންނާއި ދެކޮޅަށް ހެއްކެއް ލިބިފައިނެތް ކަމަށާއި އެހެން ކަމުން އެ މީހުން ހައްޔަރު ކުރަންޖެހޭ ގާނޫނީ އެއްވެސް ސަބަބެއް ނެތް ކަމަށެވެ. އެހެންނަމަވެސް ނޫސްވެރިޔާ އަހުމަދު ރިލްވާން މަރާލި މައްސަލާގައި ޝައްކު ކުރެވޭ ދެ ފުލުހަކު ހައްޔަރުކުރަން ބަންޑާރަ ނައިބު އިބްރާހިމް ރިފްއަތު ފުލުހުންނަށް އަންގަވާފައި ވެއެވެ.